യിട്രിയം - ഒരു ദിവസം ഒരു മൂലകം – LUCA\nഅനു ബി കരിങ്ങന്നൂർ\nലൂക്ക – ആവര്‍ത്തനപ്പട്ടികയുടെ 150ാംവാര്‍ഷികത്തിന്റെ ഭാഗമായുള്ള ഒരു ദിവസം ഒരു മൂലകം (One day One Element) പംക്തി തുടരുന്നു. ഇന്ന് യിട്രിയത്തെ പരിചയപ്പെടാം.\nമനുഷ്യന്റെ ഏറ്റവും പ്രിയപ്പെട്ട ഉപകരണങ്ങളില് എഴുതി ചേര്‍ക്കപ്പെട്ട പേരാണ് യിട്രിയം എന്ന മൂലകത്തിന്റേത്. വെള്ളി നിറത്തില് തിളക്കമുള്ള ഒരു അപൂർ‌വ എർത്ത് ലോഹമാണ് യിട്രിയം. പ്രകാശത്തിൽ വെയ്ക്കുമ്പോള് ചെറിയ പിങ്ക് നിറത്തിൽ തിളങ്ങുന്നതു കാണാം. സംക്രമണ മൂലകങ്ങളുടെ കുടുംബാംഗമായ യിട്രിയത്തിന്‍റെ അണുസംഖ്യ 39 ഉം ആവർത്തനപ്പട്ടികയിലെ പ്രതീകം ‘Y’ യുമാണ്.\nജോഹാൻ ഗഡോലിൻ – യിട്രിയം ഓക്‌സൈഡ് കണ്ടെത്തി\nസ്വീഡനിലെ യിറ്റർബി എന്ന ഗ്രാമത്തിനു ഒരു പ്രത്യേകതയുണ്ട്. യിട്ട്രിയം, എര്‍ബിയം, ടെര്‍ബിയം , യിട്ടെര്‍ബിയം എന്നീ മൂലകങ്ങളുടെ പേരുകള് ഈ ഗ്രാമവുമായി ചേര്‍ന്ന് കിടക്കുന്നു. 1789 – ൽ സ്വീഡിഷ് ആര്‍മിയിലെ ലഫ്റ്റനന്റായിരുന്ന ഒരു ശാസ്ത്രകുതുകിയായ ചെറുപ്പക്കാരന്, ആ ഗ്രാമത്തിലെ ഒരു ക്വാറിയിലെ അവശിഷ്ടങ്ങള്‍ക്കിടയില് ഒരു കറുത്ത കല്ല് കണ്ടെത്തി. റോയല് മിന്റ് പരീക്ഷണ ശാലയില് പ്രവര്‍ത്തിച്ചിട്ടുള്ള കാള് ആക്സല് അറീനിയസ്, തന്റെ സുഹൃത്തും ഫിന്ലാണ്ടിലെ റോയല് അക്കാദമിയിലെ രസതന്ത്രജ്ഞനുമായ ഗഡോലിൻ (Gadolin)നു അയച്ചു കൊടുത്തു. അദ്ദേഹം ആ പദാര്‍ഥത്തില് നിന്നും യിട്ടെര്‍ബൈറ്റ് എന്ന അയിര് വേര്‍തിരിച്ചെടുത്തു. അദ്ദേഹത്തോടുള്ള ആദരസൂചകമായി അതിനു ഗാഡോലിനൈറ്റ് എന്ന് പേരും നല്‍കി. എക്ബെർഗ് (Ekeberg), എന്ന ശാസ്ത്രജ്ഞൻ ഇതിൽനിന്ന് യിട്രിയം ഓക്സൈഡ് നിർമിച്ചു. 1828 ഇല് Friedrich Wöhler, ഗാഡോലിനൈറ്റിലൂടെ ക്ലോറിന് വാതകം കടത്തി വിട്ടപ്പോള് അശുദ്ധമായ യിട്ട്രിയം മൂലകം ആദ്യമായി ഉണ്ടായി.\nരാസപരമായി യിട്രിയവും സ്കാന്‍ഡിയവും ലാന്ഥനൈടുകളുമായി സമാനതകള് ഉള്ളതാണ്. ഇവയെ ഒന്നിച്ചു അപൂര്‍വ എര്‍ത്ത് മൂലകങ്ങള് എന്ന് വിളിക്കുന്നു. മോണസൈറ്റ്, Bastnäsite തുടങ്ങിയ ഓക്സൈഡ് മിശ്രിതങ്ങളില് നിന്നാണ് യിട്ട്രിയം ഉണ്ടാക്കുന്നത്. അന്തരീക്ഷത്തിലെ വായു സാന്നിധ്യത്തില് സ്ഥിരതയുള്ള മൂലകമാണ്. യിട്രിയം ഓക്സൈഡ് രൂപത്തിലാണ് കൂടുതലായി കാണപ്പെടുന്നത്. മാസ് നമ്പര് 79 മുതല് 103 വരെയുള്ള ഐസോട്ടോപ്പുകളുണ്ട്. മൂന്നാം ഗ്രൂപ്പിലെ അഞ്ചാം പിരീഡിലെ ഡി ബ്ലോക്കിലാണ് ആവര്‍ത്തന പട്ടികയില് യിട്രിയത്തിന്റെ സ്ഥാനം. ആറ്റോമിക ഭാരം 88.90585(2) g/mol സാന്ദ്രത 4.472 g/cm3, ദ്രവണാങ്കം 1799 K, ക്വഥനാങ്കം 3609 K എന്നിവയാണ് അടിസ്ഥാന വിവരങ്ങള്.\nടെലിവിഷനിലെ പിച്ചർട്യൂബിന് ചുവന്ന നിറം നൽകുന്ന VO4:Eu, Y2O3:Eu എന്നീ ഫോസ്ഫോറുകൾ നിർമ്മിക്കാൻ യിട്രിയം(III) ഓക്സൈഡ് വ്യാപകമായി ഉപയോഗിക്കുന്നു.\nപിച്ചർട്യൂബിൽ യിട്രിയം(III) ഓക്‌സൈഡ് ഉപയോഗിക്കുന്നു.\nഗ്ലാസ്സില് യിട്രിയം ഓക്സൈഡ് ചേര്‍ക്കുമ്പോള് താപ പ്രതിരോധ ശേഷി കൂട്ടുകയും എളുപ്പത്തില് പൊട്ടിപോകാതെ സംരക്ഷിക്കുകയും ചെയ്യുന്നു. അതുകൊണ്ടുതന്നെ ഇവയെ ക്യാമറ ലെന്‍സുകളില് ഉപയോഗിക്കുന്നു.\nഎഥിലീൻ പൊളിമറൈസേഷനിൽ ഉത്പ്രേരകമായി ഉപയോഗിക്കാറുണ്ട് .\nവനേഡിയത്തേയും മറ്റ് ചില ലോഹങ്ങളേയും നിരോക്സീകരിക്കാൻ ഉപയോഗിക്കുന്നു.\nഏറ്റവും പ്രധാനമായ ഉപയോഗം ഒപ്റ്റിക്കല് ഉപകരണങ്ങളുടെ സുപ്രധാന ഭാഗമായ YAG (Yttrium Aluminate Garnets) എന്ന സംയുക്തമാണ്. നീല LED ബള്‍ബുകളുടെ നിര്‍മ്മാണത്തിനു സീറിയം ഡോപ്പ് ചെയ്ത YAG ഉപയോഗിക്കുന്നു. വെളുത്ത LED ബള്‍ബുകളുടെ ഭാഗമായിട്ടും YAG ഉപയോഗിക്കാറുണ്ട്.\nNd:YAG ലേസർ റോഡ് (0.5cm in diameter)\nവൈദ്യ ശാസ്ത്ര രംഗത്ത് ധാരാളമായി ഉപയോഗിക്കപ്പെടുന്ന ഒന്നാണ് Nd:YAG (N eodymium-doped yttrium aluminum garnet; Nd:Y3Al5O12) ലേസര്. ഇന്‍ഫ്രാറെഡ് തരംഗമായ 1064 നാനോമീറ്റര് തരംഗ ദൈര്‍ഘ്യമുള്ള പ്രകാശമാണ് ഈ ലേസര് പുറത്ത് വിടുന്നത്. കണ്ണിന്റെ ലെന്‍സ് മാറ്റിവയ്ക്കല്, പ്രമേഹത്തെ തുടര്‍ന്നുള്ള റെറ്റിനോപതി തുടങ്ങിയ അവസ്ഥകളില് നേത്ര ശസ്ത്രക്രിയകളില് വളരെയധികം ഉപയോഗിക്കപ്പെടുന്നു. ത്വക്കിലെ ക്യാന്‍സര് ചികിത്സയ്ക്ക്, പോസ്റ്റെറ്റ് ശസ്ത്രക്രിയയ്ക്ക്, ദന്ത ചികിത്സയ്ക്ക്, കാല് വിരലുകളിലെ ഫംഗസ് ചികിത്സയ്ക്കും ഉപയോഗപ്രദമാണ്. സൗന്ദര്യ സംരക്ഷണത്തിനും വലിയ തോതില് ഉപയോഗിക്കുന്ന ഈ ലേസര് ടാറ്റൂ മാറ്റാന്, രോമങ്ങള് നീക്കം ചെയ്യാന് ഒക്കെ ഉപയോഗിക്കാറുണ്ട്.\nനിത്യജീവിതത്തില് ധാരാളം പ്രയോജനങ്ങള് നല്‍കുന്ന ഒന്നാണ് യിട്രിയം സംയുക്തങ്ങള്\nപസിഫിക് സമുദ്രത്തില് സ്ഥിതി ചെയ്യുന്ന ജപ്പാന്റെ ഭാഗമായ, മിനാമി–ടോറി–ഷി ദ്വീപില് അപൂർവ ധാതുക്കളുടെ ശേഖരം ഗവേഷകർ കണ്ടെത്തിയിരുന്നു. അതില് വലിയ തോതില് യിട്രിയവും ഉണ്ടെന്നാണ് റിപ്പോര്‍ട്ടുകള്. ജപ്പാന്റെ സാമ്പത്തിക മേഖലയെ മാറ്റിമറിയ്ക്കാന് പോന്ന ഒരു പ്രധാന കണ്ടെത്തലാണ്.\n150th year of periodic table, elements, international year of periodic table, IYPT 2019, Yttrium, ആവര്‍ത്തനപട്ടിക, ഒരു ദിവസം ഒരു മൂലകം, മൂലകങ്ങള്, യിട്രിയം


നയൻതാര വീണ്ടും മലയാളത്തിലേക്ക്; നായകൻ കുഞ്ചാക്കോ ബോബൻ; 'നിഴൽ' വരുന്നു - Samakalika Malayalam\nനയൻതാര വീണ്ടും മലയാളത്തിലേക്ക്; നായകൻ കുഞ്ചാക്കോ ബോബൻ; 'നിഴൽ' വരുന്നു\nBy സമകാലിക മലയാളം ഡെസ്‌ക് | Published: 18th October 2020 12:05 PM |\nLast Updated: 18th October 2020 12:05 PM | A+A A- |\nലവ് ആക്ഷൻ ഡ്രാമയ്ക്ക് ശേഷം നയൻതാര വീണ്ടും മലയാളത്തിലേക്ക്. കുഞ്ചാക്കോ ബോബന്റെ നായികയായിട്ടാണ് തെന്നിന്ത്യൻ ലേഡി സൂപ്പർസ്റ്റാർ തിരിച്ചെത്തുന്നത്. നിഴൽ എന്നു പേരിട്ടിരിക്കുന്ന ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തുവന്നു. ടോവിനോ തോമസ്, ആസിഫ് അലി, ഉണ്ണി മുകുന്ദൻ തുടങ്ങിയവരാണ് ഫസ്റ്റ് ലുക്ക് പുറത്തുവിട്ടത്.\nഅപ്പു എൻ ഭട്ടതിരി സംവിധാനം ചെയ്യുന്ന ചിത്രമാണിത്. മികച്ച എഡിറ്റിങ്ങിന് സംസ്ഥാന ചലച്ചിത്ര പുരസ്കാരം സ്വന്തമാക്കിയ വ്യക്തിയാണ് അപ്പു. ആന്റോ ജോസഫ്, അഭിജിത്ത് എം പിള്ള, ബാദുഷ, ഫെല്ലിനി ടിപി, ഗിനേഷ് ജോസ് എന്നിവര് ചേര്‍ന്നാണ് ചിത്രം നിര്‍മിക്കുന്നത്. എല് സഞ്ജീവ് തിരക്കഥ ഒരുക്കുന്ന ചിത്രത്തിന്റെ ഛായാഗ്രഹണം നിര്‍വഹിക്കുന്നത് ദീപക് മേനോനാണ്. സൂരജ് എസ് കുറുപ്പാണ് സംഗീതം. ചിത്രത്തിന്റെ ഷൂട്ടിങ് നാളെ ആരംഭിക്കും. അടുത്ത വർഷമാണ് റിലീസ്.\nകുഞ്ചാക്കോ ബോബനൊപ്പം നയൻതാര അഭിനയിക്കുന്ന ആദ്യ ചിത്രമാണിത്. നിവിൻ പോളിയുടെ നായികയുടെ നായികയായി നയൻ താര എത്തിയ ലവ് ആക്ഷൻ ഡ്രാമ തീയെറ്ററിൽ വിജയമായിരുന്നു. കഴിഞ്ഞ ദിവസമാണ് കുഞാക്കോ ബോബന്റെ നായാട്ടിന്റെ ചിത്രീകരണം പൂർത്തിയാത്. മാർട്ടിൻ പ്രക്കാട്ട് സംവിധാനം ചെയ്യുന്ന നായാട്ടിൽ നിമിഷ സജയൻ ജോജു എന്നിവരാണ് പ്രധാന വേഷത്തിൽ എത്തുന്നത്.\nനയൻതാര നിഴൽ KUNCHACKO BOBAN


Malayalam Movies Which Have The Same Title - Malayalam Filmibeat\nമമ്മൂട്ടിയും ലാലും പൃഥ്വിയുമൊക്കെ സിനിമയില് എത്തുന്നതിന് മുമ്പേ അവരുടെ സിനിമകള് എത്തിയിട്ടുണ്ട്\n| Published: Monday, April 4, 2016, 11:09 [IST]\nപഴയ ഫാഷനൊക്കെ ഇപ്പോള് കേരളത്തില് തിരിച്ചെത്തുകയാണ്. വസ്ത്രത്തിന്റെ കാര്യത്തിലായാലും ഹെയര്‍സ്‌റ്റൈല് ആയാലും, എല്ലാം പഴമയെ, തിരിച്ചുകൊണ്ടുവരികയാണ് ചെയ്യുന്നത്. ആ ഒരു മടങ്ങിപ്പോക്ക് ഇപ്പോഴുള്ള സിനിമകളിലും കാണാന് കഴിയുന്നുണ്ട് എന്നതാണ് മറ്റൊരു സത്യ കഥ.\nമമ്മൂട്ടിയുടെ ഹിറ്റ് ചിത്രങ്ങളായ മായാവി, തുറുപ്പ് ഗുലാന് പോലുള്ള സിനിമകള് ഇതിന് മുമ്പ് കേരളത്തിലെത്തുകയും മികച്ച വിജയങ്ങള് നേടുകയും ചെയ്ത സിനിമകളാണ്. മമ്മൂട്ടിയുടെ മാത്രമല്ല, പൃഥ്വിയുടെ അനാര്‍ക്കലിയും, മോഹന്‍ലാലിന്റെ ചതുരംഗവുമൊക്കെ മുമ്പ് കേരളത്തിലെത്തിയിട്ടുണ്ട്. ഇവരൊക്കെ അഭിനയിച്ചു തുടങ്ങുന്നതിന് മുമ്പേ റിലീസായ ചിത്രങ്ങള് പിന്നീട് ഇതേ പേരില് വീണ്ടും വരികയായിരുന്നു,.\nപഴയ കുറേ സിനിമകളുടെ പേര് കടമെടുത്ത്, പുതിയ സിനിമകള്‍ക്ക് ഇടുന്നതിനെ കുറിച്ചാണ് പറയുന്നത്. എന്നാല് ആ പഴയ സിനിമകളുടെ കഥയുമായി പുതിയ സിനിമയക്ക് എന്തെങ്കിലും തരത്തിലുള്ള ബന്ധം വേണം എന്ന് യാതൊരു നിര്‍ബന്ധവുമില്ല. അത്തരത്തില് ഒരേ പേരില് എത്തിയ എട്ട് സിനിമകളെ കുറിച്ചാണ് ഇനി പറയുന്നത്.\n1962 കുഞ്ചാക്കോ സംവിധാനം ചെയ്ത ചിത്രമാണ് ഭാര്യ. സത്യനും രാഗിണിയുമാണ് ചിത്രത്തിലെ കേന്ദ്ര കഥാപാത്രങ്ങളായി എത്തിയത്. 1994 ല് ഉര്‍വശിയും ജഗദീഷും കേന്ദ്ര കഥാപാത്രങ്ങളായി ഇതേ പേരില് മറ്റൊരു ചിത്രം കൂടെ മലയാളത്തിലെത്തി.\n1959 ല് പ്രേം നസീറും മിസ് കുമാരിയുമൊക്കെ പ്രധാന വേഷത്തിലെത്തിയ ചിത്രമാണ് ചതുരംഗം. 2002 ല് കെ മധു ഈ പേര് വീണ്ടും ഉപയോഗിച്ചു. മോഹന്‍ലാല്, നവ്യ നായര്, നഗ്മ തുടങ്ങിയവര് ചിത്രത്തില് കേന്ദ്ര കഥാപാത്രങ്ങളായി.\n1957 ല് സത്യനും രാഗിണിയുമൊക്കെ കേന്ദ്ര കഥാപാത്രങ്ങളായി എത്തിയ ചിത്രമാണ് തസ്‌കര വീരന്. 2005 ല് മമ്മൂട്ടിയും നയന്‍താരയും കേന്ദ്ര കഥാപാത്രങ്ങളായി ഇതേ പേരില് മറ്റൊരു ചിത്രം കൂടെ മലയാളത്തിലെത്തി.\n1975 ലാണ് ശ്രീകുമാരന് തമ്പിയുടെ തുറുപ്പ് ഗുലാന് എന്ന ചിത്രം റിലീസ് ചെയ്തത്. പ്രേമം നസീര് കേന്ദ്ര കഥാപാത്രത്തെ അവതരിപ്പിച്ചു. 2006 ല് ജോണി ആന്റണി ഈ പേര് കടമെടുത്ത് മറ്റൊരു ചിത്രം സംവിധാനം ചെയ്തു. മമ്മൂട്ടി, സ്‌നേഹ, ഇന്നസെന്റ്, ദേവന്, ഹരിശ്രീ അശോകന് തുടങ്ങിയവരാണ് കേന്ദ്ര കഥാപാത്രങ്ങളെ അവതരിപ്പിച്ചത്.\n1965 ലാണ് പഴയ മായാവി റിലീസ് ചെയ്തത്. നസീര്, മധു തുടങ്ങിയവരാണ് കേന്ദ്ര കഥാപാത്രങ്ങളെ അവതരിപ്പിച്ചത്. ജികെ രാമുവാണ് ചിത്രം സംവിധാനം ചെയ്തത്. 2007 ല് ഷാഫി മമ്മൂട്ടിയെ കേന്ദ്ര കഥാപാത്രമാക്കി ചെയ്ത ചിത്രത്തിന്റെ പേരും മായാവി എന്നാണ്.\n'ചാം ചക്ക...' എന്ന് തുടങ്ങുന്ന ആ പഴയ പാട്ട് ഓര്‍മയില്ലേ. അത് ആ പഴയ സിനിമയിലേതാണ്. 1980 ല് റിലീസ് ചെയ്ത ചിത്രത്തില് പ്രേം നസീറും ജയനുമാണ് കേന്ദ്ര കഥാപാത്രങ്ങളായി എത്തിയത്. 2009 ല് മമ്മൂട്ടി മുഖ്യ കഥാപാത്രമായി ഇതേ പേരില് മറ്റൊരു ചിത്രവും എത്തി.\n1968 ല് എംടി വാസുദേവന് നായരുടെ തിരക്കഥയില് വിന്‍സന്റ് സംവിധാനം ചെയ്ത ചിത്രമാണ് അസുരവിത്ത്. പ്രേം നസീറാണ് ചിത്രത്തിലെ കേന്ദ്ര കഥാപാത്രത്ത അവതരിപ്പിച്ചത്. 2012 ല് ആസിഫ് അലി നായകനായി ഇതേപേരില് ഒരു ചിത്രം മലയാളത്തിലെത്തി.\nഉദയ ഫിലിംസിന്റെ ബാനറില് കുഞ്ചാക്കോ സംവിധാനം ചെയ്ത അനാര്‍ക്കലി എന്ന ചിത്രം. പ്രേം നസീറും കെആര് വിജയയുമാണ് കേന്ദ്ര കഥാപാത്രത്തെ അവതരിപ്പിച്ചത്. ഇപ്പോള് 2015 ല് സച്ചിയുടെ സംവിധാനത്തില് മറ്റൊരു അനാര്‍ക്കലി കൂടെ മലയാളത്തിലെത്തി.\nRead more about: malayalam film malayalam movie malayalam cinema mohanlal mammootty prithviraj photo feature മലയാളം സിനിമ ഫോട്ടോ ഫീച്ചര് മോഹന്‍ലാല് മമ്മൂട്ടി പൃഥ്വിരാജ്\nAll those who are aware of old Malayalam movies might be quite familiar with the topic of this article. Quiteafew times, we might have come through movies with the same name. It is common nowadays for movies to adapt the title of an old movie. Here we present some of the Malayalam movies which had the same title.\nStory first published: Monday, April 4, 2016, 11:09 [IST]


emalayalee.com - വാള്‍മാര്‍ട്ടിന് മുമ്പില് വീണ് കാലൊടിഞ്ഞ വിമുക്തഭടന് 7.5 മില്യണ് നഷ്ടപരിഹാരം !\nഅലബാമ: വാട്ടര് മെലണ് വാങ്ങുന്നതിന് വാള്‍മാര്‍ട്ടിന്റെ മുമ്പിലെത്തിയ വിമുക്തഭടന് വുഡന് പാല്ലറ്റിനിടയില്‍പെട്ടു വീണ് കാലിന്റെ എല്ലൊടിഞ്ഞ സംഭവത്തില് 7.5 മില്യണ് ഡോളര് നഷ്ടപരിഹാരം നല്‍കണമെന്ന് റസ്സല് കൗണ്ടി സര്‍ക്യൂട്ട് ജൂറി കോര്‍ട്ട് നവംബര് 8 (ബുധന്) വിധിച്ചു.\nഫീനിക്‌സ് സിറ്റി വാള്‍മാര്‍ട്ടിനു മുമ്പില് 2015 ജൂലൈയിലായിരുന്നു സംഭവം. അമ്പത്തി ഒമ്പതുകാരനും വിമുക്ത ഭടനുമായ ഹെന്‍ട്രി വാക്കറാണ് വാട്ടര് മലോണ് വാങ്ങുന്നതിന് കടയുടെ മുമ്പില് എത്തിയത്. വാട്ടര് മലോണ് കൂട്ടിയിട്ടിരുന്ന പല്ലറ്റിനു മുകളില് ചവിട്ടി എടുക്കുന്നതിനുള്ള ശ്രമത്തിനിടയി ലാണ് വീണതും കാല്‍പാദത്തിനും ഇടുപ്പെല്ലിനും ഒടിവ് പറ്റിയത്.\nവാള്‍മാര്‍ട്ടിന്റെ ശ്രദ്ധ കുറവും അലക്ഷ്യമായി പുറത്തിട്ടിരുന്ന പാല്ലറ്റുമാണ് അപകടം സംഭവിക്കുന്നതിനിടയാക്കിയതെന്ന് ഹെന്‍ട്രി നല്‍കിയ നഷ്ടപരിഹാരം കേസ്സില് ചൂണ്ടികാണിക്കുന്നത്.\nആരോഗ്യവാനായി കടയില് വന്ന് തനിക്കു വീല് ചെയറിലാണ് പുറത്തുപോകേണ്ടി വന്നതെന്നും ജീവിത കാലം മുഴുവന് തനിക്കിഷ്ടപ്പെട്ട ബാസ്‌കറ്റ് ബോള് കളിക്കാനാവില്ലെന്നും പരാതിയില് പറയുന്നു.\nഹെന്‍ട്രിയുടെ വാദം ശരി വെച്ചാണ് ജൂറി (25 മില്യണ് പരിക്കേറ്റതിനും5മില്യണ് ഭാവി നഷ്ടപ്പെട്ടതിനും ) 7.5 മില്യന് ഡോളര് നഷ്ടപരിഹാരം നല്‍കാന് വിധിച്ചത്. ഈ വിധി വാള്‍മാര്‍ട്ടിന് താങ്ങാവുന്നതിനപ്പുറമാണെന്നും ഇതിനെതിരെ അപ്പീല് പോകുമെന്നും വാള്‍മാര്‍ട്ട് വക്താവ് റാന്‍ണ്ടി ഹര്‍ഗ്രോവ് പറഞ്ഞു.


ഒ.എല്.എക്‌സ് വഴി ലക്ഷങ്ങളുടെ തട്ടിപ്പ്; ബെംഗളുരു സ്വദേശി അറസ്റ്റില് | Crime news| Fraud| Crime beat\nഒ.എല്.എക്‌സ് വഴി ലക്ഷങ്ങളുടെ തട്ടിപ്പ്; ബെംഗളുരു സ്വദേശി അറസ്റ്റില്\nJan 29, 2017, 12:35 PM IST\nമൂന്നരലക്ഷത്തോളം രൂപ വിലയുള്ള ഒരു ബുള്ളറ്റിന്റെയും വിലകൂടിയ കാറിന്റെയും ഫോട്ടോ ഒ.എല്.എക്സ്. വഴി പോസ്റ്റുചെയ്താണ് ഇയാള് തട്ടിപ്പ് ആരംഭിക്കുന്നത്\nകോഴിക്കോട്: ഓണ്‍ലൈന് വിപണന-ക്ലാസിഫൈഡ് ശൃംഖലയായ ഒ.എല്.എക്സ്. വഴി ലക്ഷക്കണക്കിന് രൂപയുടെ തട്ടിപ്പ് നടത്തിയയാള് അറസ്റ്റില്.\nബെംഗളൂരു അറബി കോളേജിന് സമീപം പില്ലാന ഗാര്‍ഡന് സോനപ്പ ബ്ളോക്കില് ലിന്റണ് ക്രോസിലെ 113-ാം നമ്പര് വീട്ടില് സെയ്ദ് ഷറഫുദ്ദീനെയാണ്(40) കസബ എസ്.ഐ. കെ. സജീവും സംഘവും അറസ്റ്റു ചെയ്തത്. ഇയാളെ കോടതി റിമാന്‍ഡുചെയ്ത് ജില്ലാ ജയിലിലേക്ക് അയച്ചു.\nവര്‍ഷങ്ങളായി കേരളം, കര്‍ണാടക, തമിഴ്നാട്, ആന്ധ്ര സംസ്ഥാനങ്ങളുടെ വിവിധഭാഗങ്ങളില് നിന്നുള്ളവരെ കബളിപ്പിച്ച് ഇയാള് പണം തട്ടിയിരുന്നതായി പോലീസ് പറയുന്നു.\nഇംഗ്ലീഷും ഹിന്ദിയും ഉള്‍പ്പെടെ ആറു ഭാഷകള് അനായാസം സംസാരിക്കുന്ന ഷറഫുദ്ദീന് മൊബൈല്‍ഫോണ് വഴി സംസാരിച്ചാണ് ആളുകളെ കബളിപ്പിച്ചിരുന്നത്.\nതാത്കാലികമായി ആരംഭിച്ച സ്വന്തം ബാങ്ക് അക്കൗണ്ടുകളിലേക്കോ ജ്വല്ലറികള്, ഇലക്ട്രോണിക് ഷോപ്പുകള് തുടങ്ങിയവയുടെ അക്കൗണ്ടുകളിലേക്കോ പണം നിക്ഷേപിച്ചായിരുന്നു തട്ടിപ്പ്.\nഹൈദരാബാദിലെ ശിവബാബു എന്നയാളെ കബളിപ്പിച്ച് ഷറഫുദ്ദീന് ചെമ്മണൂര് ജ്വല്ലറിയുടെ ഫെഡറല് ബാങ്കിലുള്ള അക്കൗണ്ടിലേക്ക് 1.80 ലക്ഷം രൂപ നിക്ഷേപിച്ചു. അതുപയോഗിച്ച് അവിടെനിന്ന് സ്വര്‍ണാഭരണം വാങ്ങി മുങ്ങിയ സംഭവത്തില് നടന്ന അന്വേഷണമാണ് ഷറഫുദ്ദീനെ കുടുക്കിയത്.\nമൂന്നരലക്ഷത്തോളം രൂപ വിലയുള്ള ഒരു ബുള്ളറ്റിന്റെയും വിലകൂടിയ കാറിന്റെയും ഫോട്ടോ ഒ.എല്.എക്സ്. വഴി പോസ്റ്റുചെയ്താണ് ഇയാള് തട്ടിപ്പ് ആരംഭിക്കുന്നത്. ഇതുകണ്ട് വിളിക്കുന്നവരോട് താന് ഡോക്ടറാണെന്നു പരിചയപ്പെടുത്തി യഥാര്‍ഥ പേരു പറയും. ആസ്പത്രിയില് തിരക്കിലാണെന്നും കൂടുതല് വിവരങ്ങള്‍ക്ക് വാഹനത്തിന് വായ്പ അനുവദിച്ച ബാങ്ക് മാനേജറെ ബന്ധപ്പെടാമെന്നുമറിയിച്ച് ഫോണ് നമ്പറും നല്‍കും.\nബാങ്ക് മാനേജര് ചമഞ്ഞ് ഇയാള്‍തന്നെ ഇംഗ്ളീഷില് സംസാരിക്കും. വാഹനം ബാങ്കിന്റെ ഗോഡൗണില് വന്ന് കാണാമെന്നും താത്പര്യമുള്ളവര്‍ക്ക് രണ്ടു മണിക്കൂറിനുള്ളില് ബാങ്കിന്റെ അക്കൗണ്ടില് പണം നിക്ഷേപിക്കാമെന്നും പറയും. ഇതുകേട്ട് ചുളുവിലയ്ക്ക് വാഹനം സ്വന്തമാക്കാന് ആഗ്രഹിക്കുന്നവരാണ് തട്ടിപ്പിനിരയാകുന്നത്.\nപണം സ്വീകരിക്കാന് ഷറഫുദ്ദീന് കോഴിക്കോട് വിജയാ ബാങ്ക്, കോര്‍പ്പറേഷന് ബാങ്ക്, ഗ്രാമീണ ബാങ്ക് എന്നിവിടങ്ങളില് കറന്റ് അക്കൗണ്ടുകള് തുടങ്ങിയിരുന്നതായി പോലീസ് പറയുന്നു.\nചെമ്മണൂര്, ഭീമ, കല്യാണ്, അറ്റ്ലസ് ഗോള്‍ഡ്, മലബാര് ഗോള്‍ഡ് എന്നീ സ്ഥാപനങ്ങളുടെ എന്.ഇ.എഫ്.ടി.- ആര്.ടി.ജി.എസ്. അക്കൗണ്ട് നന്പറുകള് നല്‍കി നിക്ഷേപം സ്വീകരിച്ച് ആ തുകയ്ക്ക് അവിടങ്ങളില്‍നിന്ന് ആഭരണംവാങ്ങുന്നതാണ് രീതി.\nപ്രതിയെ ഫറോക്ക് ചാലിയം റോഡിലെ താത്കാലിക താമസസ്ഥലത്തുനിന്ന് പിടികൂടുമ്പോള് അവിടെ സൂക്ഷിച്ചിരുന്ന ഏഴ് വളകള്, കമ്മലുകള്, 16 സ്വര്‍ണനാണയങ്ങള്, വിവിധ ജ്വല്ലറികളില്‍നിന്ന് സ്വര്‍ണം വാങ്ങിയതിന്റെ ബില്ലുകള് എന്നിവ കണ്ടെത്തി.\nഅനുജനെന്ന വ്യജേന വിവാഹാലോചന നടത്തി ലക്ഷങ്ങളുടെ തട്ടിപ്പ്, യുവാവ് പിടിയില്


അവളുടെ ലോകം | Velicham\nമാർച്ച് 8 വനിതാദിനം\nനിറങ്ങളില്ലാത്ത നാലു ചുമരുകളുടെ ലോകത്തിൽ ഒതുങ്ങിക്കൂടുക എന്നതല്ല സ്ത്രീ ജീവിതത്തിെൻറ അർഥം. അവയുടെ അർഥതലങ്ങൾ അനവധിയാണ് . അവൾ നിങ്ങളുടെ അമ്മയോ ഭാര്യയോ സഹോദരിയോ കാമുകിയോ സുഹൃത്തോ ജീവിതത്തിലെപ്പോഴെങ്കിലും കണ്ട ഒരു അപരിചിതയോ ആയിരിക്കാം. എങ്കിലും, അവൾ കൊളുത്തിവെച്ച ദീപനാളം നിങ്ങളുടെ ജീവിതത്തിൽ എന്നും കെടാതെനിൽക്കുന്നതാകട്ടെ. എല്ലാ വർഷവും മാർച്ച് എട്ട് അന്താരാഷ്ട്ര വനിത ദിനമായി നാം ആചരിച്ചുവരുന്നു. നമ്മുടെ സ്ത്രീകൾ, പെൺമക്കൾ, കുഞ്ഞുങ്ങൾ എന്നിവരുടെയെല്ലാം സുരക്ഷക്കായി നാം ഒത്തൊരുമിക്കേണ്ട കാലമായി എന്നാണു ഈ ദിവസം നമ്മോട് പറയുന്നത്. ഓരോ വർഷവും ഐക്യരാഷ്ട്ര സഭ മുന്നോട്ടുവെക്കുന്ന മുദ്രാവാക്യമാണ് ലോകമാകെ അംഗീകരിക്കപ്പെടുന്നത്. "I am Generation Equality: Realizing Women’s Rights" എന്നതാണ് ഈ വർഷം വനിതാദിനത്തിൽ ഐക്യരാഷ്ട്ര സഭ മുന്നോട്ടുവെക്കുന്ന ആശയം. ദേശങ്ങളുടെ അതിരുകൾക്കപ്പുറത്ത് അവളെ ബഹുമാനിക്കാനും അംഗീകരിക്കാനും തുല്യപങ്കാളിത്തം നൽകാനും ഇവയെക്കുറിച്ച് ഓർക്കാനും ഓർമപ്പെടുത്താനും ഉള്ളതാവട്ടെ ഓരോ വനിതാദിനവും.\n1908ൽ ന്യൂയോർക്ക് നഗരത്തിൽ ഒരുകൂട്ടം വനിതകൾ തങ്ങളുടെ അവകാശങ്ങൾക്കായി സമരം നടത്തി. ജോലിസമയം കുറയ്ക്കൽ, വേതന വർധന, വോട്ടവകാശം തുടങ്ങിയവക്കുവേണ്ടിയായിരുന്നു ആ സമരം. സ്ത്രീ പോരാട്ടങ്ങളുടെ ആദ്യ ചുവടുവെപ്പായിരുന്നു അത്. 1910ൽ ജർമനിയിലെ കോപൻഹേഗനിൽ നടന്ന അന്താരാഷ്ട്ര വനിത സമ്മേളനത്തിൽ ജർമൻ സോഷ്യൽ ഡെമോക്രാറ്റിക് നേതാവായിരുന്ന ക്ലാര ബറ്റ്കിൻ എന്ന വനിത മുന്നോട്ടുവെച്ച ആശയമാണ് മാർച്ച് എട്ട് അന്താരാഷ്ട്ര വനിതാദിനമായി ആചരിക്കാൻ പ്രേരണയായത്. സ്ത്രീ സമൂഹം അനുഭവിക്കുന്ന പ്രശ്‌നങ്ങൾ പൊതുശ്രദ്ധയിൽ കൊണ്ടുവരുകയും പരിഹാരമാർഗങ്ങൾ കണ്ടെത്താനുമായി എല്ലാ രാജ്യങ്ങളിലും ദിനാചരണങ്ങൾ വേണമെന്നായിരുന്നു ക്ലാരയുടെ നിർദേശം. 1975 ലാണ് ഐക്യരാഷ്ട്രസഭ മാർച്ച് എട്ട് അന്താരാഷ്ട്ര വനിതാദിനമായി പ്രഖ്യാപിച്ചത്.\nസ്ത്രീകൾക്കെതിരെയുള്ള അതിക്രമങ്ങൾ വർധിച്ചു വരുന്ന സാഹചര്യത്തിൽ സ്ത്രീകളുടെ സുരക്ഷക്കായി കേരള പൊലീസ് പുത്തൻ പദ്ധതികൾ കൊണ്ടു വരുന്നു. അതിലൊന്നാണ് 2020 സ്ത്രീ സുരക്ഷാവർഷമായി ആചരിക്കുക എന്നത്. പദ്ധതിയുടെ ഭാഗമായി പട്രോളിങ് സംഘത്തിൽ വനിത പൊലീസുകാരുമുണ്ടാകും. പഞ്ചായത്തുകൾ സന്ദർശിച്ച് പരാതി സ്വീകരിക്കുക, ബോധവത്കരണ ക്ലാസുകൾ സംഘടിപ്പിക്കുക, ജനമൈത്രി സുരക്ഷ പദ്ധതിയുടെ ഭാഗമായി സ്വയം പ്രതിരോധ പരിശീലനം നൽകുക എന്നിവയെല്ലാം പദ്ധതികളുടെ ഭാഗമാണ്.\nകേരള വനിത കമീഷൻ\nകേരളത്തിലെ സ്ത്രീകളുടെ സാഹചര്യം മെച്ചപ്പെടുത്തുന്നതിനും അവരെ ബാധിക്കുന്ന പ്രശ്‌നങ്ങൾ പരിഹരിക്കുന്നതിനും വേണ്ടി 1990ലെ വനിത കമീഷൻ നിയമത്തിലെ അഞ്ചാം വകുപ്പ് പ്രകാരമാണ് സംസ്ഥാനത്ത് വനിത കമീഷൻ രൂപവത്കരിച്ചത്. അന്നത്തെ സാമൂഹികക്ഷേമ മന്ത്രി കെ.ആർ ഗൗരിയമ്മയുടെ നേതൃത്വത്തിൽ ജസ്റ്റിസ് വി.ആർ. കൃഷ്ണയ്യർ, ജസ്റ്റിസ് സുബ്രഹ്മണ്യൻ പോറ്റി എന്നിവരുടെ നിയമോപദേശത്തോടെ വിവിധ വനിത സംഘടനകളുടെ നിർദേശങ്ങൾ അംഗീകരിച്ചായിരുന്നു വനിത കമീഷെൻറ ബിൽ തയാറാക്കിയത്. ആ വർഷം തന്നെ രാഷ്്ട്രപതിയുടെ അനുമതിക്ക് അയച്ചെങ്കിലും അംഗീകാരത്തിനായി അഞ്ചുവർഷം കാത്തിരിക്കേണ്ടിവന്നു. 1995 സെപ്റ്റംബർ 15നാണ് കേരള വനിത കമീഷൻ നിയമം പാസായത്. കമീഷൻ അധ്യക്ഷക്ക് കാബിനറ്റ് മന്ത്രിയുടെ പദവിയും അംഗങ്ങൾക്ക് ഡെപ്യൂട്ടി സ്പീക്കറുടെ പദവിയുമുണ്ട്. 1992 ലാണ് ദേശീയ വനിത കമീഷൻ നിലവിൽവന്നത്.\nസ്ത്രീകൾക്കെതിരെ വർധിച്ചുവരുന്ന അതിക്രമങ്ങൾ ചെറുക്കാനായി ഇന്ത്യയിൽ രൂപംകൊണ്ട പദ്ധതിയാണ് നിർഭയ. സംസ്ഥാന മുഖ്യമന്ത്രി അധ്യക്ഷനായുള്ള സമിതിയാണ് ഈ പദ്ധതിക്ക് നേതൃത്വം നൽകുന്നത്. വനിത ശിശുക്ഷേമ മന്ത്രാലയമാണ് പദ്ധതിയുടെ നോഡൽ ഏജൻസി. തദ്ദേശ സ്വയം ഭരണസ്ഥാപനങ്ങൾ, കുടുംബശ്രീ, സർക്കാറിതര സന്നദ്ധസംഘടനകൾ, ജനമൈത്രി പൊലീസ് എന്നിവയുടെ സഹായത്തോടെ ലൈംഗിക അതിക്രമങ്ങൾ തടയൽ, അതിക്രമത്തിനിരയായവരെ രക്ഷപ്പെടുത്തൽ, അവരുടെ സംരക്ഷണം, പുനരധിവാസം തുടങ്ങിയവയാണ് നിർഭയയുടെ പ്രധാന പ്രവർത്തനങ്ങൾ.\nവനിത ഹെല്‍പ്പ് ലൈന്: 1091 ചൈല്‍ഡ് ലൈന്:1098\nസ്ത്രീ സുരക്ഷക്കായി വനിത വികസന കോർപറേഷൻ നടപ്പാക്കുന്ന ടോൾഫ്രീ ഹെൽപ് ലൈന് പദ്ധതിയാണ് മിത്ര 181. സംസ്ഥാനത്തെ പെൺകുട്ടികൾക്കും സ്ത്രീകൾക്കും ഏതുസമയത്തും ഈ ടോൾ ഫ്രീ നമ്പറിൽ വിളിച്ച് സഹായം തേടാം. സംസ്ഥാനത്തിെൻറ എവിടെനിന്നും ലാൻഡ് ഫോൺ വഴിയോ മൊബൈൽ വഴിയോ സൗജന്യമായി വിളിച്ച് സഹായങ്ങൾ ആവശ്യപ്പെടാൻ കഴിയും എന്നതാണ് ഇതിെൻറ പ്രത്യേകത.\nഇന്ത്യയിലെ ആദ്യ വനിത പൊലീസ് സ്റ്റേഷൻ സ്ഥാപിതമായത് കേരളത്തിലെ കോഴിക്കോട് ജില്ലയിലാണ്. 1973 ഒക്ടോബർ 27 നാണ് സ്റ്റേഷൻ പ്രവർത്തനം തുടങ്ങിയത്. ഉദ്ഘാടനം കാണാൻ എത്തിയവരുടെ തിരക്കിൽ കാണാതായ മൂന്നു കുഞ്ഞുങ്ങളെ കണ്ടെത്തുകയായിരുന്നു ആദ്യ ഡ്യൂട്ടി. ലോക വനിത ദിനാചരണത്തിെൻറ ഭാഗമായി രാജ്യത്തെ വനിതകൾ മാത്രമുള്ള ആദ്യ പോസ്റ്റ് ഓഫിസ് 2013 മാർച്ച് എട്ടിന് ന്യൂഡൽഹിയിൽ ആരംഭിച്ചു. കേരളത്തിലെ ആദ്യ വനിത പോസ്റ്റ്ഓഫിസ് 2013 ജൂലൈയിൽ തിരുവനന്തപുരത്താണ് ആരംഭിച്ചത്. 2013 ൽ അന്നത്തെ കേന്ദ്ര സർക്കാർ ആരംഭിച്ച സമ്പൂർണ വനിത ബാങ്കായിരുന്നു ഭാരതീയ മഹിള ബാങ്ക്. ഉഷ അനന്തസുബ്രഹ്മണ്യം ആയിരുന്നു ബാങ്കിെൻറ ചെയർപേഴ്‌സനും മാനേജിങ് ഡയറക്ടറും.\nഇന്ത്യൻ ഭരണഘടന പൊതുവിൽ നൽകുന്ന പരിരക്ഷ കൂടാതെ സ്ത്രീകളുടെ സുരക്ഷക്കായി പ്രത്യേക നിയമങ്ങൾ പാസാക്കി നടപ്പാക്കുന്നുണ്ട്. സ്ത്രീധന നിരോധന നിയമം അവയിൽ പ്രധാനമാണ്. സ്ത്രീധനം കൊടുക്കുകയും വാങ്ങുകയും ചെയ്യുന്നവർക്ക് അഞ്ചുവർഷം വരെ തടവോ പതിനയ്യായിരം രൂപ പിഴയോ ലഭിക്കുന്ന കുറ്റകൃത്യമാണിത്. 1997 ൽ സുപ്രീംകോടതി പുറപ്പെടുവിച്ച വിധിന്യായം തൊഴിലിടങ്ങളിൽ സ്ത്രീകളനുഭവിക്കുന്ന അതിക്രമങ്ങൾ തടയാനുള്ളതാണ്. തൊഴിലിടങ്ങളിലെ സ്ത്രീകളുടെ സുരക്ഷക്കും സംരക്ഷണത്തിനുമുള്ള മാർഗരേഖകൾ തൊഴിൽ സ്ഥാപനങ്ങൾ വിജ്ഞാപനം ചെയ്തിരിക്കണം. മേലുദ്യോഗസ്ഥരിൽനിന്നുള്ള അതിക്രമങ്ങൾ മോശമായ രീതിയിലുള്ള നോട്ടം, സ്‌പർശം, വാക്ക് തുടങ്ങിയവയിൽനിന്നും സ്ത്രീകൾക്ക് സംരക്ഷണം നൽകാൻ ഈ നിയമത്തിലൂടെ സാധിക്കും. ഗാർഹിക അതിക്രമങ്ങളിൽ നിന്നും സ്ത്രീകളെ സംരക്ഷിക്കാനുള്ളതാണ് 2005ലെ ഗാർഹിക പീഡന നിയമം. ഇതുപ്രകാരം വീടിനുള്ളിൽ സ്ത്രീകൾ നേരിടുന്ന ഏതുതരം അതിക്രമത്തിനെതിരെയും കോടതിയെ സമീപിക്കാം. കോളജിലും ബസ് സ്റ്റോപ്പിലുമെല്ലാം സാധാരണയായി കണ്ടുവരുന്ന പൂവാലന്മാരുടെ ശല്യം തടയാനും ഇവിടെ നിയമമുണ്ട്. ഇത്തരക്കാർക്ക് മൂന്നുമാസം വരെ ജയിൽശിക്ഷ നൽകാൻ നിയമം അനുശാസിക്കുന്നു.\nആദ്യ വനിത പ്രസിഡൻറ് - പ്രതിഭ പാട്ടീൽ\nആദ്യ വനിത പ്രധാനമന്ത്രി - ഇന്ദിര ഗാന്ധി\nആദ്യ വനിത മുഖ്യമന്ത്രി - സുചേത കൃപലാനി\nആദ്യ വനിത മന്ത്രി - വിജയലക്ഷ്മി പണ്ഡിറ്റ്\nആദ്യ വനിത ലോക്സഭ സ്പീക്കർ - മീരാ കുമാർ\nസുപ്രീംകോടതിയിലെ ആദ്യ വനിത ജഡ്ജി - ഫാത്തിമ ബീവി\nഓസ്കർ ലഭിച്ച ആദ്യ വനിത - ഭാനു അത്തയ്യ\nബുക്കർ സമ്മാനം നേടിയ ആദ്യ വനിത - അരുന്ധതി റോയ്\nഉർവശി അവാർഡ് നേടിയ ആദ്യവനിത - നർഗീസ് ദത്ത്\nജ്ഞാനപീഠം നേടിയ ആദ്യ വനിത - ആശാപൂർണാ ദേവി\nആദ്യ വനിത പൈലറ്റ് - പ്രേം മാത്തൂർ\nസ്റ്റേഷൻ മാസ്റ്ററായ ആദ്യ വനിത - റിങ്കു സിൻഹ റോയ്\nഎവറസ്റ്റ് കീഴടക്കിയ ആദ്യ വനിത - ബചേന്ദ്രി പാൽ\nഒളിമ്പിക്സ് മെഡൽ നേടിയ ആദ്യ വനിത - കർണം മല്ലേശ്വരി\nലോക സുന്ദരിപ്പട്ടം നേടിയ ആദ്യ വനിത - റീത്ത ഫാരിയ\nവിശ്വ സുന്ദരിപ്പട്ടം നേടിയ ആദ്യ വനിത -സുസ്മിത സെൻ\nആദ്യ വനിത ഐ.എ.എസ് ഓഫിസർ -അന്ന മൽഹോത്ര\nഇന്ത്യയുടെ മിസൈൽ വനിത -ടെസ്സി തോമസ്\nആദ്യ വനിത ഡി.ജി.പി - കാഞ്ചൻ ചൗധരി ഭട്ടാചാര്യ\nഇംഗ്ലീഷ് ചാനൽ നീന്തിക്കടന്ന ആദ്യ വനിത - ആരതി സാഹ


KAMAL VARADOOR: OBAMA- THE SPORTSMAN\nഒബാമക്ക് കായികലോകത്തിന്റെ സ്വാഗതം\nവാഷിംഗ്‌ടണ്: അമേരിക്കയുടെ നാല്‍പ്പത്തിനാലാമത് പ്രസിഡണ്ടായി ഇന്നലെ ചുമതലയേറ്റ ബാരക് ഒബാമക്ക് കായിക ലോകത്തിന്റെ മംഗളങ്ങള്. അമേരിക്കയെയും ലോകത്തെയും സമാധാനത്തിന്റെ പാതയില് കരുത്തോടെ നയിക്കാന് ഒബാമക്ക് കഴിയുമെന്നാണ് മുന് ലോക ഹെവിവെയ്‌റ്റ് ബോക്‌സിംഗ് ചാമ്പ്യന് മുഹമ്മദലി ഉള്‍പ്പടെയുളള പ്രമുഖര് കരുതുന്നത്. കായിക മേഖലയലെ വിദഗ്‌ദ്ധരുടെ അഭിപ്രായപ്രകടനങ്ങളിലൂടെ-\nമുഹമ്മദലി: അമേരിക്കയെയും ലോകത്തെയും പുതുയുഗത്തിലേക്ക് നയിക്കാന് പ്രാപ്‌തനാണ് ഒബാമ. പ്രായം 47 മാത്രം. ലോകത്തിന്റെ ഗതിവിഗതികളെ പഠിക്കാനും സമാധാനത്തെ പുണരാനും അദ്ദേഹത്തിന് കഴിയും. ലോകത്താകമാനം അരാജകത്വം നിലനില്‍ക്കുന്നുണ്ട്. പാവപ്പെട്ടവരെ പീഡിപ്പിക്കുന്ന, സാമ്രാജ്യത്വത്തിന്റെ കരാള ഹസ്‌തങ്ങളെ പരാജയപ്പെടുത്താന് ഒബാമ ശ്രമിക്കണം.\nജോണ് തോംസണ്: ഒരു പുതിയ പ്രസിഡണ്ട് അധികാരമേല്‍ക്കുമ്പോള് എപ്പോഴും അത് പ്രതീക്ഷകള് സമ്മാനിക്കും. ഒബാമ ആഫ്രിക്കന് അമേരിക്കനാണ്. ഇതാദ്യമായാണ് ഒരു കറുത്ത വംശജന് അമേരിക്കയെ ഭരിക്കാന് പോവുന്നത്. അമേരിക്കയുടെ പ്രസിഡണ്ടാവാന് തങ്ങള്‍ക്ക് കഴിയുമെന്ന് ഇത് വരെ ഒരു ആഫ്രിക്കന് അമേരിക്കനും ചിന്തിച്ചിട്ടില്ല. ഇപ്പോള് അവര്‍ക്ക് അതിന് കഴിയുന്നു. ലോകത്തെ നയിക്കാന് ഒബാമക്ക് കഴിയും (അമേരിക്കന് ഒളിംപിക് ടീമിന്റെ ആദ്യ കറുത്ത വംശജനായ കോച്ചാണ് ജോണ് തോംസണ്)\nടോം വില്ല്യംസ്: എല്ലാ അര്‍ത്ഥത്തിലും ഇത് പുതുയുഗ പിറവിയാണ്. ചരിത്രപരവും സാമുഹ്യപരവും സാംസ്‌കാരിക പരവുമായി പ്രാധാന്യം ഇതിനുണ്ട്. അമേരിക്കന് ജനതയെ സമാധാനത്തിലേക്ക് നയിക്കാന് എന്ത് കൊണ്ടും യോഗ്യന് ഒബാമയാണ്. (യെലെ സര്‍വകലാശാല ഫുട്‌ബോള് കോച്ചാണ് ടോം).\nകറാച്ചി: ആദ്യം ബാറ്റ് ചെയ്‌ത ശ്രീലങ്ക നല്ല തുടക്കത്തിന് ശേഷം 45.2 ഓവറില് 219 റണ്‍സിന് എല്ലാവരും പുറത്തായി. മൂന്ന് വിക്കറ്റ് വീതം നേടിയ റാവു ഇഫ്‌ത്തിക്കാര്, ഉമര് ഗുല് എന്നിവരാണ് ലങ്കന് ബാറ്റിംഗ് നിരയുടെ നട്ടെല്ല് ഒടിച്ചത്. തിലകരത്‌നെ ദില്‍ഷാനും സനത് ജയസൂര്യയുമാണ് ഇന്നിംഗ്‌സിന് തുടക്കമിട്ടത്. ആദ്യ ഒമ്പത് ഓവറില് തന്നെ 71 റണ്‍സുമായി ഇവര് പാക്കിസ്‌താന് ബൗളര്‍മാരെ ഞെട്ടിച്ചു. ഇവര് പുറത്തായതിന് ശേഷമാണ് ടീം തകര്‍ന്നത്.\nപേസ് ബൗളര്‍മാരെ തുടക്കത്തില് തുണക്കുമെന്ന് കരുതപ്പെട്ട പിച്ചില് ടോസ് നേടിയ ലങ്ക ബാറ്റിംഗിന് തിരുമാനിക്കുകയായിരുന്നു. മല്‍സരം 25 ഓവര് പിന്നിടുമ്പോള് മൂന്ന് വിക്കറ്റിന് 143 റണ്‍സ് എന്ന നിലയില് സാമാന്യം ഭദ്രമായ സ്‌ക്കോറിലേക്കാണ് അവര് നീങ്ങിയത്. പക്ഷേ പഴക്കം ചെന്ന പന്തില് പാക് സ്‌പിന്നര്‍മാരും ഒപ്പം സീമര്‍മാരും അരങ്ങ് തകര്‍ത്തു. ബംഗ്ലാദേശിനെതിരായ ഏകദിന പരമ്പരയില് കളിക്കാന് കഴിയാതിരുന്ന ദില്‍ഷാനും തട്ടുതകര്‍പ്പന് ഓപ്പണറായ ജയസൂര്യയും ഒരുമിച്ചപ്പോള് ഷുഹൈബ് അക്തറിനെ പോലെയുളള അതിവേഗക്കാര്‍ക്ക് ഒന്നും ചെയ്യാനായില്ല. 2007 ന് ശേഷം ആദ്യമായി രാജ്യത്തിന് കളിക്കുന്ന അക്തറിന് ബാറ്റ്‌സ്‌മാന്മാരെ വിറപ്പിക്കാന് കഴിഞ്ഞില്ല.\nദില്‍ഷാന് 17 ല് നില്‍ക്കുമ്പോള് അക്തറിന്റെ പന്തില് ഉയര്‍ന്ന അവസരം ഒന്നാം സ്ലിപ്പില് യൂനസ്‌ഖാന് പാഴാക്കിയിരുന്നു. താളം കണ്ടെത്താന് അക്തര് വിഷമിച്ചപ്പോള് സ്ലിപ്പില് ഒരു ഫീല്‍ഡറെ മാത്രമാണ് ക്യാപ്‌റ്റന് ഷുഹൈബ് മാലിക് നിയോഗിച്ചത്. ഭാഗ്യത്തെ ഉപയോഗപ്പെടുത്തിയ ദില്‍ഷാന് പിന്നെ തിരിഞ്ഞു നോക്കിയില്ല. ആദ്യ ഏഴ് ഓവറില് സ്‌ക്കോര്‍ബോര്‍ഡില് 59 റണ്‍സായപ്പോള് മാലിക് രണ്ട് ബൗളര്‍മാരെയും മാറ്റി. സുഹൈല് തന്‍വീറും ഉമര് ഗുലും വന്നപ്പോള് മാറ്റമുണ്ടായി. തന്റെ ആദ്യ ഓവറില് തന്നെ ഗുല് ദില്‍ഷാനെ പുറത്താക്കി. ടീമിന് നല്ല തുടക്കം നല്‍കാന് നിയോഗിക്കപ്പെട്ട ദില്‍ഷാന് സ്വന്തം ജോലി നിര്‍വഹിച്ചാണ് മടങ്ങിയത്. 2008 ജൂണിന് ശേഷം ശ്രീലങ്ക ആദ്യമായാണ് ഓപ്പണിംഗ് വിക്കറ്റില് അമ്പത് റണ്‍സ് പിന്നിടുന്നത്.\nസുഹൈല് തന്‍വീറിന്റെ ലക്ഷ്യമില്ലാത്ത ബൗളിംഗ് ജയസൂര്യക്ക് കൈകള് സ്വതന്ത്രമാക്കാന് അവസരം നല്‍കി. വ്യക്തിഗത സ്‌ക്കോര് 35 ല് റാവു ഇഫ്‌ത്തിക്കാറിന്റെ പന്തില് ജയസൂര്യ നല്‍കിയ അനായാസ അവസരം പോയന്റില് ഷാഹിദ് അഫ്രീദി പാഴാക്കിയിരുന്നു. പക്ഷേ ഗുലിന്റെ വരവില് വിക്കറ്റിന് മുന്നില് കുരുങ്ങി അപകടകാരിയായ താരം പുറത്തായി. തീര്‍ത്തും മങ്ങിയ ഫോമിലുളള നായകന് മഹേല ജയവര്‍ദ്ധന ക്രീസില് വന്നപ്പോള് തുടക്കത്തില് തന്നെ അദ്ദേഹത്തെ പുറത്താക്കാന് പാക് ബൗളര്‍മാര് പ്രയോഗിച്ച തന്ത്രം പാഴായില്ല. കഴിഞ്ഞ ആറ് ഇന്നിംഗ്‌സില് തന്റെ നാലാമത്തെ വട്ടപൂജ്യവുമായി മഹേല മടങ്ങി.\nലണ്ടന്:അനുവാദമില്ലാതെ കോച്ചിംഗ് ക്യാമ്പില് നിന്ന് മുങ്ങിയതിന് ബ്രസീലിയന് മുന്‍നിരക്കാരന് റോബിഞ്ഞോക്കെതിരെ പ്രീമിയര് ലീഗ് ക്ലബായ മാഞ്ചസ്‌റ്റര് സിറ്റി അച്ചടക്കനടപടിക്കൊരുങ്ങുന്നു. ആരോടും പറയാതെയാണ് റോബിഞ്ഞോ മുങ്ങിയിരിക്കുന്നത്. അദ്ദേഹം സ്വന്തം നാട്ടില് എത്തിയതായി റിപ്പോര്‍ട്ടുണ്ട്. റെക്കോര്‍ഡ് തുകക്ക് സ്‌പാനിഷ് ക്ലബായ റയല് മാഡ്രിഡില് നിന്നും സിറ്റിയിലെത്തിയ റോബിഞ്ഞോ ഇതിനകം 14 ഗോളുകള് ക്ലബിനായി സ്വന്തമാക്കിയിട്ടുണ്ട്. സിറ്റിയുടെ ആരാധകരുടെ പ്രിയപ്പെട്ട താരവും ഇപ്പോള് മറ്റാരുമല്ല. ആരോടും പറയാതെ റോബിഞ്ഞോ എന്തിനാണ് മുങ്ങിയത് എന്നതിന് വ്യക്തമായ ഉത്തരം നല്‍കാന് ക്ലബിന് കഴിയുന്നില്ല.\nന്യൂഡല്‍ഹി: ഇന്ത്യന് പ്രീമിയര് ലീഗ് ക്രിക്കറ്റില് ഡല്‍ഹി ഡെയര്‍ഡെവിള്‍സിനായി കളിക്കാന് ഇനി പാക്കിസ്‌താന് സീമര് മുഹമ്മദ് ആസിഫില്ല. മൂന്ന് വര്‍ഷത്തെ കരാറില് നേരത്തെ ആസിഫ് ഒപ്പിട്ടിരുന്നുവെങ്കിലും ഉത്തേജക വിവാദത്തില് പ്രതിയായ പാക് സീമറുമായി കളിക്കാനുളള താല്‍പ്പര്യക്കുറവ് ഡല്‍ഹി ഡെയര്\nഡെവിള്‍സ് താരത്തെ അറിയിക്കുകയായിരുന്നു. ടീമുമായുളള സാമ്പത്തിക വിഷയങ്ങള് ചര്‍ച്ച ചെയ്യാന് രണ്ട് ദിവസം മുമ്പ് ആസിഫ് ഇവിടെയെത്തിയിരുന്നു. രണ്ട് ദിവസത്തോളം വിശദമായി ചര്‍ച്ച ചെയ്‌ത ശേഷമാണ് ഡെയര്‍ഡെവിള്‍സുമായുളള ബന്ധം വിഛേദിക്കാന് അദ്ദേഹം തീരുമാനിച്ചിരിക്കുന്നത്. ഇപ്പോള് വലിയ സമ്മര്‍ദ്ദത്തിലാണെന്നും പ്രശ്‌നങ്ങളെയെല്ലാം അതിജയിച്ച ശേഷം രാജ്യത്തിനായി കളിക്കുകയാണ് പ്രധാനമെന്നും ആസിഫ് പറഞ്ഞു. ഐ.പി.എല്ലിലെ ആദ്യ സീസണില് ഡല്‍ഹിക്കായി തിളങ്ങിയ ആസിഫ് മടക്കയാത്രയില് ദുബായ് വിമാനത്താവളത്തില് വെച്ച് പിടിക്കപ്പെടുകയായിരുന്നു. പിടിക്കപ്പെടുമ്പോള് അദ്ദേഹത്തിന്റെ കൈവശം നിരോധിക്കപ്പെട്ട ഉത്തേജക മരുന്നുകളുണ്ടായിരുന്നു. ഈ സംഭവത്തിന് ശേഷം രാജ്യാന്തര രംഗത്ത് നിന്ന് വിലക്കപ്പെട്ട താരത്തിന് ഇനി ഒരു പുനര്‍ജന്മം എളുപ്പമല്ല.\nകക്ക കളം മാറുന്നില്ല\nമിലാന്: ഇംഗ്ലീഷ് പ്രീമിയര് ലീഗ് ക്ലബായ മാഞ്ചസ്റ്റര് സിറ്റിയുടെ വന് വാഗ്‌ദാനത്തിന് ഏ.സി മിലാന് അനുകൂലമായി പ്രതികരിച്ചിട്ടും ബ്രസീലുകാരന് കക്ക സാന്‍സിറോ വിടുന്നില്ല. മിലാനില് തന്നെ തുടരാനാണ് തന്റെ തീരുമാനമെന്ന് കക്ക വ്യക്തമാക്കി. 650 കോടിയുടെ റെക്കോര്‍ഡ് തുകക്ക് കക്കയെ മാഞ്ചസ്‌റ്റര് സിറ്റി റാഞ്ചിയതായി നേരത്തെ റിപ്പോര്‍ട്ടുണ്ടായിരുന്നു. എന്നാല് തല്‍ക്കാലം മിലാനില് തന്നെ തുടരാനാണ് തന്റെ തീരുമാനമെന്ന് ക്ലബ് വെബ് സൈറ്റിലൂടെ കക്ക വ്യക്തമാക്കി. 2001 ല് യുവന്തസില് നിന്നും ഫ്രഞ്ച് സൂപ്പര് താരം സൈനുദ്ദീന് സിദാനെ സ്വന്തമാക്കാന് റയല് മാഡ്രിഡ് ചെലവിട്ട റെക്കോര്‍ഡ് തുകയെക്കാള് വലിയ തുക വാഗ്‌ദാനം ചെയ്‌തിട്ടും കക്ക സ്വന്തം ക്ലബിലേക്ക് വരാത്തതില് സിറ്റി നിരാശ പ്രകടിപ്പിച്ചു.\nകൈഫ്, ലക്ഷ്‌മണ് നായകര്\nബാംഗ്ലൂര്: ദൂലിപ് ട്രോഫി ക്രിക്കറ്റിനുളള ഉത്തര മേഖലാ ടീമിനെ മഹമ്മദ് കൈഫും ദക്ഷിണ മേഖലാ ടീമിനെ വി.വി.എസ് ലക്ഷ്‌മണും നയിക്കും. ഇരു ടീമുകളും തമ്മിലുളള മല്‍സരം നാളെ ചിന്നസ്വാമി സ്‌റ്റേഡിയത്തില് നടക്കും. മുന് ഇന്ത്യന് നായകന് രാഹുല് ദ്രാവിഡ്, റോബിന് ഉത്തപ്പ, എസ്.ശ്രീശാന്ത്, എസ്.ബദരീനാഥ്, ഈ സീസണില് ഹൈദരാബാദിന് വേണ്ടി രഞ്‌ജി ട്രോഫി ക്രിക്കറ്റില് കൂടുതല് റണ്‍സ് സ്വന്തമാക്കിയ അനൂപ് പൈ തുടങ്ങിയവരാണ് ദക്ഷിണ മേഖലാ സംഘത്തിലുളളത്. അഞ്ച് തമിഴ്‌നാട് താരങ്ങള് ദക്ഷിണമേഖലാ സംഘത്തിലുണ്ട്. ഇവരില് ഒന്നാമന് രഞ്‌ജി സീസണില് നാല് സെഞ്ച്വറികള് സ്വന്തമാക്കിയ അഭിനവ് മുകുന്ദാണ്. വിക്കറ്റ് കീപ്പിംഗ് ഗ്ലൗസുകള് ഒരിക്കല്‍കൂടി ദിനേശ് കാര്‍ത്തിക്കിനായിരിക്കും. മുന് ഇന്ത്യന് താരം എല്.ബാലാജിക്കും അവസരമുണ്ട്. ബദരീനാഥ്, ഓഫ് സ്‌പിന്നര് ആര്.അശ്വിന് എന്നിവരും കളിക്കുന്നു. ശ്രീശാന്തിന് ദേശീയ ടീമില് തിരിച്ചെത്താനുള്ള അവസരാമാണിത്. പക്ഷേ ഫിറ്റ്‌നസ് തെളിയിക്കാത്തപക്ഷം വീണ്ടും പുറത്തിരിക്കാനായിരിക്കും കൊച്ചിക്കാരന്റെ വിധി. രഞ്‌ജി സീസണില് കേരളത്തിനായി ഒരു മല്‍സരം മാത്രമാണ് ശ്രീശാന്തിന് കളിക്കാനായത്. താര്‍ഖണ്ഡിനെതിരായ മല്‍സരത്തില് ശ്രീശാന്ത് ഏഴ് വിക്കറ്റും സ്വന്തമാക്കിയിരുന്നു. ഇപ്പോള് ബാംഗ്ലൂരിലെ ദേശീയ ക്രിക്കറ്റ് അക്കാദമിയില് പരിശീലനത്തിലാണ് അദ്ദേഹം. ദുലിപ് ട്രോഫിയില് മൂന്ന് മല്‍സരങ്ങളാണ് ദക്ഷിണ മേഖല കളിക്കുക. ഈ മല്‍സര\nങ്ങളില്ലെല്ലാം കരുത്ത് പ്രകടിപ്പിക്കാന് കഴിയണം. ശ്രീലങ്കക്കെതിരായ ഏകദിന പരമ്പരക്കുളള ഇന്ത്യന് ടീമില് സ്ഥാനം നേടിയ പ്രഗ്യാന് ഒജയും ദക്ഷിണ മേഖലാ സംഘത്തിലുണ്ട്.\nഇന്ത്യന് ടീമിലേക്ക് തിരിച്ചുവരാന് കൊതിക്കുന്ന മുഹമ്മദ് കൈഫിന് മറ്റൊരു അവസരമാണ് കൈവന്നിരിക്കുന്നത്. രഞ്‌ജി സീസണില് ഉത്തര് പ്രദേശിനായി 529 റണ്‍സാണ് കൈഫ് സ്‌ക്കോര് ചെയ്‌തത്. കഴിഞ്ഞ മൂന്ന് സീസണിലായി ഉത്തര് പ്രദേശിന് തുടര്‍ച്ചയായി രഞ്‌ജി ഫൈനലിലേക്ക്‌് നയിച്ചതും അലഹാബാദുകാരനായിരുന്നു. ഹൈദരാബാദില് നടന്ന രഞ്‌ജി ട്രോഫി ഫൈനലിന്റെ രണ്ടാം ഇന്നിംഗ്‌സില് കരുത്ത് പ്രകടിപ്പിച്ച കൈഫ് ന്യൂസിലാന്‍ഡ് പര്യടനത്തിനുളള ഇന്ത്യന് സംഘത്തില് സ്ഥാനം ആഗ്രഹിക്കുന്നുണ്ട്. യു.പി ക്കായി സീസണില് ഏറ്റവുമധികം റണ്‍സ് സ്വന്തമാക്കിയ തന്‍മയ് ശ്രീവാസ്‌തവ, ഭുവനേശ്വര് കുമാര് എന്നിവരും മധ്യമേഖലാ ടീമിലുണ്ട്. പിയൂഷ് ചാവ്‌ല, മുരളി കാര്‍ത്തിക്, ആര്.പി സിംഗ് തുടങ്ങിയവരും കൈഫിന്റെ ടീമിലുണ്ട്.\nടീമുകള് ഇതാണ്: ദക്ഷിണമേഖല: വി.വി.എസ് ലക്ഷ്‌മണ് (ക്യാപ്‌റ്റന്), എസ്.ബദരീനാഥ്, അഭിനവ് മുകുന്ദ്, റോബിന് ഉത്തപ്പ, രാഹുല് ദ്രാവിഡ്, അര്‍ജുന് യാദവ്, ദിനേശ് കാര്‍ത്തിക്, ആര്.അശ്വിന്, പ്രഗ്യാന് ഒജ, എല്.ബാലാജി, ശ്രീശാന്ത്, ആര്.വിനയ് കുമാര്,സൗരബ് ഭണ്ഡാര്‍കര്, സുരേഷ് എം, അനൂപ് പൈ.\nമധ്യമേഖല: മുഹമ്മദ് കൈഫ് (ക്യാപ്‌റ്റന്), ഉമേഷ് യാദവ്, ഭുവനേശ്വര് കുമാര്,അരിത് സിംഗ്, റോബിന് ബിസ്‌ത്, പിയൂഷ് ചാവ്‌ല, ഫായിസ് ഫസല്, യെരെ ഗൗഡ്, മുരളി കാര്‍ത്തിക്, നമാന് ഒജ, പങ്കജ് സിംഗ്, പര്‍വീണ്‍സിംഗ്, ജലാജ് സക്‌സേന, ശിവകാന്ത് ശുക്ല, ആര്.പി സിംഗ്, തന്മയ് ശ്രീവാസ്‌തവ്.\nസറീന, വീനസ് മുന്നോട്ട്\nമെല്‍ബണ്: രണ്ടാം സീഡും മൂന്ന് തവണ ഇവിടെ കിരീടവും സ്വന്തമാക്കിയ അമേരിക്കന് താരം സറീന വില്ല്യംസ് തകര്‍പ്പന് വിജയവുമായി ഓസ്‌ട്രേലിയന് ഓപ്പണ് ടെന്നിസിന്റെ വനിതാ വിഭാഗം സിംഗിള്‍സില് രണ്ടാം റൗണ്ടിലെത്തി. ചൈനയില് നിന്നുള്ള നമെന് യുവാനെ നേരിട്ടുളള സെറ്റുകള്‍ക്കാണ് സറീന തോല്‍പ്പിച്ചത്. സ്‌ക്കോര് 6-3,6-1. സറീനയുടെ ചേച്ചി വീനസ് വില്ല്യംസ് ജര്‍മനിയുടെ ആന്‍ഞ്ചല് കെര്‍ബറിയെ വീഴ്‌ത്തി രണ്ടാം റൗണ്ട് ഉറപ്പാക്കി. സ്‌ക്കോര് 6-3, 6-3. ചാമ്പ്യന്‍ഷിപ്പിന്റെ രണ്ടാം ദിവസമായ ഇന്നലെ നാലാം സീഡ് എലീന ഡെമന്‍ത്തേവ പൊരുതിക്കളിച്ച ജര്‍മനിയുടെ ക്രിസ്റ്റീനിയ ബാറോസിനെ പരാജയപ്പെടുത്തി. സക്കോര് 7-6, (7-4), 2-6, 6-1. 2006 ല് ഇവിടെ കിരീടം സ്വന്തമാക്കിയ ഫ്രാന്‍സിന്റെ അമലി മൗറിസ്‌മോ ഒല്‍ഗാ ഗോവോര്‍ത്സോവയെ കീഴടക്കി. സ്‌ക്കോര് 6-4, 6-4. ജര്‍മനിയുടെ അന്ന ലെനയെ 6-1, 6-4 ന് പരാജയപ്പെടുത്തിയ ബ്രിട്ടന്റെ എലീന ബാല്‍ടാച്ചയാണ് രണ്ടാം റൗണ്ടില് മൗറിസ്‌മോയുടെ പ്രതിയോഗി.\nഒമ്പതാം സീഡ് അഗനിസ്‌ക റഡ്വാന്‍സ്‌ക ചാമ്പ്യന്‍ഷിപ്പില് നിന്നും പുറത്തായി. ഉക്രൈന്റെ കാതറീന ബോണ്‍ഡാരന്‍ഡകോയയാണ് സീഡഡ് താരത്തെ പുറത്താക്കിയത്. സ്‌ക്കോര് 6-7 (7-9),6-4, 1-6. എട്ടാം സീഡ് സ്വത്‌ലാന കൂസന്‍സോവ റഷ്യയുടെ യുവതാരം അനസ്‌താസിയ റോദിനോവയെ പരാജയപ്പെടുത്താന് പ്രയാസപ്പെട്ടു. സ്‌ക്കോര് 6-2, 3-6, 6-3. ആതിഥേയരുടെ പ്രിയപ്പെട്ട താരം സാമന്ത സ്റ്റോസര് രണ്ട് മണിക്കൂര് ദിര്‍ഘിച്ച മല്‍സരത്തില് ക്ലാര സാകോപലോവയെ പരാജയപ്പെടുത്തി. സ്‌ക്കോര് 7-6 (7-5),7-6, (7-0).\nPosted by KAMALVARADOOR at 7:26 AM


കപ്പലണ്ടി കൃഷി ഇനി വീട്ടിൽ ചെയ്യാം.. എളുപ്പത്തിൽ.!!! - kuwaitjobvacancy\nകപ്പലണ്ടി ചിലപ്പോഴെങ്കിലും കൊറിക്കാത്തവരുണ്ടാകില്ല. കുട്ടികളും മുതിർന്നവരും ഒരുപോലെ ഇഷ്ടപ്പെടുന്ന ഒന്നാണ് കപ്പലണ്ടി. ആരോഗ്യ ഗുണങ്ങളിൽ കപ്പലണ്ടി അഥവാ നിലക്കടല എന്നും മുന്നിലാണ്. അത് കൊണ്ട് തന്നെയാണ് ആഹാരത്തിൽ ഇവ ഉൾപ്പെടുത്തുന്നതിന് പ്രധാന കാരണവും.\nമണൽ കലർന്ന മണ്ണ് ആണ് കപ്പലണ്ടി കൃഷി ചെയ്യാൻ കൂടുതൽ നല്ലത്. മണ്ണ് നല്ലത് പോലെ കിളച്ചു അതിൽ ചാണകപൊടിയും വേപ്പിൻ പിണ്ണാക്ക്, എല്ലുപൊടി എന്നിവ മിക്സ് ചെയിതു കൊടുക്കുന്നത് നല്ലതാണ്. രണ്ട് അടി വീതിയിൽ തടം പിടിച്ചു അതിൽ ഒരടി അകലത്തിൽ വിത്തുകൾ നടാം.\nകൃഷി രീതിയും പരിചരണവും വീഡിയോയിൽ കൃത്യമായി പറഞ്ഞു തരുന്നുണ്ട്. ഈ രീതി പിന്തുടർന്ന് നിങ്ങളും വീട്ടിൽ അൽപ്പം കപ്പലണ്ടി കൃഷി ചെയ്തു നോക്കൂ. എളുപ്പത്തിൽ വിളവെടുക്കാനും ആവശ്യനുസരണം കഴിക്കാനും കഴിയും.എങ്ങനെയാണെന്ന് വീഡിയോയിൽ വിശദമായി കാണിച്ചു തരുന്നുണ്ട്. എല്ലാവര്ക്കും ഈ അറിവ് ഉപകാരപ്പെടുമെന്നു കരുതുന്നു.\nഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി All In One ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


മത്സ്യഫെഡിന്റെ 'ഫീസ്റ്റ് ഓഫ് സെവന് ഫിഷസ്' മത്സ്യക്കിറ്റ് വില്‍പന തുടങ്ങി\nക്രിസ്മസിനോടനുബന്ധിച്ച് മത്സ്യഫെഡിന്റെ ആഭിമുഖ്യത്തില് ആരംഭിച്ച 'ഫീസ്റ്റ് ഓഫ് സെവന് ഫിഷസ്' മത്സ്യക്കിറ്റ് വില്‍പനയുടെ ഉദ്ഘാടനം ഫിഷറീസ് മന്ത്രി ജെ. മെഴ്‌സിക്കുട്ടിയമ്മ നിര്‍വഹിച്ചു. ഫിഷറീസ് ഡയറക്ടര് ഡോ.എസ്. കാര്‍ത്തികേയന് ആദ്യകിറ്റ് ഏറ്റുവാങ്ങി.\nസംസ്ഥാനത്ത് ശുദ്ധമായ മത്സ്യം വിതരണം ചെയ്യാന് സ്ഥിരം സംവിധാനം നിലവില് വരുമെന്ന് മന്ത്രി പറഞ്ഞു. ജനങ്ങള്‍ക്ക് നല്ല മത്‌സ്യം ലഭ്യമാക്കാന് മത്‌സ്യഫെഡ് മാര്‍ക്കറ്റിംഗ് മേഖലയില് കൂടുതല് ശ്രദ്ധകേന്ദ്രീകരിക്കും. ഇതിന്റെ ഭാഗമായാണ് പുതിയ കിറ്റുകള് അവതരിപ്പിക്കുന്നത്. മത്‌സ്യത്തൊഴിലാളികള് പിടിച്ചുകൊണ്ടുവരുന്ന മത്‌സ്യം ലോറിയില് നേരിട്ട് മാര്‍ക്കറ്റുകളില് എത്തിച്ച് ലേലം ചെയ്യുന്ന സമ്പ്രദായം പരിഗണനയിലുണ്ട്. സ്ത്രീകള് ഉള്‍പ്പെടെയുള്ള മത്‌സ്യവില്‍പ്പനക്കാര്‍ക്ക് ഇത് ഗുണകരമാകുമെന്നും മന്ത്രി കൂട്ടിച്ചേര്‍ത്തു.\nജനുവരി രണ്ട് വരെയാണ് ഏഴുതരം മത്സ്യവിഭവങ്ങള് അടങ്ങിയ കിറ്റ് 1500, 1000 രൂപ നിരക്കുകളില് മത്സ്യഫെഡ് ഫിഷ്മാര്‍ട്ടുകളില് ലഭ്യമാകുക. നെയ്മീന്, ചൂര, കൊഞ്ച്, അയല, മത്തി, കണവ, വേള എന്നീ മത്സ്യങ്ങളാണ് പ്രധാനമായും ഉണ്ടാകുക. തിരുവനന്തപുരം, കൊല്ലം, കോട്ടയം, എറണാകുളം ജില്ലകളിലാണ് പദ്ധതി നടപ്പാക്കുന്നത്. തിരുവനന്തപുരം - 9526041320, കൊല്ലം - 9526041293, കോട്ടയം 9526041296, എറണാകുളം - 9526041391 എന്നീ നമ്പരുകളില് മുന്‍കൂര് ബുക്കിംഗ് സൗകര്യം ഉണ്ടായിരിക്കും.\nവിതരണോദ്ഘാടന ചടങ്ങില് മത്സ്യഫെഡ് എം.ഡി ഡോ. ലോറന്‍സ് ഹെറോള്‍ഡ്, ജില്ലാ മാനേജര് ഡോ. എസ്. ഹരികുമാര്, ഡെപ്യൂട്ടി ജി.എം (കമേര്‍ഷ്യല് ഓപ്പറേഷന്‍സ്) പി.പി. സുരേന്ദ്രന്, മാര്‍ക്കറ്റിംഗ് വിഭാഗം മാനേജര് എസ്. സുരേഷ് തുടങ്ങിയവര് സംബന്ധിച്ചു.


മലപ്പുറം : ഉത്തര്‍പ്രദേശില് അറസ്റ്റിലായ മലയാളി മാധ്യമപ്രവര്‍ത്തകന് സിദ്ദിഖ് കാപ്പന്റെ മാതാവ് വേങ്ങര പൂച്ചോലമേട്ടിലെ ഖദീജക്കുട്ടി നിര്യാതയായി. പരേതനായ മുഹമ്മദ് കുട്ടി കാപ്പന്റെ ഭാര്യയാണ്. വിവിധ രോഗങ്ങളാല് അലട്ടിയ 91കാരിയായ ഖദീജ കുട്ടി കിടപ്പിലായിരുന്നു.\nഹാത്രാസ് സന്ദര്‍ശനത്തിനിടെ സമാധാന അന്തരീക്ഷം തകര്‍ക്കാന് ശ്രമിച്ചെന്ന കേസിലായിരുന്നു കാപ്പനെ അറസ്റ്റ് ചെയ്തത്. കേസില് സിദ്ദീഖ് കാപ്പനെതിരെ തെളിവില്ലെന്ന് മഥുര കോടതി കഴിഞ്ഞ ദിവസം പറഞ്ഞിരുന്നു. തുടര്‍ന്ന് ഉത്തര്‍പ്രദേശ് പൊലീസ് ചുമത്തിയ ഈ കേസില് നിന്ന് കാപ്പനെ മഥുര കോടതി കഴിഞ്ഞ ദിവസം ഒഴിവാക്കുകയും ചെയ്തിരുന്നു.\nമകന് ജയിലിലാണെന്ന വിവരം ബന്ധുക്കള് ഉമ്മയെ അറിയിച്ചിരുന്നില്ല. ആശുപത്രിയിലും വീട്ടിലുമായി കഴിഞ്ഞിരുന്ന മാതാവിനെ കാണാന് ഇതിനിടെ, സിദ്ദീഖ് കാപ്പന് അഞ്ചുദിവസത്തെ ഇടക്കാല ജാമ്യം ലഭിച്ചിരുന്നു. രോഗക്കിടക്കയില് കഴിയുന്ന മാതാവിന്റെ ആരോഗ്യനില പരിഗണിച്ച് സിദ്ദീഖ് കാപ്പന് ഇടക്കാല ജാമ്യം നല്‍കണമെന്നാവശ്യപ്പെട്ട് കെയുഡബ്ല്യൂജെയ സുപ്രിംകോടതിയെ സമീപിച്ചതിന്റെ അടിസ്ഥാനത്തിലായിരുന്നു നടപടി.കേരള പത്രപ്രവര്‍ത്തക യൂണിയന് ഡല്‍ഹി ഘടകം സെക്രട്ടറിയാണ് സിദ്ദിഖ് കാപ്പന്.\nഹാഥ്‌റസ് കൂട്ടബലാത്സംഗക്കേസ് റിപ്പോര്‍ട്ട് ചെയ്യാന് ഡല്‍ഹിയില്‍നിന്നു പോകുന്നതിനിടെ മഥുര ടോള്‍പ്ലാസയില് വച്ച് കഴിഞ്ഞ വര്‍ഷം ഒക്‌ടോബറിലാണു സിദ്ധിഖ് കാപ്പനെ ഉത്തര്‍പ്രദേശ് പൊലീസ് അറസ്റ്റ് ചെയ്തത്. ജയിലില് കഴിയവെ കോവിഡ് ബാധിതനായ സിദ്ദിഖ് കാപ്പനെ വിദഗ്ധ ചികിത്സയ്ക്കായി ഡല്‍ഹിയിലേക്കു മാറ്റാന് ഏപ്രില് 29നു സുപ്രീം കോടതി ഉത്തരവിട്ടിരുന്നു. ചികിത്സയ്ക്കു ശേഷം സിദ്ദിഖിനെ മഥുര ജയിലിലേക്കു മാറ്റി.\nഅതിനിടെ, സിദ്ദിഖ് കാപ്പനെതിരെ പൊലീസ് ചുമത്തിയ സമാധാനം തടസപ്പെടുത്താന് ശ്രമിച്ചുവെന്ന കുറ്റമാണ് മഥുര സബ് ഡിവിഷണല് മജിസ്‌ട്രേറ്റ് ഒഴിവാക്കിയത്. ഈ കുറ്റം സംബന്ധിച്ച അന്വേഷണം കേസെടുത്ത് ആറ് മാസം കഴിഞ്ഞിട്ടും പൂര്‍ത്തിയാക്കാന് പൊലീസിന് കഴിയാത്ത സാഹചര്യത്തിലാണ് നടപടി.\nഈ കുറ്റം ചുമത്തിയാണ് സിദ്ധിഖിന്റെ അറസ്റ്റ് ആദ്യം പൊലീസ് രേഖപ്പെടുത്തിയത്. തുടര്‍ന്നാണ് രാജ്യദ്രോഹം, യു.എ.പി.എ കുറ്റങ്ങള് ചുമത്തിയത്. ഇതുസംബന്ധിച്ച കേസില് സിദ്ധിഖിന്റെ ജാമ്യ ഹര്‍ജി 22ന് മഥുര കോടതി പരിഗണിക്കാനിരിക്കെയാണ് ഉമ്മയുടെ അന്ത്യം.


സിപിഎം കോട്ടയില് വിള്ളല്, കണ്ണൂരില് പി ജയരാജന്റെ പേരില് വിഭാഗീയത രൂക്ഷമാകുന്നു | fraction at kannur cpm district committee - Malayalam Oneindia\n46 min ago കുല്‍ഭൂഷന്‍റെ ആശ്വാസ വിധി; 16 അംഗങ്ങളില് വിയോജിച്ചത് ഒരാള് മാത്രം, ജീലാനി മുന്‍പാക് ചീഫ് ജസ്റ്റിസ്\n50 min ago കുല്‍ഭൂഷണ് ജാദവിന് ഇളവ് ലഭിച്ചേക്കില്ല; സൂചന നല്‍കി ഇമ്രാന് ഖാന്, 'ജാദവ് കുറ്റക്കാരന്'\n58 min ago ജ്വല്ലറി കുത്തിത്തുറക്കാൻ ശ്രമം: കോഴിക്കോട് മൂഴിക്കലില് മണിപ്പൂർ സ്വദേശി പിടിയിൽ!!\nസിപിഎം കോട്ടയില് വിള്ളല്, കണ്ണൂരില് പി ജയരാജന്റെ പേരില് വിഭാഗീയത രൂക്ഷമാകുന്നു\nPublished: January 30 2018, 14:03 [IST]\nകണ്ണൂര്: സിപിഎം കോട്ടയായി കണ്ണൂരില് പാര്‍ട്ടിയില് തന്നെ വിള്ളലുണ്ടാക്കി വിഭാഗീയത കടുക്കുന്നു. പി ജയരാജന് കീഴില് വലിയൊരു ഗ്രൂപ്പ് വളര്‍ന്നു വന്നതായും അവര് കണ്ണൂരില് സ്വാധീനം ഉറപ്പിക്കാന് ശ്രമിച്ചതായും നേതൃത്വത്തിന് വിവരം ലഭിച്ചിട്ടുണ്ട്. ഇത് നേരത്തെ തിരിച്ചറിഞ്ഞ് കൊണ്ടായിരുന്നു സംസ്ഥാന നേതൃത്വം ജയരാജനെതിരെ രൂക്ഷ വിമര്‍ശനമുന്നയിച്ചത്.\nപക്ഷേ വിമര്‍ശനങ്ങള് ജയരാജനെ കൂടുതല് കരുത്തനാക്കുന്നതും അതോടൊപ്പം ജില്ലയില് നേതാക്കള്‍ക്കിടയിലുള്ള അഭിപ്രായ വ്യത്യാസങ്ങള് പരസ്യമാക്കാനുമാണ് സഹായിച്ചതെന്നാണ് സൂചന. ജില്ലാ നേതൃത്വം ജയരാജനെ ഒന്നടങ്കം പിന്തുണയ്ക്കുന്നുണ്ട്. അതേസമയം പാര്‍ട്ടി ജില്ലാ സെക്രട്ടറി പദവി വീണ്ടും ലഭിച്ചതും അദ്ദേഹത്തെ നിയന്ത്രിക്കുന്നതില് സ്ംസ്ഥാന നേതൃത്വത്തിന് തിരിച്ചടിയാവും.\nകരുത്ത് പ്രകടിപ്പിച്ച് കണ്ണൂര്\nസിപിഎം കണ്ണൂര് ജില്ലാസെക്രട്ടറിയായി വീണ്ടും ജയരാജനെ നിയമിച്ചേക്കില്ലെന്നായിരുന്നു ആദ്യ ഘട്ടത്തില് ഉണ്ടായിരുന്ന അഭ്യൂഹം. എന്നാല് നേതൃത്വത്തെ സമ്മര്‍ദത്തിലാക്കിയ കണ്ണൂര് നേതാക്കളാണ് ജയരാജനെ വീണ്ടും സെക്രട്ടറി സ്ഥാനത്തെത്തിക്കുന്നതില് നിര്‍ണായക പങ്ക് വഹിച്ചത്. വിമര്‍ശനങ്ങള് ഉള്‍ക്കൊള്ളുന്നുവെന്ന് ജയരാജന് നിലപാടെടുത്തതോടെ പ്രതിനിധികള് അദ്ദേഹത്തിന് ഉറച്ച പിന്തുണ നല്‍കുകയും ചെയ്തു.\nജയരാജനെതിരേ നടപടി വേണമെന്ന് ആവശ്യപ്പെട്ടത് കണ്ണൂരില് നിന്നുള്ള സംസ്ഥാന സമിതി അംഗമായിരുന്നു. മുഖ്യമന്ത്രി പിണറായി വിജയനും ഇതിന് പിന്തുണ നല്‍കിയിരുന്നു. ഇതോടെയാണ് കണ്ണൂരിലെ പാര്‍ട്ടി ഘടകത്തില് വിള്ളല് വീണത്. കീഴ്ഘടകങ്ങളുടെയും സമ്മേളനപ്രതിനിധികളും ഒന്നടങ്കം ജയരാജനെ പിന്തുണയ്ക്കുകയും സംസ്ഥാന നേതൃത്വത്തെ രൂക്ഷമായി വിമര്‍ശിക്കുകയും ചെയ്തു. ജയരാജന് ഇവര്‍ക്കൊപ്പം നിന്നതും വിഭാഗീയതയുടെ ഭാഗമായിട്ടാണ്.\nകണ്ണൂരിലെ പാര്‍ട്ടി ഘടകത്തില് സ്വാധീനമുണ്ടായിരുന്ന നേതാവായിരുന്ന ഇപി ജയരാജന്. എന്നാല് ബന്ധുനിയമന വിവാദത്തില് ഇപി കണ്ണൂര് ലോബി കൈവിടുന്നതാണ് കണ്ടത്. വിവാദത്തില് ഇപി ജയരാജന് കാര്യമായ പിന്തുണയും ജില്ലാകമ്മിറ്റി നല്‍കിയില്ല. ഈ സംഭവം തൊട്ടാണ് കമ്മിറ്റിയില് വിഭാഗീയ പ്രവര്‍ത്തനങ്ങള് സജീവമായത്. ഇതോടെ പാര്‍ട്ടിയുമായി ജയരാജന് അകന്നെന്നും സൂചനയുണ്ട്.\nപാര്‍ട്ടിയില് ജയരാജന് ഫാന്‍സുകാര് ഇപ്പോള് ശക്തമാണ്. ഇവരെ നിയന്ത്രിക്കാനായില്ലെങ്കില് പി ജയരാജന് വീണ്ടും പ്രതിരോധത്തിലാകും. മുന്‍പ് പാര്‍ട്ടിക്കുണ്ടായിരുന്ന ജനപ്രീതിയില് ഇടിവ് വരാന് കാരണം ഇത്തരം ഫാന്‍സുകാരാണ് എന്നത് ജില്ലാസമ്മേളനത്തില് വിമര്‍ശനമുയര്‍ന്നിരുന്നു. ഇക്കാര്യം ജയരാജനും സമ്മതിച്ചിരുന്നു. മറ്റ് പാര്‍ട്ടിയില് നിന്ന് വന്നവര്‍ക്ക് അമിത പ്രാധാന്യം നല്‍കുന്നതും ചര്‍ച്ചയായിരുന്നു.\nകണ്ണൂരില് പാര്‍ട്ടിയെ ശക്തിപ്പെടുത്തേണ്ടത് ജയരാജനാണെന്ന് സംസ്ഥാന നേതൃത്വം പറഞ്ഞിട്ടുണ്ട്. അതേസമയം ജില്ലയില് ബിജെപി ശക്തമായ അടിത്തറ ഉണ്ടാക്കിയതായും നേതാക്കള് പറഞ്ഞു. പാര്‍ട്ടിഗ്രാമങ്ങളില് പോലും യുവാക്കള് ബിജെപിയിലേക്ക് പോകുന്നുവെന്നും ഇത് തടയണമെന്നും നിര്‍ദേശമുണ്ട്. വിഭാഗീയ പ്രവര്‍ത്തനങ്ങള് കാരണം നേതാക്കള്‍ക്ക് പ്രവര്‍ത്തിക്കാന് പോലും സമയം കിട്ടുന്നില്ലെന്നും വിമര്‍ശനമുയര്‍ന്നിട്ടുണ്ട്.\nജില്ലാ സമ്മേളനത്തിനിടെ എംവി ജയരാജന് ഇട്ട വാട്‌സ്ആപ്പ് പോസ്റ്റും അതിന് പികെ ശ്രീമതിയുടെ വിവാദവും വിഭാഗീയതയുടെ വേറൊരു തലമാണെന്ന് നേതാക്കള് അടക്കം പറയുന്നുണ്ട്. പ്രതിനിധി സമ്മേളനത്തിന്റെ ചിത്രങ്ങളും വിവരങ്ങളും അടങ്ങുന്നതായിരുന്നു പോസ്റ്റ്. ഇതില് പങ്കെടുത്ത നേതാക്കളുടെ പേരില് പി കെ ശ്രീമതിയുടെ പേര് വിട്ടുപോയതാണ് വിവാദങ്ങള്‍ക്ക് കാരണമായത്. ഇതിന് മറുപടിയായി എംവി ജയരാജാ, ശ്രീമതി എന്ന സഖാവ് കൂടി സമ്മേളനത്തില് ഉണ്ടെന്നും കോപ്പി അടിച്ചുവിടുമ്പോള് സൂക്ഷിക്കണമെന്നും ശ്രീമതി കുറിച്ചതോടെ വിഭാഗീയത പരസ്യമാവുകയായിരുന്നു.\nfraction at kannur cpm district committee\nStory first published: Tuesday, January 30, 2018, 14:03 [IST]


SBI treasury branch attack: two big shots yet to be arrested | എസ്‌ബിഐയുടെ ട്രഷറി ബ്രാഞ്ചിലെ ആക്രമണം: അറസ്റ്റിലാകാനുള്ളത് എൻജിഒ യൂണിയന്റെ രണ്ടു വന്മരങ്ങൾ; ഒരാൾ ചരക്ക് സേവന നികുതി വിഭാഗം നിയന്ത്രിക്കുന്ന വമ്പൻ ഇ.സുരേഷ്ബാബു; ജിഎസ്ടി കമ്മീഷണർ ഷൈന മോൾ പോലും സുരേഷ് ബാബുവിന് മുന്നിൽ നിസ്സഹായ; ആജ്ഞാ-സ്വാധീനശക്തിയിൽ വകുപ്പ് സുരേഷ്ബാബുവിന്റെ കാൽച്ചുവട്ടിൽ; പ്രതികളെ രക്ഷിക്കാൻ ഒളിയിടങ്ങൾ ഒരുക്കി സിപിഎം നേതൃത്വം; അറസ്റ്റിന് സാധ്യത കുറവ്; പകരം പ്രതികളെ ഹാജരാക്കാനും നീക്കം - MarunadanMalayali.com\nJanuary 10, 2019 | 12:00 PM IST | Permalink\nതിരുവനന്തപുരം: എസ്‌ബിഐയുടെ സ്റ്റാച്യു ട്രഷറി ബ്രാഞ്ചിൽ ആക്രമണം നടത്തിയതുമായി ബന്ധപ്പെട്ട് അറസ്റ്റിലാകാനുള്ളത് എൻജിഒ യൂണിയന്റെ രണ്ടു വന്മരങ്ങൾ. ഒന്ന് എൻജിഒ യൂണിയൻ സംസ്ഥാന കമ്മിറ്റിയംഗം ഇ.സുരേഷ് ബാബു, മറ്റൊന്ന് എൻജിഒ യൂണിയന്റെ തന്നെ മറ്റൊരു നേതാവ് സുരേഷ്. ഇരുവരുമാണ് എസ്‌ബിഐ സ്റ്റാച്യു ട്രഷറി ബ്രാഞ്ചിലേക്ക് യൂണിയൻ നേതാക്കളെയും നയിച്ചുകൊണ്ടാണ് നീങ്ങിയത്. ഇരുവരും അറസ്റ്റിലാകാൻ സാധ്യതകൾ വളരെ പരിമിതമാണ്. അത്രയ്ക്ക് ശക്തരായ എൻജിഒ യൂണിയൻ നേതാക്കളാണ് ഇരുവരും. കേരളത്തിലെ ചരക്ക് സേവന നികുതി ഓഫീസുകളിൽ ഇ.സുരേഷ്ബാബു നടപ്പിലാക്കികൊണ്ടിരിക്കുന്ന രീതിയാണ് ഇന്നലെ ആക്രമണത്തിന്റെ രൂപത്തിൽ എസ്‌ബിഐ ശാഖ നേരിട്ടുകണ്ടത്.\nപൊതു പണിമുടക്ക് ദിനം കാശുണ്ടാക്കണമെങ്കിൽ പുത്തരിക്കണ്ടത്ത് പോയി നിൽക്കണം! പ്രതിഷേധക്കാർ ആദ്യം ഓടിക്കയറിയത് മെയിൻ ബ്രാഞ്ച് അടിച്ചു തകർക്കാൻ; ജീവനക്കാർ കൂടുതലും സ്ത്രീകളാണെന്ന് തിരിച്ചറിഞ്ഞപ്പോൾ അക്രമം കാട്ടാതെ തെറിയഭിഷേകവുമായി താഴത്തെ ട്രഷറി ബ്രാഞ്ചിൽ; നേതാക്കളെ കുടുക്കാൻ വനിതാ ജീവനക്കാരുടെ പരാതിയും എസ് ബി ഐ സജീവമാക്കും; സുരേഷ് ബാബുവിനെ രക്ഷിക്കാൻ കരുക്കൾ നീക്കുന്നത് സാക്ഷാൽ ശിവൻകുട്ടിയും; സിപിഎം പിടിച്ചത് പുലിവാല്\nകരമനയിലെ ചരക്ക് സേവന നികുതി വകുപ്പിന്റെ ആസ്ഥാനത്ത് എസ്റ്റാബ്ലിഷ്മെന്റ് എ വിഭാഗത്തിലാണ് സുരേഷ് ബാബു ജോലി നോക്കുന്നത്. ചരക്ക് സേവന നികുതി വിഭാഗത്തിൽ ഏത് ജീവനക്കാരൻ എന്ത് ചെയ്യണമെന്നു തീരുമാനിക്കുന്നത് ഈ സുരേഷ് ബാബുവാണ്. സംഘടനാ പ്രവർത്തനത്തിന്റെ പേരിൽ അസാധ്യമായ സ്വാധീനശക്തിയാണ് സുരേഷ് ബാബുവിനുള്ളത്. ആക്രമണത്തിന് ബാങ്കിൽ കയറിപ്പോകുന്ന സുരേഷ്ബാബുവിന്റെ രൂപം സിസിടിവി ക്യാമറകളിൽ വളരെ വ്യക്തമാണ്. മറുനാടൻ മലയാളിക്ക് ലഭിക്കുന്ന സൂചനകൾ അനുസരിച്ച് ഇവർ ഇരുവരും അറസ്റ്റിലാകില്ല. കാരണം കേരളത്തിലെ എൻജിഒ യൂണിയന്റെ ചോദ്യം ചെയ്യപ്പെടാത്ത രണ്ടു നേതാക്കൾ ആണ് ഇരുവരും. ഒരു വാക്കിനു മറുവാക്ക് പറയാൻ പാടില്ലാത്ത നേതാക്കൾ. കേരളത്തിലെ ചരക്ക്-സേവന നികുതി ഓഫീസ് മുഴുവൻ ഭരിക്കുന്നത് മുകളിൽ പറഞ്ഞ ഇ.സുരേഷ് ബാബുവാണ്. ചരക്ക് സേവന നികുതി അഡിഷണൽ കമ്മീഷണർ ആയ ഷൈന മോൾ ഐഎഎസ് അടക്കമുള്ളവർ രംഗത്തുണ്ടെങ്കിലും ഇവിടെ ഇ.സുരേഷ്ബാബുവിന്റെ വാക്കുകൾക്കാണ് വില. ഷൈനമോൾ അടക്കമുള്ളവരെ നോക്കുകുത്തിയാക്കിയാണ് സുരേഷ്ബാബു വകുപ്പ് ഭരിക്കുന്നത്.\nകേരളത്തിലെ ചരക്ക് സേവന നികുതി വകുപ്പ് അപ്പാടെ ഭരിക്കുന്നത് സുരേഷ് ബാബുവാണ്. രാത്രിക്ക് രാത്രി വകുപ്പിലെ ഏത് ജീവനക്കാരനെയും ട്രാൻസ്ഫർ ചെയ്യിപ്പിക്കാൻ കഴിയുന്ന നേതാവ് എന്നാണ് സുരേഷ് ബാബു അറിയപ്പെടുന്നത്. വൻ സ്വാധീന ശക്തിയുള്ള നേതാവ്. വാക്കിനു എതിർവാക്കില്ല. എതിർവാക്ക് പറഞ്ഞാൽ ജീവനക്കാർ വിവരമറിയും. സാലറി ചാലഞ്ച് സമയത്ത് ചരക്ക് സേവന നികുതി വകുപ്പിലെ മുഴുവൻ ജീവനക്കാരെയും പങ്കാളികളാക്കാൻ ചതുരുപായങ്ങളും പയറ്റിയ നേതാവ് ആണ് സുരേഷ് ബാബു. ട്രാൻസ്ഫർ ഭീഷണി മുഴക്കിയാണ് മിക്ക ജീവനക്കാരെയും സുരേഷ്ബാബു വരുതിക്ക് നിർത്തിയത്. രാവിലെ ഓഫീസിൽ ഹാജർ രേഖപ്പെടുത്തിയാൽ സുരേഷ് ബാബു എത്തുന്നത് പിന്നെ വൈകീട്ടാണ് എന്നാണ് അറിയാൻ കഴിഞ്ഞത്. അതുവരെ എൻജിഒ യൂണിയന്റെ സംഘടനാ പ്രവർത്തനങ്ങളിൽ മുഴുകും. സെക്രട്ടറിയേറ്റ് മാർച്ചിന് പോകുമ്പോഴും ഓഫീസിൽ ഹാജർ നൽകിയാണ് പോകുന്നത്. അതിനനുസൃതമായുള്ള ജോലിയാണ് സുരേഷ് ബാബുവിനെ പോലുള്ള സംഘടനാ നേതാക്കൾക്ക് ഇടത് ഭരണകാലത്ത് ലഭിക്കുന്നത്.\nദേശാഭിമാനി വരിക്കാരെ ചേർക്കുന്നതിലും സുരേഷ്ബാബുവിന് മുഖ്യപങ്കാണ്. ഭാര്യയും ഭർത്താവും സർക്കാർ ജീവനക്കാരാണെങ്കിൽ രണ്ടു ദേശാഭിമാനി വരുത്തണമെന്ന് നിർബന്ധമുള്ള നേതാവ് കൂടിയാണ്. അതിനായി സഹകരണ ലോൺ വരെ സംഘടിപ്പിച്ച് കൊടുക്കുന്നതിലും സുരേഷ്ബാബു മുൻപന്തിയിലാണ്. അതുകൊണ്ട് തന്നെ പാർട്ടി ഓഫീസുകളിൽ സുരേഷ്ബാബുവിനായി സുരക്ഷിതമായ ഒളിയിടങ്ങൾ ഒരുങ്ങികഴിഞ്ഞതായാണ് സൂചന. പൊലീസ് അന്വേഷിക്കുന്ന രണ്ടു എൻജിഒ യൂണിയൻ നേതാക്കൾക്ക് പകരം വേറെ ആളുകളെ പ്രത്യേകിച്ചും സിഐടിയു അംഗങ്ങളെ ഹാജരാകാനുള്ള നീക്കമാണ് നടക്കുന്നത്. ഈ നീക്കം സാധൂകരിച്ചുകൊണ്ടാണ് തിരുവനന്തപുരം കന്റോൺമെന്റ് പൊലീസ് മറ്റു രണ്ടു നേതാക്കളെ പിടികൂടിയത്. അശോകൻ, ഹരിലാൽ എന്നിവരാണ് പിടിയിലായത്. . കേസിൽ ഇനി 13 പേർ പിടിയിലാകാനുണ്ട് . ഇന്നലെ രണ്ടാം ദിനത്തിൽ എസ്‌ബിഐയുടെ ട്രഷറി ബ്രാഞ്ചിൽ ആക്രമണം നടത്തിയ സംഭവത്തിൽ കണ്ടാലറിയാവുന്ന 15 പേർക്കെതിരെ പൊലീസ് കേസെടുത്തിരുന്നു. ജാമ്യമില്ലാ വകുപ്പുകൾ ചുമത്തിയാണ് കന്റോൺമെന്റ് പൊലീസ് കേസെടുത്തത്. പൊതുമുതൽ നശിപ്പിച്ചതടക്കം ഏഴു വകുപ്പുകൾ ചുമത്തിയാണ് കേസെടുത്തത്.\nസിസിടിവി ദൃശ്യങ്ങൾ ഇന്നലെ തന്നെ പൊലീസ് പരിശോധിച്ചിരുന്നു. സ്റ്റേറ്റ് ബാങ്ക് ശാഖാ മാനേജറുടെ മുറിയിലെ കമ്പ്യൂട്ടറും ഫോണും ചില്ലുകളും ഇന്നലെ അടിച്ചുതകർത്തു. കന്റോൺമെന്റ് പൊലീസിന് ഇന്നലെ തന്നെ ശാഖാ മാനേജർ പരാതി നൽകിയിരുന്നു. പ്രകോപനമില്ലാതെയാണ് സമരക്കാർ ആക്രമണം നടത്തിയതെന്ന് ബാങ്ക് മാനേജർ പറഞ്ഞു. ജീവനക്കാരെ സമരാനുകൂലികൾ ഭീഷണിപ്പെടുത്തിയെന്നും മാനേജർ പരാതിയിൽ പറഞ്ഞിട്ടുണ്ട്. ബാങ്ക് ആക്രമണക്കേസിലെ പ്രതികളെ രക്ഷിക്കാൻ സിപിഎം ജില്ലാ നേതൃത്വം തന്നെയാണ് രംഗത്തുള്ളത്. ഒരു കാരണവശാലും നേതാക്കൾ അകത്താകാൻ പാടില്ലെന്ന് ജില്ലാ നേതൃത്വം നിർദ്ദേശം നൽകിയിട്ടുണ്ട്. പൊലീസും സിപിഎം നേതൃത്വത്തിന്റെ ഹിതാനുസാരമാണ് നീങ്ങുന്നത്. അതുകൊണ്ട് തന്നെ നിലവിൽ കേസ് അന്വേഷിക്കുന്ന കന്റോൺമെന്റ് പൊലീസ് കേസുമായി ബന്ധപ്പെട്ട, അറസ്റ്റുമായി ബന്ധപ്പെട്ട കാര്യങ്ങൾ വിട്ടുപറയാൻ തയ്യാറാകുന്നില്ല. ഇതെല്ലാം തന്നെ സൂചിപ്പിക്കുന്നത് ബാങ്ക് ആക്രമണക്കേസിലെ യഥാർത്ഥ പ്രതികൾ ഊരിപ്പോയെക്കും എന്ന് തന്നെയാണ്.\nകേസിൽ രണ്ടു പേർ അറസ്റ്റിലായിട്ടുണ്ട്. എൻ.ജി.ഒ. യൂണിയൻ നേതാക്കളായ അശോകൻ, ഹരിലാൽ എന്നിവരാണ് അറസ്റ്റിലായത്. വ്യാഴാഴ്ച രാവിലെ ഇരുവരും പൊലീസ് സ്റ്റേഷനിലെത്തി കീഴടങ്ങുകയായിരുന്നു. ട്രഷറി ഡയറക്ടറേറ്റിലെ സീനിയർ അക്കൗണ്ടന്റാണ് അശോകൻ. ടെക്നിക്കൽ എജ്യൂക്കേഷൻ ഡയറക്ടറേറ്റിലെ അറ്റൻഡറാണ് ഹരിലാൽ. ഇരുവരെയും ഇന്നു തന്നെ കോടതിയിൽ ഹാജരാക്കും.


ഏഴ് സീറ്റർ ആവനൊരുങ്ങി ജീപ്പ് കോമ്പസ്, ടൊയോട്ട ഫോര്‍ച്യൂണറിനും എതിരാളിയായി.\nHashif Hashi 4-July-19\nഅമേരിക്കന്-ഇറ്റാലിയന് കാര് നിര്‍മ്മാതാക്കളായ ഫിയറ്റ് ക്രൈസ്‌ലര് ഓട്ടോമൊബൈല്‍സ് പുതിയ ഏഴ് സീറ്റര് എസ്‌യുവിയെ ജീപ്പ് ബ്രാന്റിൽ ഇന്ത്യത്തിലെത്തിക്കാനുള്ള മുന്നൊരുക്കത്തിലാണ്. 2020 അവസാനത്തിലോ 2021 ആദ്യമോ വാഹനം വിപണിയിൽ എത്തിക്കാനാണ് ശ്രമം.\nജീപ്പ് കോമ്പസിനെ ആധാരമാക്കിയാവും പുതിയ ഏഴ് സീറ്റര് എസ്‌യുവി നിര്‍മ്മിക്കുക. പൂനെയിലുള്ള ജീപ്പിന്റെ നിര്‍മ്മാണശാലയില് തന്നെയായവും പുതിയ എസ്‌യുവിയുടെയും നിര്‍മ്മാണം. പുതിയ ഏഴ് സീറ്റര് എസ്‌യുവിയിലൂടെ ജീപ്പിന്റെ മറ്റ് കോമ്പാക്ട് വാഹനങ്ങള് നിരത്തിലെത്തും മുന്‍പ് തന്നെ കൂടുതല് പ്രീമിയം തലത്തിലേക്ക് ഉയരാനാണ് ജീപ്പ് ലക്ഷ്യമിടുന്നത്.\n2017 -ലാണ് കോമ്പസിനെ ജീപ്പ് ഇന്ത്യന് വിപണിയില് അവതരിപ്പിച്ചത്. അതിനു ശേഷം കോമ്പസിന്റെ പല പരിഷ്‌കരിച്ച പതിപ്പുകളും കമ്പനി രാജ്യത്ത് അവതരിപ്പിച്ചിട്ടുണ്ട്. അടുത്തിടെയാണ ഏറ്റവും മികവുറ്റ ഓഫ്‌റോഡ് ട്രെയില്‍ഹോക്ക് പതിപ്പ് പുറത്തിറക്കിയത്. 4x4 സംവിധാനവും മികച്ച ഓഫ്‌റോഡിങ് ശേഷിയും നല്‍കുന്ന സാഘാരണ കോമ്പസ് മോഡലുകളെക്കാല് ഒരുപടി മുന്നിലായ ട്രെയില്‍ഹോക്ക് ഇന്ത്യയിൽ 26.8 ലക്ഷം (എക്സ് ഷോറൂം) രൂപക്ക് സ്വന്തമാക്കാം. കോമ്പസില് ഉപോഗിക്കുന്ന ബിഎസ് VI നിലവാരത്തിലുള്ള പരിക്ഷരിച്ച എഞ്ചിനായ 2.0 ലിറ്റര് മള്‍ട്ടിജെറ്റ് ഡീസല് എഞ്ചിന് തന്നെയാണ് ട്രെയില്‍ഹോക്കിലും.\nപുതിയ ഏഴ് സീറ്റര് എസ്‌യുവിയുമായി പ്രീമിയം എസ്‌യുവി വിഭാഗം കൈയ്യടക്കാമെന്നാണ് ജീപ്പിന്റെ വിശ്യാസം. പ്രധാന എതിരാളികള് ടൊയോട്ട ഫോര്‍ച്യൂണര്, ഫോര്‍ഡ് എന്‍ഡവര്, മഹീന്ദ്ര ആള്‍ടുറാസ് എന്നിവയാവും.


Dulquer Salmaan Launches Vijay Deverakonda movie Dear Comrade Trailer - Malayalam Filmibeat\n| Published: Friday, July 12, 2019, 15:55 [IST]\nബോളിവുഡിലേക്ക് കൂടി അരങ്ങേറ്റം നടത്തിയതോടെ ദുല്‍ഖര് സല്‍മാന് ഇന്ത്യന് സിനിമാലോകത്ത് സ്ഥാനം ഉറപ്പിച്ച് കഴിഞ്ഞിരിക്കുകയാണ്. മലയാളത്തിന് പുറമേ തമിഴ്, തെലുങ്ക് ഭാഷ ചിത്രങ്ങളിലും ദുല്‍ഖര് സജീവമാണ്. ഇവിടെയുള്ള താരങ്ങളുമായി അടുത്ത സൗഹൃദം ദുല്‍ഖറിനുണ്ട്. തെലുങ്ക് സൂപ്പര് നായകന് വിജയ് ദേവരകൊണ്ടയും ദുല്‍ഖറിന്റെ സുഹൃത്താണ്. ഈ സൗഹൃദം പ്രേക്ഷകര് വീണ്ടും മനസിലാക്കിയിരിക്കുകയാണ്.\nവിജയ് ദേവരകൊണ്ട നായകനായിട്ടെത്തുന്ന ഏറ്റവും പുതിയ ചിത്രമാണ് ഡിയര് കോമ്രേഡ്. സിനിമയില് നിന്നും മലയാളം ട്രെയിലര് പുറത്ത് വന്നിരിക്കുകയാണ്. സോഷ്യല് മീഡിയ പേജിലൂടെ ദുല്‍ഖറായിരുന്നു ട്രെയിലര് പുറത്ത് എത്തിച്ചത്. എന്റെ സഹോദരന് വിജയ് ദേവരകൊണ്ടയുടെ ചിത്രത്തിന്റെ ട്രെയിലര് സന്തോഷത്തോടെ ലോഞ്ച് ചെയ്യുന്നു എന്നും പറഞ്ഞാണ് ദുല്‍ഖര് എത്തിയത്.\nഇതിന് മറുപടിയായി വിജയ് ദേവരകൊണ്ട പറഞ്ഞതാണ് രസകരം. കുഞ്ഞിക്കാ ഐ ലവ് യൂ.. നിങ്ങളാണ് ബെസ്റ്റ് എന്നുമാണ് വിജയ് പറയുന്നത്. വിജയ് ദേവരകൊണ്ടയും ദുല്‍ഖറും തമ്മിലുള്ള സൗഹൃദം ഇവിടം കൊണ്ട് അവസാനിക്കുന്നില്ലെന്നാണ് ആരാധകര് പറയുന്നത്. ഇരുവരും ഒന്നിക്കുന്ന വമ്പന് ചിത്രം വരാനുണ്ടെന്നാണ് സൂചന. നേരത്തെ അത്തരമൊരു സൂചന വന്നിരുന്നെങ്കിലും കൂടുതല് വിവരങ്ങള് വ്യക്തമായില്ല. എന്തായാലും വരും ദിവസങ്ങളില് അത്തരൊരു സിനിമ വരുന്നുണ്ടെന്നാണ് അറിയുന്നത്.\nRead more about: vijay deverakonda dulquer salmaan ദുല്‍ഖര് സല്‍മാന് വിജയ് ദേവരകൊണ്ട\nDulquer Salmaan Launches Vijay Deverakonda movie Dear Comrade Trailer\nStory first published: Friday, July 12, 2019, 15:55 [IST]


അല്ലാഹുവിന്റെ അതിരുകള് ജീവിതത്തിന്റെ സൗന്ദര്യമാണ് – ISLAM MALAYALAM\nby editor March 2, 2022 March 2, 2022\nലൈംഗിക അരാജകത്വവും ഉദാര ലൈംഗികതയും അതിര്‍വരമ്പുകളില്ലാത്ത ആണ്-പെണ് ബന്ധവും വ്യാപകമായി പ്രചരിപ്പിക്കപ്പെടുന്ന കാലത്താണ് നാം ജീവിക്കുന്നത്. ഒരു കൂട്ടം ആളുകള് ഉദാര ലൈംഗികത ആദര്‍ശമായി കൊണ്ടുനടക്കുകയും പ്രചരിപ്പിക്കുകയും ചെയ്യുന്നു. ചിലര് അതിലേക്ക് ആകര്‍ഷിക്കപ്പെടുന്നു. ആ ആശയത്തെ അംഗീകരിക്കാത്തവരില് ചിലര് പോലും അത്തരം ജീവിത സംസ്‌കാരത്തിലേക്ക് വഴുതി വീഴുന്നു. മാത്രവുമല്ല, അതീവ സൂക്ഷ്മതയും തികഞ്ഞ ജാഗ്രതയും പുലര്‍ത്തിയില്ലെങ്കില് ഏതൊരാളും പെട്ടുപോകും വിധം അശ്ലീലതയിലേക്കുള്ള എല്ലാ വാതിലുകളും തുറക്കപ്പെടുകയും സകല അവസരങ്ങളും ഒരുക്കപ്പെടുകയും ചെയ്ത സാഹചര്യമാണ് നിലവിലുള്ളത്.\nഇവിടെ നിന്നുകൊണ്ടാണ് ഇസ്‌ലാം മുന്നോട്ട് വെക്കുന്ന ധാര്‍മിക സദാചാര അധ്യാപനങ്ങളെ കുറിച്ചും അതിലൂടെ സാധ്യമാകുന്ന ജീവിത സൗന്ദര്യത്തെ കുറിച്ചും ചര്‍ച്ച ചെയ്യുന്നത്.\n‘ആ മരത്തോട് അടുക്കരുത്’. ആദിമനുഷ്യന് അല്ലാഹു ആദ്യമായി നല്‍കിയത് ഒരു വിലക്കായിരുന്നു എന്ന് പറയാറുണ്ട്. ഇങ്ങനെ, വിലക്കുകളുടെ മതമായി ഇസ്‌ലാം ചിലപ്പോഴെങ്കിലും അവതരിപ്പിക്കപ്പെടാറുണ്ട്. എന്നാല് ഈ ഒരു വിലക്കിന് മുമ്പ് ആസ്വാദനങ്ങളുടെ ഒരുപാട് വാതിലുകള് ആദമിനും ഹവ്വക്കും മുന്നില് അല്ലാഹു തുറുന്ന് വെച്ചിരുന്നു. മരത്തോട് അടുക്കരുത് എന്ന് കല്‍പിക്കുന്നതിന് മുമ്പ് അല്ലാഹു പറഞ്ഞു: ‘നീയും നിന്റെ പത്‌നിയും സ്വര്‍ഗത്തില് വസിച്ചുകൊള്ളുക. നിങ്ങള് അതില്‍നിന്ന് യഥേഷ്ടം സുഭിക്ഷമായി ആഹരിച്ചുകൊള്ളുക. പക്ഷേ, ഈ വൃക്ഷത്തോട് അടുക്കരുത്.’ വിശാലമായ സ്വാതന്ത്ര്യവും ആസ്വാദനാവസരങ്ങളും നല്‍കിയതിന് ശേഷം ഒടുവില് മാത്രമാണ് വിലക്കിനെ കുറിച്ച് സംസാരിച്ചത്. ആ വിലക്കാകട്ടെ, നല്‍കിയ സ്വാതന്ത്ര്യത്തിന്റെ പരിധിയെ സൂചിപ്പിക്കാനുമായിരുന്നു.\nഇസ്‌ലാം സൗന്ദര്യമാണ്. ഇസ്‌ലാമിലൂടെ സാധ്യമാകുന്നത് സൗന്ദര്യമുള്ള ജീവിതമാണ്. ഇസ്‌ലാമിലെ ഓരോ നിയമവും നിര്‍ദേശവും ജീവിതത്തിന്റെ അഴകും ഭംഗിയും തെളിമയും വര്‍ധിപ്പിക്കുന്നതാണ്. അനുവദനീയങ്ങളുടെ വലിയ ലോകമാണ് ഇസ്‌ലാം മനുഷ്യന് മുമ്പില് തുറന്ന് വെക്കുന്നത്. ഇസ്‌ലാമിന്റെ കാഴ്ച്ചപ്പാടില് ഈ ഭൂമിയും അതിലെ സകല വിഭവങ്ങളും മനുഷ്യന് വേണ്ടിയാണ് അല്ലാഹു സൃഷ്ടിച്ചത്. അല്ലാഹു പറയുന്നു: ‘ഭുവനത്തിലുള്ളതെല്ലാം നിങ്ങള്‍ക്കുവേണ്ടി സൃഷ്ടിച്ചുവെച്ചത് അവനാകുന്നു’ (അല്‍ബഖറ: 29).\nഅഥവാ അടിസ്ഥാനപരമായി മനുഷ്യ ജീവിതവുമായി ബന്ധപ്പെട്ട മുഴുവന് ലൗകിക കാര്യങ്ങളും അനുവദനീയമാണ്. ഇത് ശരീഅത്തിലെ പ്രധാന തത്ത്വമാണ്. അപ്പോള് ഭൗതിക വ്യവഹാരവുമായി ബന്ധപ്പെട്ട ഏതെങ്കിലും ഒരു കാര്യം അനുവദനീയമാണ് എന്നതിന് തെളിവ് അന്വേഷിക്കേണ്ടതില്ല. നിഷിദ്ധമാണ് എന്നതിനാണ് തെളിവ് വേണ്ടത്. ജീവിതത്തില് നിഷിദ്ധമായത് എന്തെല്ലാമാണെന്ന് അല്ലാഹുവും റസൂലും പഠിപ്പിച്ചിട്ടുണ്ട്. അഥവാ കുറച്ച് വിലക്കുകള്. ബാക്കിയുള്ളത് മുഴുവന് അനുവദനീയമാണ്. അല്ലാഹു അനുവദനീയങ്ങളുടെ വിശാലമായ ലോകം നമുക്ക് തുറന്ന് തന്നു. ഒപ്പം ചില അതിര്‍വരമ്പുകളും വിലക്കുകളും നിര്‍ണയിക്കുകയും ചെയ്തു.\nഎന്തിനാണ് അതിര്‍വരമ്പുകള് നിശ്ചയിച്ചത്? ഈ പ്രപഞ്ചവും അതിലെ സകല ചരാചരങ്ങളും സൃഷ്ടിക്കുകയും പരിപാലിക്കുകയും നിയന്ത്രിക്കുകയും ചെയ്യുന്നത് അല്ലാഹുവാണ്. മനുഷ്യനെ സൃഷ്ടിച്ചതും ഇങ്ങനെ ഒരു ജീവിതം സംവിധാനിച്ചതും അല്ലാഹു തന്നെ. മനുഷ്യനെ സൃഷ്ടിക്കുകയും പരിപാലിക്കുകയും ചെയ്യുന്നത് അല്ലാഹുവാണെങ്കില് മനുഷ്യന് എങ്ങനെ ജീവിക്കണമെന്ന് പറയാനുള്ള അധികാരവും അല്ലാഹുവിനാണ്. എല്ലാം അറിയുന്നവന് സ്രഷ്ടാവായ അല്ലാഹു മാത്രമാണ്. അവന് അറിയിച്ചതല്ലാതെ ഒന്നും മനുഷ്യന് അറിയുന്നില്ല. അതുകൊണ്ട് തന്നെ മനുഷ്യന് ജീവിതത്തില് ഗുണമുള്ളതും ദോഷമുള്ളതും ഏതൊക്കെയാണെന്നും മനുഷ്യന്റെ വ്യക്തിപരവും സാമൂഹികവുമായ വിജയത്തിനും നന്മക്കും ഏത് നിയമം ആവശ്യമാണെന്നും, ഏത് അളവിലാണ് അത് വേണ്ടതെന്നും അല്ലാഹുവിനേക്കാള് നന്നായി ഒരാള്‍ക്കും അറിയില്ല. വിശാലമായ സ്വാതന്ത്ര്യം നല്‍കിയതോടൊപ്പം അല്ലാഹു ചില പരിധികളും നിയന്ത്രണങ്ങളും മനുഷ്യന്റെ മേല് നിശ്ചയിച്ചിട്ടുണ്ട്. അത് മനുഷ്യന്റെ ജീവിതം സൗന്ദര്യവും സമാധാനവും നിറഞ്ഞതാകാന് വേണ്ടിയാണ്. സംസ്‌കാര സമ്പന്നമായ ഒരു സമൂഹം ഉണ്ടാകാനും ശക്തമായ നാഗരികത ഉയര്‍ന്നുവരാനും വേണ്ടിയാണ്. ദീന് വിലക്കിയ കാര്യത്തില്‍നിന്ന് ഒരു വിശ്വാസി എന്തുകൊണ്ട് വിട്ടുനില്‍ക്കുന്നു എന്ന് ചോദിച്ചാല് അല്ലാഹു പറഞ്ഞത് കൊണ്ട് എന്നാണ് ഉത്തരം. ആ വിലക്കിന്റെ യുക്തിയെന്താണെന്നത് രണ്ടാമത്തെ കാര്യമാണ്. അല്ലാഹു പറഞ്ഞു എന്നതാണ് പ്രധാനം. ഒരു കാര്യം അല്ലാഹു വിലക്കിയിട്ടുണ്ടെങ്കില് അതിന്റെ യുക്തി ചിലപ്പോള് നമുക്ക് പിടികിട്ടും; ചിലപ്പോള് പിടികിട്ടില്ല. നമ്മള് മനസ്സിലാക്കിയ യുക്തിയാകട്ടെ അത് ശരിയാകണമെന്നുമില്ല.\nഈ വിശ്വാസാടിത്തറകളില് നിന്നാണ് സത്യവിശ്വാസിയുടെ ജീവിത സംസ്‌കാരവും സദാചാര- ധാര്‍മിക കാഴ്ചപ്പാടുകളും രൂപപ്പെടുന്നത്. സദാചാര – ധാര്‍മികതയുമായി ബന്ധപ്പെട്ട ചര്‍ച്ചയില് കൂടുതലായി കടന്നു വരിക ആണ്-പെണ് ബന്ധവും ലൈംഗികതയുമാണ്. ലൈംഗികതയടക്കുള്ള ശാരീരിക വികാരങ്ങള് മനുഷ്യന്റെ നൈസര്‍ഗിക വാസനയാണ്. നൈസര്‍ഗിക വാസനകളെ ഇസ്‌ലാം അശ്ലീലമായി കാണുന്നില്ല. ലൈംഗികത മനുഷ്യപ്രകൃതിയുടെ അനിവാര്യ തേട്ടമാണ്. ആണ് ശരീരം പെണ് ശരീരത്തെയും, പെണ് ശരീരം ആണ് ശരീരത്തെയും കൊതിക്കുന്നു. മനുഷ്യ പ്രകൃതിയാണിത്. ലൈംഗിക വികാരത്തിന്റെ പൂര്‍ത്തീകരണത്തിന് ഇസ്‌ലാം വിശുദ്ധമായ മാര്‍ഗം നിശ്ചയിച്ച് തന്നു; വിവാഹം. വിവാഹ ശേഷം ഇണയും തുണയും ലൈംഗിക ബന്ധത്തില് ഏര്‍പ്പെടുന്നത് പ്രതിഫലം ലഭിക്കുന്ന പുണ്യ കര്‍മമാണ് എന്ന് ഇസ്‌ലാം പഠിപ്പിക്കുന്നു. ഇസ്‌ലാം ഇങ്ങനെയാണ് മനുഷ്യന്റെ സഹജവാസനകളെ അറിഞ്ഞ് അംഗീകരിക്കുന്നത്. അല്ലാഹുപറയുന്നു: ‘സ്ത്രീകള്, സന്താനങ്ങള്, കനകത്തിന്റെയും വെള്ളിയുടെയും കൂമ്പാരങ്ങള്, മേത്തരം കുതിരകള്, കാലികള്, കൃഷിയിടങ്ങള് തുടങ്ങിയവയോടുള്ള മോഹം മനുഷ്യര്‍ക്ക് അലങ്കാരമാക്കപ്പെട്ടിരിക്കുന്നു. എന്നാല്, അതൊക്കെയും ഏതാനും നാളത്തെ ഐഹികജീവിതത്തിനുള്ള വിഭവങ്ങളാകുന്നു. വാസ്തവത്തില് ഏറ്റവും ഉല്‍കൃഷ്ടമായ പാര്‍പ്പിടം അല്ലാഹുവിങ്കലത്രെ’ (ആലുഇംറാന്: 14). ഈ വചനത്തില് ഭൗതിക ലോകത്തെ അലങ്കാരങ്ങളും സുഖങ്ങളും വിഭവങ്ങളും എടുത്തു പറയുന്നു. അവ മനുഷ്യ മനസ്സിനെ ആകര്‍ഷിക്കുന്ന ഘടകങ്ങളാണെന്ന് സമ്മതിക്കുകയും ചെയ്യുന്നു. അത് ആഗ്രഹിക്കുന്നതും അതിന് വേണ്ടി പരിശ്രമിക്കുന്നതും തെറ്റാണെന്ന് അല്ലാഹു പറയുന്നില്ല.\nമനുഷ്യന്റെ ലൈംഗിക വികാര പൂര്‍ത്തീകരണത്തിന് വിവാഹം എന്ന മാര്‍ഗം കാണിച്ചു തരികയും അതിനപ്പുറമുള്ള ലൈംഗിക ബന്ധങ്ങള് നിഷിദ്ധമാക്കുകയും ചെയ്തു. അത്തരം അവിഹിത മാര്‍ഗങ്ങളിലേക്ക് എത്തിപ്പെടാതിരിക്കാന് പല പരിധികളും അതിര്‍വരമ്പുകളും നിര്‍ണയിച്ചു.\nമനുഷ്യ മനസ്സ് എപ്പോഴും പാപത്തിലേക്ക് ചാഞ്ഞ് നില്‍ക്കുന്നതാണ്. അല്ലാഹു പറയുന്നു: ‘തീര്‍ച്ചയായും, മനസ്സ് തിന്മ ചെയ്യാന് പ്രേരിപ്പിക്കുന്നതുതന്നെയാകുന്നു’ (യൂസുഫ്: 53). അങ്ങനെയെങ്കില് സാഹചര്യം കൂടി ഒത്തുവന്നാലോ, മനുഷ്യന് അതിനെ അതിജീവിക്കാന് പാടുപെടും. അതുകൊണ്ട് ഇസ്‌ലാമിക ശരീഅത്ത് ഒരു പ്രധാന തത്ത്വം മുന്നോട്ട് വെക്കുന്നു. ‘തെറ്റുകളിലേക്ക് എത്തിക്കുന്ന വഴികള് അടക്കപ്പെടണം’ ഫിഖ്ഹിലെ സമാനമായ മറ്റൊരു തത്ത്വം ഇങ്ങനെയാണ്:- ‘നിഷിദ്ധത്തിലേക്ക് എത്തിക്കുന്ന എല്ലാ കാര്യവും നിഷിദ്ധമാണ്.’ അതായത്, ഒരു കാര്യം, അത് ചെയ്യുന്നതിലൂടെ പാപത്തിലേക്കുള്ള വഴി തുറക്കപ്പെടുമെങ്കില്, അത്തരം സന്ദര്‍ഭങ്ങളില് ആ കാര്യവും നിഷിദ്ധമാവും. തെറ്റ് ചെയ്യാതിരിക്കാന് സൂക്ഷ്മത പുലര്‍ത്തുന്നത് പോലെ തെറ്റിലേക്ക് എത്തിക്കുന്ന സാഹചര്യങ്ങള് ഉണ്ടാകാതിരിക്കാന് ജാഗ്രത പുലര്‍ത്തണമെന്ന് ശരീഅത്ത് ഉണര്‍ത്തുന്നു.\nഖുര്‍ആനില് രണ്ട് പ്രയോഗമുണ്ട്. ഒന്ന്, ‘നിങ്ങള് വ്യഭിചാരത്തിലേക്ക് അടുക്കരുത്.’ വ്യഭിചരിക്കരുത് എന്ന് പറയാതെ, അതിലേക്ക് അടുക്കരുത് എന്നാണ് കല്‍പന. കാരണം അശ്ലീലതയുടെ അഴുക്കു ചാലിലേക്ക് പലരും മനപ്പൂര്‍വം ഇറങ്ങുന്നതല്ല. ചില സാഹചര്യങ്ങളും അവസരങ്ങളും അവരെ അതിലേക്ക് എത്തിക്കുകയാണ് ചെയ്യുന്നത്. രണ്ട്, ‘നിങ്ങള് പിശാചിന്റെ കാലടികളെ പിന്തുടരരുത്.’ അഥവാ പിശാച് ഒരു തെറ്റിലേക്ക് നേരിട്ട് ക്ഷണിക്കാറില്ല. തെറ്റിലേക്കുള്ള വഴികള് കാണിച്ചു തരിക മാത്രമാണ് ചെയ്യുക. പാപം ചെയ്യാന് അവസരം ഒരുക്കുക എന്നതാണ് അവന്റെ തന്ത്രം. കാരണം മനുഷ്യന്റെ അവസ്ഥ പിശാചിന് അറിയാം. എല്ലാ സാഹചര്യങ്ങളും ഒത്തുവന്നാല് മനുഷ്യന് പിടിച്ചുനില്‍ക്കാന് ഏറെ ബുദ്ധിമുട്ടും. അതുകൊണ്ടാണ് അല്ലാഹുവും റസൂലും ചില നിയന്ത്രണങ്ങളെ കുറിച്ചും പരിധികളെ കുറിച്ചും ഓര്‍മിപ്പിക്കുന്നത്. അല്ലാഹു പറയുന്നു: ”പ്രവാചകന്, വിശ്വാസികളോട് പറയുക: അവര് കണ്ണുകള് താഴ്ത്തിവെച്ചുകൊള്ളട്ടെ. അവരുടെ ഗുഹ്യഭാഗങ്ങള് കാത്തുകൊള്ളുകയും ചെയ്യട്ടെ. ഇതാകുന്നു അവര്‍ക്കുള്ള ഏറ്റം സംസ്‌കൃതമായ നടപടി. അവര് പ്രവര്‍ത്തിക്കുന്നത് അല്ലാഹു നോക്കിക്കൊണ്ടിരിക്കുന്നു. വിശ്വാസിനികളോടും പറയുക: അവരും കണ്ണുകള് താഴ്ത്തിവെക്കട്ടെ. ഗുഹ്യഭാഗങ്ങള് കാത്തുകൊള്ളട്ടെ” (അന്നൂര്: 30).\nആണിനോടെന്ന പോലെ പെണ്ണിനോടും (അന്നൂര്: 31) അല്ലാഹു കണ്ണുകളെ നിയന്ത്രിക്കാന് കല്‍പ്പിക്കുകയാണ്. കണ്ണുകളെ നിയന്ത്രിക്കട്ടെ എന്ന് പറഞ്ഞ ശേഷം തൊട്ടുടനെ അല്ലാഹു കല്‍പിക്കുന്നത് ലൈംഗിക വിശുദ്ധി പുലര്‍ത്തുകയും ചെയ്യട്ടെ എന്നാണ്. അഥവാ നോട്ടമാണ് അശ്ലീലതയിലേക്കുള്ള ഒന്നാമത്തെ വാതില്. പിശാചിന്റെ ഒന്നാമത്തെ ചുവടുവെപ്പ്. ആ വാതില് തുറന്നാല് ചീത്ത വിചാരങ്ങളുടെ അടുത്ത ഘട്ടങ്ങളിലേക്ക് എത്തിപ്പെടും. അതുകൊണ്ടാണ് അല്ലാഹു കണ്ണുകളെ നിയന്ത്രിക്കാന് ആവശ്യപ്പെടുന്നത്. അതുപോലെതന്നെ, അന്യരായ സ്ത്രീ പുരുഷന്മാര് പരസ്പരം സ്പര്‍ശിക്കുന്നത് അനുവദനീയമല്ലെന്ന് പ്രമാണങ്ങളുടെ അടിസ്ഥാനത്തില് ഭൂരിഭാഗം പണ്ഡിതന്മാരും അഭിപ്രായപ്പെടുന്നു. നബി (സ) പറയുന്നു: ‘ഞാന് അന്യ സ്ത്രീകളോട് ഹസ്തദാനം ചെയ്യാറില്ല.’ ആഇശ ബീവി (റ) പറയുന്നു: ‘റസൂലിന്റെ കൈ മറ്റൊരു സ്ത്രീയുടെ കൈയില് ഒരിക്കലും സ്പര്‍ശിച്ചിട്ടില്ല.’ സ്ത്രീ- പുരുഷന്മാര് പരസ്പരം സംസാരിക്കുമ്പോള് സൂക്ഷ്മത പാലിക്കണമെന്നും ഇസ്‌ലാം പഠിപ്പിക്കുന്നു. അത്യാവശ്യത്തിന് മാത്രം പരസ്പരം സംസാരിക്കുക, കൊഞ്ചിക്കുഴഞ്ഞ് പരസ്പരം ഇടപഴകാതിരിക്കുക തുടങ്ങിയവ അതില് ചിലതാണ്.\nഓണ്‍ലൈനിലാണെങ്കിലും ഓഫ്‌ലൈനിലാണെങ്കിലും സംസാരത്തില് ഇത്തരം സൂക്ഷ്മതകള് പാലിക്കണം. അന്യ സ്ത്രീയും പുരുഷനും ആരുമില്ലാത്തിടത്ത് തനിച്ചാവുന്നത് ശരീഅത്ത് വിലക്കി. അങ്ങനെ തനിച്ചാകുന്ന നിമിഷം മൂന്നാമനായി ഉണ്ടാവുക പിശാചാണെന്ന് മുന്നറിയിപ്പ് നല്‍കി. ചിലര് ഇങ്ങനെ പറയുന്നു: ‘എന്റെ മനസ്സിനെ നിയന്ത്രിക്കാന് എനിക്ക് അറിയാം. തനിച്ചായത് കൊണ്ട് തെറ്റായ വിചാരങ്ങള് ഉണ്ടാവണമെന്നില്ലല്ലോ. എല്ലാം ആ കണ്ണോടെ നോക്കുന്നത് കൊണ്ടുള്ള പ്രശ്‌നമാണിത്’. മനുഷ്യ പ്രകൃതിയുടെ യാഥാര്‍ഥ്യത്തിന് നേരെ കണ്ണടച്ചു കൊണ്ടുള്ള വര്‍ത്തമാനമാണിത്. സ്ത്രീയും പുരുഷനും തനിച്ചായാല് അരുതാത്തത് ഉറപ്പായും സംഭവിക്കും എന്നല്ല ശരീഅത്ത് പറയുന്നത്. തെറ്റിലേക്ക് എത്തിക്കുന്ന ചെറിയൊരു സാഹചര്യം പോലും ഉണ്ടാവാതിരിക്കാനാണ് ഇത്തരം പരിധികള് വെക്കുന്നത്.\nഗൗരവപ്പെട്ട കാര്യങ്ങള് ചര്‍ച്ച ചെയ്യുന്ന പ്രപഞ്ച നാഥന്റെ വര്‍ത്തമാനമാണല്ലോ ഖുര്‍ആന്. അന്യന്റെ വീട്ടില് പടികടന്ന് കയറിച്ചെല്ലുമ്പോള് പാലിക്കേണ്ട മര്യാദകള് ഖുര്‍ആന് വിവരിക്കുന്നു: ‘അല്ലയോ വിശ്വസിച്ചവരേ, നിങ്ങളുടേതല്ലാത്ത വീടുകളിലേക്ക് പ്രവേശിക്കാതിരിക്കുവിന്; ആ വീട്ടുകാരോട് അനുവാദം ചോദിക്കുകയും അവര്‍ക്കു സലാം പറയുകയും ചെയ്യുന്നതുവരെ. ഈ സമ്പ്രദായമാകുന്നു നിങ്ങള്‍ക്കുത്തമമായിട്ടുള്ളത്. ഇതു നിങ്ങള് ശ്രദ്ധിക്കുമല്ലോ. അന്യവീട്ടില് ആരെയും കണ്ടില്ലെങ്കിലും സമ്മതം കിട്ടുന്നതുവരെ കടക്കരുത്. നിങ്ങളോട് തിരിച്ചുപോകാന് ആവശ്യപ്പെട്ടാല് തിരിച്ചുപോരണം. അതാണ് നിങ്ങള്‍ക്കേറെ ഉചിതമായ സംസ്‌കാരം. നിങ്ങള് പ്രവര്‍ത്തിക്കുന്നതെന്തും അല്ലാഹു നന്നായറിയുന്നുണ്ട്’ (അന്നൂര്: 27,28).\nഈ കാര്യം ഇത്ര വിശദമായി ഖുര്‍ആന് പറയുന്നത് എന്തിന് എന്ന് ചിലപ്പോള് തോന്നാം. റസൂല് (സ) ഈ വിഷയം ഒന്നു കൂടി വിശദീകരിച്ചു. മറ്റൊരു വീടിന്റെ വാതില്‍ക്കല് എത്തിയാല് ഇടതു വശത്തേക്കോ വലതു വശത്തേക്കോ മാറി നില്‍ക്കുക. വാതിലിന് അഭിമുഖമായി നില്‍ക്കരുത്. ജനല് വിടവിലൂടെ നോക്കരുത്. അരുതാത്തത് കാണാന് ഇടവരാതിരിക്കാനുള്ള ജാഗ്രത നിര്‍ദേശങ്ങളാണിവ. അതുവഴി തെറ്റായ വിചാരങ്ങള് മനസ്സില് ഉറവയെടുക്കാതിരിക്കാനാണ് അല്ലാഹുവും റസൂലും ഇങ്ങനെ പഠിപ്പിക്കുന്നത്.\nഅന്യ സ്ത്രീ-പുരുഷന്മാര് തമ്മിലുള്ള ബന്ധത്തിന്റെ അടിസ്ഥാനം ഏറ്റവും സുന്ദരമായി അവതരിപ്പിച്ച ജീവിത വ്യവസ്ഥയാണ് ഇസ്‌ലാം. ഖുര്‍ആന് ഇതിലേക്ക് വെളിച്ചം വീശുന്നു: ‘സത്യവിശ്വാസികളും വിശ്വാസിനികളും പരസ്പരം സഹായികളും മിത്രങ്ങളുമാകുന്നു. അവര് നന്മ കല്‍പിക്കുന്നു. തിന്മ നിരോധിക്കുന്നു. നമസ്‌കാരം മുറപ്രകാരം നിലനിര്‍ത്തുന്നു. സകാത്ത് നല്‍കുന്നു. അല്ലാഹുവിനെയും അവന്റെ ദൂതനെയും അനുസരിക്കുകയും ചെയ്യുന്നു. ഇങ്ങനെയുള്ളവര്‍ക്ക് അല്ലാഹുവിന്റെ അനുഗ്രഹം ലഭിക്കുക തന്നെ ചെയ്യും. നിശ്ചയം, അല്ലാഹു അജയ്യനും യുക്തിമാനുമാകുന്നു’ (അത്തൗബ: 71).\nസ്ത്രീ- പുരുഷ ബന്ധത്തിന്റെ മാനദണ്ഡം ഈ ആയത്ത് വ്യക്തമാക്കുന്നുണ്ട്. അത് നന്മ നിലനിര്‍ത്തുന്നതിനും തിന്മയും അനീതിയും തടയുന്നതിനുമുള്ള പ്രവര്‍ത്തന മാര്‍ഗത്തിലെ പരസ്പര സഹകരണമാണ്. നന്മയുടെ മാര്‍ഗത്തില് ഇങ്ങനെ പരസ്പരം സഹകരിച്ച് മുന്നോട്ട് പോകുമ്പോള് സ്ത്രീ-പുരുഷ ബന്ധത്തില് മുകളില് സൂചിപ്പിച്ച, ഇസ്‌ലാമിലെ പരിധികളും അതിര്‍വരമ്പുകളും പൂര്‍ണമായും പാലിക്കാന് സൂക്ഷ്മത പുലര്‍ത്തുകയും വേണം.\nഎന്റെ ശരീരത്തിന്റെ ഉടമ ഞാനാണ്. അത് എനിക്ക് ഇഷ്ടമുള്ളത് പോലെ ഉപയോഗിക്കാനും അനുഭവിക്കാനുമുള്ള അവസരം ലഭിക്കുക എന്നത് എന്റെ അവകാശമാണ്; ഇങ്ങനെ വാദിക്കുന്നവരുണ്ട്. ഈ വാദം സത്യവിശ്വാസിക്ക് ഉണ്ടാവുകയില്ല. കാരണം അത് അവന്റെ വിശ്വാസത്തിന് എതിരാണ്. അത്തരം വാദങ്ങളെ കുറിച്ച് ഖുര്‍ആന് പറയുന്നത് ഇങ്ങനെയാണ്: ‘സ്വന്തം ഇഛയെ ദൈവമായി സ്വീകരിച്ചവനെ താങ്കള് കണ്ടുവോ’ (അല്‍ജാസിയ: 23).\nസത്യവിശ്വാസികളുടെ കാഴ്ച്ചപ്പാട് മറ്റൊന്നാണ്. ഞാനും എന്റെ ശരീരവും എന്റെ അടുത്തുള്ളതുമെല്ലാം അല്ലാഹുവിന്റെ ഉടമസ്ഥതയിലുള്ളതാണ്. അവന് അതെല്ലാം എന്നെ അമാനത്തായി ഏല്‍പ്പിക്കുക മാത്രമാണ് ചെയ്തിട്ടുള്ളത്. ഉടമസ്ഥന്റെ താല്‍പര്യപ്രകാരം അത് ഉപയോഗിക്കാന് മാത്രമേ എനിക്ക് അവകാശമുള്ളൂ. ഉടമസ്ഥനായ അല്ലാഹു എന്തെങ്കിലും വിലക്കുകയോ ഏതെങ്കിലും പരിധി നിശ്ചയിക്കുകയോ ചെയ്താല് അത് ലംഘിക്കാന് എനിക്ക് ഒരു നിര്‍വാഹവുമില്ല; ഇങ്ങനെയാണ് ഒരു മുസ്ലിം വിശ്വസിക്കുന്നത്. ഈ ലോകത്തിനുമപ്പുറം മറ്റൊരു ലോകവും ജീവിതവുമുണ്ടെന്ന കാഴ്ച്ചപ്പാടില് നിന്ന് കൂടിയാണ് ദുന്‍യാവിലെ ആസ്വാദനത്തെയും സ്വാതന്ത്ര്യത്തെയും കുറിച്ച വിശ്വാസിയുടെ കാഴ്ച്ചപ്പാട് രൂപപ്പെടുന്നത്.\nഇസ്‌ലാം മുന്നോട്ട് വെക്കുന്ന ധാര്‍മിക അതിര്‍വരമ്പുകള് പാലിക്കുന്നത് കൊണ്ട് പരലോക മോക്ഷം മാത്രമല്ല ലഭിക്കുന്നത്. ആ പരിധികള് പാലിക്കുന്നതിലൂടെ ഈ ലോകത്ത് രൂപപ്പെടുന്നത് സൗന്ദര്യവും സമാധാനവും മനോഹാരിതയുമുള്ള ജീവിതമാണ്. ഇസ്‌ലാമിലൂടെ മാത്രം സാധ്യമാകുന്ന ജീവിത സൗന്ദര്യമാണത്.\nശ്രീരാമനും ശ്രീകൃഷ്ണനും പ്രവാചകരോ?\nഅല്ലാഹുവിന്റെ അടയാളങ്ങള്- ടി. മുഹമ്മദ് വേളം\nസൗന്ദര്യത്തിന്റെ ഉറവിടം | പ്രകാശരേഖ\nലിബറൽ ലൈംഗികത ഇറക്കുമതി ചെയ്യുമ്പോൾ


റോബിന് വടക്കുംചേരിയെ വിവാഹം കഴിക്കണം: അനുമതി തേടി പെണ്‍കുട്ടി സുപ്രീംകോടതിയില് - കണ്ണൂരാൻ വാർത്ത\nHome Unlabelled റോബിന് വടക്കുംചേരിയെ വിവാഹം കഴിക്കണം: അനുമതി തേടി പെണ്‍കുട്ടി സുപ്രീംകോടതിയില്\nന്യൂഡൽഹി: കൊട്ടിയൂർ പീഡനക്കേസിൽ പ്രതിയായ മുൻ വൈദികൻ റോബിൻ വടക്കുംചേരിയെ വിവാഹം കഴിക്കാൻ അനുമതി തേടി പെൺകുട്ടി സുപ്രീം കോടതിയെ സമീപിച്ചു. വിവാഹം കഴിക്കാനുള്ള തീരുമാനം സ്വന്തം ഇഷ്ടപ്രകാരമാണെന്ന് ഇര സുപ്രീം കോടതിയിൽ സമർപ്പിച്ച ഹർജിയിൽ വിശദീകരിച്ചിട്ടുണ്ട്. ഇരയുടെ ആവശ്യം ജസ്റ്റിസുമാരായ വിനീത് ശരൺ, ദിനേശ് മഹേശ്വരി എന്നിവർ അടങ്ങിയ സുപ്രീം കോടതി ബെഞ്ച് തിങ്കളാഴ്ച്ച പരിഗണിക്കും.\nഉഭയ സമ്മത പ്രകാരമുള്ള ലൈംഗിക ബന്ധമാണ് പ്രതിയുമായി ഉണ്ടായിരുന്നതെന്ന് ഇര നേരത്തെ ഹൈക്കോടതിയിൽ വ്യക്തമാക്കിയിരുന്നു. ഇരയേയും കുഞ്ഞിനെയും സംരക്ഷിച്ചുകൊള്ളാമെന്ന് ഫാ. റോബിൻ വടക്കുംചേരിയും ഹൈക്കോടതിയെ അറിയിച്ചിരുന്നു. എന്നാൽ ഈ വാദം ഹൈക്കോടതി തള്ളിയിരുന്നു. ഇതിന് എതിരെയാണ് ഇര സുപ്രീം കോടതിയെ സമീപിച്ചിരിക്കുന്നത്. തനിക്കും കുഞ്ഞിനും റോബിൻ വടക്കുംചേരിക്ക് ഒപ്പം താമസിക്കാൻ അവസരം ഒരുക്കണമെന്ന് സുപ്രീം കോടതിയിൽ ഫയൽ ചെയ്ത ഹർജിയിൽ ആവശ്യപ്പെട്ടിട്ടുണ്ട്. വിവാഹത്തിനായി റോബിൻ വടക്കുംചേരിക്ക് ജാമ്യം അനുവദിക്കണം എന്നതാണ് ഹർജിയിലെ മറ്റൊരു ആവശ്യം. അഭിഭാഷകൻ അലക്സ് ജോസഫാണ് ഹർജി ഫയൽ ചെയ്തിരിക്കുന്നത്.\nസുപ്രീംകോടതിയുടെ മുൻവിധിന്യായങ്ങളുടെ അടിസ്ഥാനത്തിൽ ലൈംഗിക അതിക്രമക്കേസുകളിൽ ഒത്തുതീർപ്പുകളോ അയഞ്ഞ സമീപനമോ സ്വീകരിക്കാനാകില്ലെന്ന് റോബിൻ വടക്കുംചേരിയുടെ ആവശ്യം തള്ളിക്കൊണ്ട് ഹൈക്കോടതി വ്യക്തമാക്കിയിരുന്നു. സംഭവം നടക്കുമ്പോൾ പെൺകുട്ടിക്ക് പ്രായപൂർത്തിയായിട്ടില്ലായിരുന്നെന്നാണ് വിചാരണക്കോടതി കണ്ടെത്തിയത്. വിവാഹത്തിന് നിയമപരമായ പവിത്രത നൽകുന്നത് കേസിലെ പ്രധാനവിഷയത്തിൽ മുൻകൂർ തീരുമാനം എടുത്തതിന് തുല്യമാകുമെന്നും ഹൈക്കോടതി വിലയിരുത്തിയിരുന്നു.\nകൊട്ടിയൂർ പീഡന കേസിൽ റോബിൻ വടക്കുംചേരിക്ക് മൂന്ന് വകുപ്പുകളിലായി അറുപത് വർഷത്തെ കഠിനതടവ് ആണ് തലശേരി പോക്സോ കോടതി വിധിച്ചത്. എന്നാൽ മൂന്നുശിക്ഷയും ഒരുമിച്ച് 20 വർഷത്തെ കഠിന തടവ് അനുഭവിച്ചാൽ മതി. 2016 ലായിരുന്നു കേസിനാസ്പദമായ സംഭവം. കൊട്ടിയൂർ നീണ്ടുനോക്കി സെയിന്റ് സെബാസ്റ്റ്യൻസ് പള്ളി വികാരി ആയിരുന്ന റോബിൻ വടക്കുംചേരി പള്ളിമേടയിൽ വെച്ച് പ്രായപൂർത്തിയാകാത്ത പെൺകുട്ടിയെ പീഡിപ്പിച്ച് ഗർഭിണിയാക്കിയെന്നാണ് കേസ്.


ഇന്റിമേറ്റ് രംഗങ്ങൾ ചെയ്യുന്നത് ചക്കൊച്ഛന് തെറ്റല്ലായിരിക്കും, ഇന്റിമേറ്റ് രംഗങ്ങളിൽ അഭിനയിക്കാൻ എന്നെ കിട്ടില്ല. ഗായത്രി സുരേഷ്.\nട്രോളുകളിലൂടെ സോഷ്യൽ മീഡിയയിൽ തന്റെതായ ഇടം നേടിയ താരം ആയിരുന്നു ഗായത്രി സുരേഷ് എന്ന് വേണമെങ്കിൽ പറയാം. ജമുനപ്യാരി എന്ന ചിത്രത്തിലൂടെയായിരുന്നു അരങ്ങേറ്റം എങ്കിലും കൂടുതലായും ശ്രദ്ധിക്കപ്പെട്ടത് ട്രോളുകളിലൂടെ ആണ്. പലപ്പോഴും താരത്തിന്റെ പല വാക്കുകളും വിവാദങ്ങൾക്ക് ഇടയാകാറുണ്ട്. എങ്കിലും താരം തന്റെ അഭിപ്രായങ്ങൾ വളരെ വ്യക്തമായ രീതിയിൽ തന്നെ പറയുകയും ചെയ്യാറുണ്ട്. നിരന്തരമായി ട്രോളുകൾക്കും കളിയാക്കാലുകൾക്കും ഇരയായ ഒരു വ്യക്തി കൂടിയാണ് ഗായത്രി സുരേഷ്.\nഗായത്രി വീണ്ടും ഒരു അഭിമുഖത്തിൽ കുറച്ചു കാര്യങ്ങൾ പറഞ്ഞിരുന്നു. അതാണ് ശ്രദ്ധ നേടിക്കൊണ്ടിരിക്കുന്നത്.സിനിമയിലെ ഇന്റിമേറ്റ് രംഗങ്ങളെ കുറിച്ച് ചോദിച്ചപ്പോൾ വളരെ വ്യത്യസ്തമായ ഒരു മറുപടിയായിരുന്നു ഗായത്രി സുരേഷിന്റെ ഭാഗത്തു നിന്നും ഉണ്ടായിരുന്നത്. സാധാരണ എല്ലാവരും പറയുന്നത് കഥാപാത്രം ആവശ്യപ്പെടുകയാണെങ്കിൽ ഒരു ഇന്റിമേറ്റ് രംഗം ചെയ്യുന്നത് തെറ്റില്ലെന്നാണ്. എന്നാൽ ഗായത്രി സുരേഷ് പറഞ്ഞത് താൻ അങ്ങനെ ഒരു രംഗം ചെയ്യാൻ ഇഷ്ടപ്പെടുന്നില്ല എന്നാണ്.\nഇപ്പോൾ കുഞ്ചാക്കോബോബൻ വരെ ഇന്റിമേറ്റ് രംഗങ്ങളിൽ അഭിനയിക്കാറുണ്ടെന്നും അവതാരകൻ പറഞ്ഞു. അതിന് താരം പറഞ്ഞ മറുപടി ഇങ്ങനെയാണ്. കുഞ്ചാക്കോബോബന് അതൊരു തെറ്റ് ആയിരിക്കില്ല. അദ്ദേഹത്തിൻറെ വ്യൂവിൽ നോക്കുമ്പോൾ അത് ശരിയായിരിക്കും. പക്ഷേ എന്റെ വ്യൂവിൽ നോക്കുമ്പോൾ അതൊരു തെറ്റാണ്. അതുകൊണ്ടുതന്നെ ഞാൻ അത് ചെയ്യാൻ ഞാൻ ഇഷ്ടപ്പെടുന്നില്ല..\nനമ്മുടെ ശരീരത്തിന് ആക്സസ് നൽകി വേണം നമ്മൾ ഒരു രംഗം അഭിനയിക്കുവാൻ. അങ്ങനെ ഒരു രംഗത്തിൽ അഭിനയിക്കാൻ ഞാൻ താല്പര്യപ്പെടുന്നില്ല. അങ്ങനെ ഒരു ഓഫർ വരികയാണെങ്കിൽ ഞാൻ അത് നിരസിക്കും എന്നാണ് ഗായത്രി സുരേഷ് പറയുന്നത്. വളരെ പെട്ടെന്ന് തന്നെ താരത്തിന്റെ വാക്കുകൾ ശ്രദ്ധ നേടുകയും ചെയ്തു.


പന്തളത്തു രണ്ടാം ദിവസവും സിപിഎം അക്രമം :: Janmabhumi Daily\nപന്തളത്തു രണ്ടാം ദിവസവും സിപിഎം അക്രമം\nTuesday 22 August 2017 8:01 pm IST\nപന്തളം: പന്തളത്ത് തുടര്‍ച്ചയായ രണ്ടാം ദിവസവും സിപിഎം അഴിഞ്ഞാട്ടം. എന്‍എസ്എസ് കോളേജില് എസ്എഫ്‌ഐക്കാര് അക്രമം നടത്തിയപ്പോള് നഗരത്തില് ഡിഫിക്കാര് അതേറ്റെടുത്തു. ഇന്നലെയും കോളേജിലെത്തിയ എസ്എഫ്‌ഐ പ്രവര്‍ത്തകര് സംഘര്‍ഷമുണ്ടാക്കുകയായിരുന്നു. പ്രിന്‍സിപ്പാള് വിവരമറിയിച്ചതിനെ തുടര്‍ന്ന് പോലീസ് ക്യാമ്പസിലെത്തി. എന്നാല് പോലീസ് കണ്ണില് കണ്ട വിദ്യാര്‍ത്ഥിളെയെല്ലാം ഓടിച്ചിട്ടു തല്ലിയെന്ന ആക്ഷേപവും ഉയര്‍ന്നു. സംഘര്‍ഷത്തേതുടര്‍ന്ന് ഉച്ചക്കു രണ്ടു മണിക്കു ശേഷം കോളേജ് അടച്ചു. ഇന്നും കോളേജിന് അവധിയായിരിക്കും. കോളേജില് സംഘര്‍ഷം നടക്കുമ്പോള് പുറത്ത് പാര്‍ട്ടി ലോക്കല് കമ്മിറ്റി ഓഫീസിനു സമീപവും പന്തളം നഗരത്തിലും സിപിഎം, ഡിവൈഎഫ്‌ഐ പ്രവര്‍ത്തകര് സംഘടിച്ചു നിലക്കുന്നുണ്ടായിരുന്നു. സ്വകാര്യ ബസ്സ്റ്റാന്റിലേക്കു വരികയായിരുന്ന വിദ്യാര്‍ത്ഥികളെ അക്രമികള് തടഞ്ഞു നിര്‍ത്തി കയ്യേറ്റം ചെയ്യുകയും കയ്യിലെ രാഖികള് വലിച്ചു പൊട്ടിക്കുകയും ചെയ്തു. സിപിഎം ലോക്കല് കമ്മിറ്റി ഓഫീസിനു മുന്‍പിലൂടെയുള്ള മാവേലിക്കര റോഡിലൂടെ പോകുന്നവരില് കയ്യില് രാഖി കെട്ടിയവരെ ആക്രമിക്കാന് ഇന്നലെയും ഡിഫിക്കാര് ഒത്തുകൂടിയിരുന്നു. മുതിര്‍ന്ന സംഘപരിവാര് പ്രവര്‍ത്തകര് സ്ഥലത്തെത്തിയതോടെ ഇവര് പിന്‍വാങ്ങുകയായിരുന്നു.\nനഗരത്തെ ഞെട്ടിച്ച് രണ്ടാം അക്രമം


"എയ്ഞ്ചലിനെപ്പോലെ വ്യത്യസ്തമായ ലുക്കിൽ അനിഖ".. പുതിയ ഫോട്ടോഷൂട്ട് ചിത്രങ്ങൾ പങ്കുവെച്ച് താരം.!! - Job Vacancies In Dubai\n“എയ്ഞ്ചലിനെപ്പോലെ വ്യത്യസ്തമായ ലുക്കിൽ അനിഖ”.. പുതിയ ഫോട്ടോഷൂട്ട് ചിത്രങ്ങൾ പങ്കുവെച്ച് താരം.!!\nബാലതാരമായി മലയാള സിനിമയിലേക്ക് അരങ്ങേറ്റം കുറിച്ച താരമാണ് അനിഖ സുരേന്ദ്രന്. മലയാളത്തില് മമ്മൂട്ടി,മോഹന്‍ലാല് അടക്കമുള്ള താരങ്ങളുടെ മകള് വേഷങ്ങളില് തിളങ്ങിയ അനിഖ തമിഴ്‌നാട്ടില് തിളങ്ങിയത് അജിത്തിന്റെ മകള് വേഷത്തോടെയാണ്.\nതാരത്തിൻറെ പുതിയ ഫോട്ടോഷൂട്ട് ചിത്രങ്ങളാണ് ഇപ്പോൾ സമൂഹ മാധ്യമങ്ങളിൽ വൈറൽ ആയിരിക്കുന്നത്. ഏതുതരം വേഷത്തിലുള്ള ചിത്രങ്ങളും അനിഖക്ക് ചേരുമെന്നാണ് ആരാധകർ പറയുന്നത്. രാകേഷ് മണ്ണാർക്കാട് ആണ് ഈ ഫോട്ടോഷൂട്ട് ചിത്രങ്ങൾക്ക് പിന്നിൽ.\nബാലതാരമായി എത്തിയ അനിഖ ബാലതാരത്തിൽ നിന്ന് മുതിർന്ന വേഷങ്ങളിലേക്ക് അനിഖയേയും ഉടൻ കാണാൻ സാധിക്കുമെന്നാണ് ചിത്രങ്ങൾക്ക് ലഭിക്കുന്ന പ്രതികരണങ്ങൾ. സത്യൻ അന്തിക്കാട് സംവിധാനം ചെയ്ത കഥ തുടരുന്നു എന്ന സിനിമയിൽ മമ്ത മോഹൻദാസിൻറെ മകളായി സിനിമ ലോകത്തേക്ക് അരങ്ങേറ്റം കുറിച്ച താരമാണ് അനിഖ സുരേന്ദ്രൻ.\nതമിഴിൽ യെന്നൈ അറിന്താൽ വിശ്വാസ്വം എന്നിവ ഉൾപ്പെടെയുള്ള പ്രധാന ചിത്രങ്ങളിൽ അഭിനയിച്ച് പ്രശസ്തി നേടിയെടുത്തു.5സുന്ദരികൾ എന്ന മലയാള ചിത്രത്തിൽ സേതുലക്ഷ്മി എന്ന കഥാപത്രത്തെ അവതരിപ്പിച്ചതിന് മികച്ച ബാലതാരത്തിനുള്ള കേരള സംസ്ഥാന ചലച്ചിത്ര അവാർഡ് ലഭിച്ചിരുന്നു.\nActress: Malavika Menon Photos Latest


പുതുവത്സരം: മദ്യപിച്ച് വണ്ടിയോടിച്ചതിന് കേസെടുത്തത് 1030 പേര്‍ക്കെതിരെ | Arrest in new year celebration | Drinking liquor\nപുതുവത്സരം: മദ്യപിച്ച് വണ്ടിയോടിച്ചതിന് കേസെടുത്തത് 1030 പേര്‍ക്കെതിരെ\nമദ്യപിച്ച് പൊതുജനശല്യം ഉണ്ടാക്കിയതിന് 105 കേസ് രജിസ്റ്റര് ചെയ്ത് 111 പേര്‍ക്കെതിരേ നടപടിയെടുത്തു.\nPublished: Jan 2, 2018, 06:19 PM IST\nകൊച്ചി: പുതുവത്സരാഘോഷത്തിന്റെ ഭാഗമായി കൊച്ചി റേഞ്ച് ഐ.ജി. പി. വിജയന്റെ നിര്‍ദേശാനുസരണം കൊച്ചി സിറ്റി, എറണാകുളം റൂറല്, ആലപ്പുഴ, കോട്ടയം, ഇടുക്കി ജില്ലകളിലുമായി നടത്തിയ പോലീസ് പരിശോധനയില് മദ്യപിച്ച് വാഹനമോടിച്ചതിന് 1,030 കേസുകള് രജിസ്റ്റര് ചെയ്തു. 1,030 പേര്‍ക്കെതിരെ ഇതുപ്രകാരം പോലീസ് നടപടി സ്വീകരിച്ചു.\nപൊതുസ്ഥലത്ത് പരസ്യമായി മദ്യപിച്ചതിന് 180 കേസ് രജിസ്റ്റര് ചെയ്ത് 203 പേര്‍ക്കെതിരേ പോലീസ് നടപടിയെടുത്തു. മദ്യപിച്ച് പൊതുജനശല്യം ഉണ്ടാക്കിയതിന് 105 കേസ് രജിസ്റ്റര് ചെയ്ത് 111 പേര്‍ക്കെതിരേ നടപടിയെടുത്തു. സിഗ്‌നല് തെറ്റിച്ച് വാഹനമോടിച്ചതിന് 34 കേസെടുത്തിട്ടുണ്ട്. അനധികൃത ചീട്ടുകളി നടത്തിയതിന് രണ്ട് സംഭവങ്ങളിലായി 10 പേര്‍ക്കെതിരേ കേസുണ്ട്. പരസ്യമായി ലൈംഗികചേഷ്ട കാണിച്ചതിന് മൂന്ന് പേര്‍ക്കെതിരേ നടപടിയെടുത്തു. സ്ത്രീകളെ ശല്യം ചെയ്തതിന് ഒരാളെ അറസ്റ്റ് ചെയ്തു.\nലഹരിപദാര്‍ത്ഥങ്ങള് കൈവശം വെച്ചതിന് 34 കേസിലായി 37 പേര് പിടിയിലായി. സ്ഫോടക വസ്തുകള് അനധികൃതമായി കൈവശം വെച്ചതിന് രണ്ട് പേര്‍ക്കെതിരേ നടപടിയുണ്ടായി. വധശ്രമത്തിന് രണ്ട് കേസ് രജിസ്റ്റര് ചെയ്ത് അഞ്ച് പേരെ അറസ്റ്റ് ചെയ്തു. അശ്രദ്ധമായി വാഹനമോടിച്ചതിന് 78 പേര്‍ക്കെതിരേ കേസെടുത്തു. മറ്റ് വിഭാഗത്തില്‍പ്പെട്ട കേസുകള് ഉള്‍പ്പെടെ 1,503 കേസുകള് രജിസ്റ്റര് ചെയ്ത് 1,551 പേര്‍ക്കെതിരേ പോലീസ് നടപടി സ്വീകരിച്ചതായി ഐ.ജി. അറിയിച്ചു.\n9,147 വാഹനങ്ങള് പരിശോധിച്ച പോലീസ് 3,859 ട്രാഫിക് കേസുകള് രജിസ്റ്റര് ചെയ്തു. മുന് കാലങ്ങളില് സാമൂഹികവിരുദ്ധ പ്രവര്‍ത്തനങ്ങളില് ഏര്‍പ്പെട്ടിരുന്ന 552 പേരെ പരിശോധിക്കുകയും കുറ്റവാളികളെന്ന് കണ്ട് 19 പേരെ അറസ്റ്റ് ചെയ്യുകയും ചെയ്തു. 354 ലോഡ്ജുകളില് പോലീസ് പരിശോധന നടത്തിയിരുന്നു.\nContent highlights: Kochi, New year celebration, Anti-social activities, P.Vijayan IPS


വാളയാർ കേസ് അന്വേഷിച്ച സോജന്റെ വാക്കുകൾ ഇന്ന് കേള്‍ക്കുമ്പോഴും ഓക്കാനം വരാറുണ്ട് - Boolokam\nHome Crimes വാളയാർ കേസ് അന്വേഷിച്ച സോജന്റെ വാക്കുകൾ ഇന്ന് കേള്‍ക്കുമ്പോഴും ഓക്കാനം വരാറുണ്ട്\nവാളയാർ കേസ് അന്വേഷിച്ച സോജന്റെ വാക്കുകൾ ഇന്ന് കേള്‍ക്കുമ്പോഴും ഓക്കാനം വരാറുണ്ട്\nവാളയാർ വിഷയം 24 Newsന് വേണ്ടി റിപ്പോർട്ട് ചെയ്ത Shanoob Meerasahib എഴുതിയത്.\nവാളയാറിലെ പെണ്‍കുട്ടികളുടെ മരണം അന്വേഷിച്ച, ഡി വൈ എസ് പി സോജന് പെണ്‍കുട്ടികള് ഉഭയസമ്മതത്തോടെയാണ് ലൈംഗിക ബന്ധത്തിലേർപ്പെട്ടതെന്നു പറഞ്ഞിരുന്നുവെന്ന വാർത്ത മാധ്യമ സൃഷ്ടിയാണെന്ന് പലയിടങ്ങളില് ആളുകള് പ്രതികരിക്കുന്നത് കണ്ടിരുന്നു. ഈ വാർത്ത തെറ്റാണെന്ന കാമ്പയിൻ നടക്കുന്നതായി ഒരു സുഹൃത്ത് പേർസണലി മെസേജ് അയച്ചതും കൊണ്ടാണ് ഈ കുറിപ്പ് എഴുതുന്നത്.\nസംഭവം നടന്ന് ഒന്നര വർഷത്തിനു ശേഷം, വാളയാറിലെ അട്ടപള്ളത്ത് പോയി, കുട്ടികളുടെ മാതാപിതാക്കളേയും എല്ലാ അന്വേഷണ ഉദ്യോഗസ്ഥരേയും, പ്രദേശവാസികളേയും, പ്രതികളുടെ ബന്ധുകളേയും, കുട്ടികള് പഠിച്ച സ്കൂളിലെ അധ്യാപകരേയും കണ്ട് സംസാരിച്ച് ശേഷമാണ് വാർത്ത ചെയ്യുന്നത്. കൂട്ടത്തില് കണ്ട ഡി വൈ എസ് പി സോജന്‍റെ ഓഫ് ദ റെക്കോർഡ് സംസാരം ഒരുപാട് ആലോചിച്ച ശേഷമാണ് വാർത്തയായി നല്‍കുന്നത്. ബാലവേശ്യയെന്ന് വിളിച്ച കോടതികള് ഉള്ള കാലത്ത് നേരിനെങ്കില് ഓഫ് ദ റെക്കോർഡ് എന്ന “നെറികേടും” ചെയ്യാമെന്ന സഹപ്രവർത്തകന്‍റെ ഉപദേശം ഇന്നും ചെവിയിലുണ്ട്\n“കുട്ടികള്‍ക്ക് ഇഷ്ടമായിരുന്നു ആ ബന്ധം. അവർ അങ്ങോട്ട് ആവശ്യപെടുമായിരുന്നു. ആതാണ് സത്യം. ഒരു വിവാദ ബലാത്സംഗ കേസില് പ്രതികളായവരില് പലരും കുടുങ്ങിയവരാണ്. ഈ കേസില് തെളിവില്ല. വാളയാർ കേസിലെ വിചാരണാ കാലയളവില് പ്രതികള് അനുഭവിച്ച ശിക്ഷ മാത്രമാണ് അവർക്ക് ലഭിക്കാവുന്ന ശിക്ഷ”\nഎന്‍റെ വാക്കുകളോ, ഞാനെഴുതി ചേർത്ത വാക്കുകളോ അല്ല. കേസ് അന്വേഷിച്ച സംഘത്തിന്‍റെ തലവന് ഡി വൈ എസ് പി സോജന്‍റെ വാക്കുകളാണ്. ആ ഓഡിയോ റെക്കോർഡ് ഇന്ന് കേള്‍ക്കുമ്പോഴും ഓക്കാനം വരാറുണ്ട്. കൂട്ടത്തില് കേസ് എല്‍പിച്ച പബ്ലിക്ക് പ്രോസിക്യൂട്ടറില് വിശ്വാസമില്ലെന്നും ടിയാന് പറയുന്നുണ്ട്. കേസേറ്റെടുക്കാന് താല്‍പര്യം ഇല്ലെന്ന് പബ്ലിക്ക് പ്രോസിക്യൂട്ടർ പറയുന്ന റെക്കോർഡും കയ്യിലുണ്ട്.\nഇനിയാണ് കാര്യം,9ഉം 12 ഉം വയസുകാരികളായ കുട്ടികള് ഉഭയസമ്മതത്തോടെ ലൈംഗിക ബന്ധത്തിലേർപ്പെട്ടെന്ന് ചിന്തിക്കുന്ന ഒരാള് അന്വേഷിച്ച കേസില് ഇതിനേക്കാള് എന്ത് വിധിയാണ് നമ്മള് കോടതികളില് നിന്ന് പ്രതീക്ഷിക്കേണ്ടത്. ഒരുമിച്ച് നീങ്ങേണ്ട് പ്രോസിക്യൂഷന് വിഘടിച്ച് തമ്മില് തല്ലിയ കേസില് ഇതിനപ്പുറം പ്രതീക്ഷിക്കണോ ?\nപക്ഷേ ഇപ്പോഴും റിപ്പോർട്ടിങ്ങിനിടയില് കേട്ട ഒരുപാട് വാചകങ്ങള് മനസിലുണ്ട്. നിരന്തരം പ്രദേശത്ത് സ്ലട്ട് ഷേമിംഗിനും വിധേയമായിട്ടുണ്ട് മൂത്ത കൂട്ടി എന്ന് പഠിപ്പിച്ച ടീച്ചർ പറഞ്ഞ വാക്കുകള്. ക്ലാസില് പലപ്പോഴും ഇരിക്കുമ്പോള് വേദന തോന്നുന്നതിനാല് കുട്ടി എഴുന്നേറ്റ് നിന്നിരുന്നു എന്ന വാക്കുകള്. ഇളയ കുട്ടി മരിക്കുന്നതിന്‍റെ തലേദിവസം ടീച്ചറുടെ കയ്യില് നിന്നും ബാലരാമ വാങ്ങി ഇതിലെ കഥ തിങ്കളാഴ്ച അസംബ്ലിയില് ഞാന് വായിക്കും എന്ന് പറഞ്ഞ മുഖം. സഹപാഠികളുടെ ഓർമ്മകൾ. ആങ്ങനെ ഒരുപാട് ഒരുപാട്\nഎവിടെയാണ് തെറ്റിയത്. കുട്ടികളെ പ്രതികള് ചൂഷണം നേരില് കണ്ടെന്ന് തുറന്ന സമ്മതിക്കുന്ന അമ്മ അത് പോലീസില് പറയാതിരുന്നതിന്‍റെ കാരണം അന്ന് അത്ഭുതമായിരുന്നു. പക്ഷെ പിന്നിട് പൊതുബോധസൃഷ്ടികള്‍ക്കിടയില് ആരും അങ്ങനെയെ ചെയ്തു പോകു. അന്ന് ഒരുപക്ഷെ മാതാപിതാക്കള് പക്വത കാണിച്ചിരുന്നെങ്കില്, ആദ്യത്തെ മരണം അന്വേഷിച്ച് പോലീസ് കാര്യക്ഷമത കാണിച്ചിരുന്നുവെങ്കില്. പ്രദേശത്തെ ജീവിത നിലവാരം അളക്കാനും പരിഹരിക്കാനും സ്റ്റേറ്റിനു കഴിവുണ്ടായിരുന്നുവെങ്കില്. സദാചാര പൊതുബോധത്തില് നിന്ന് മാറി ചിന്തിക്കാന് ആ അന്വേഷണോദ്യോഗസ്ഥന് സാധിച്ചിരുന്നുവെങ്കില്. കുടുംബം എന്ന ഇന്സ്റ്റിറ്റ്യൂഷന് ഇത്രയും റിജിഡായിരുന്നില്ലെങ്കില്. രണ്ട് മരണം ഉണ്ടാകില്ലായിരുന്നു. കുറഞ്ഞത് പ്രതികള് ശിക്ഷിക്കപെടുമായിരുന്നു. ഇന്നും എന്നെ അലട്ടുന്നത് കുട്ടികള് പീഡിപ്പിക്കപെട്ടതിനേക്കാള് ( പോലീസ് റിപ്പോർട്ട് ശരിയാണെങ്കില് ) അവർ ആത്മഹത്യ ചെയ്തു എന്നതാണ്. രണ്ട് മരണം സംഭവിച്ചു എന്നതാണ്. ആത്മഹത്യ ആണെങ്കില് പോലും രണ്ട് കൊലപാതകം സംഭവിച്ചു എന്നതാണ്\nവാളയാറിലേത് സൊസൈറ്റിയും സ്റ്റേറ്റും sponcer ചെയ്ത കൊലപാതകങ്ങളാണ്\nPrevious articleമാളൂട്ടി എന്ന സിനിമ ജീവിതം തന്നെയാണ്, ആയിരക്കണക്കിന് കുട്ടികൾ അപകടത്തിൽ ഇന്ത്യയിൽ അനുഭവിച്ച കഥ\nNext articleഗർഭനിരോധന ഗുളിക കഴിച്ച യുവാവിന് കാമുകിയുടെ ഗർഭം പുലിവാലായി


shamna kasim case: ഷംന കാസിമിനെ തട്ടിക്കൊണ്ടു പോകാനും ശ്രമിച്ചു; പദ്ധതി പൊളിഞ്ഞതെന്ന് പോലീസ് - ig vijay sakhare says blackmailing case accused gang attempted to kidnap actor shamna kasim but failed | Samayam Malayalam\nig vijay sakhare says blackmailing case accused gang attempted to kidnap actor shamna kasim but failed\nഷംന കാസിമിനെ തട്ടിക്കൊണ്ടു പോകാനും ശ്രമിച്ചു; പദ്ധതി പൊളിഞ്ഞതെന്ന് പോലീസ്\nAlbin Kurian | Samayam Malayalam | Updated: 30 Jun 2020, 10:08:00 PM\nനടിയെ തട്ടിക്കൊണ്ടു പോയ ശേഷം മോചനദ്രവ്യം ആവശ്യപ്പെടാനും പ്രതികള് ശ്രമിച്ചെന്നും എന്നാൽ നടി പോലീസിൽ അറിയിച്ചതിനാൽ ഇത് പരാജയപ്പെടുകയായിരുന്നുവെന്നുമാണ് പോലീസ് പറയുന്നത്.\nകൊച്ചി: ബ്ലാക്ക്മെയിലിങ് കേസിലെ പ്രതികള് നടി ഷംനാ കാസിമിനെ തട്ടിക്കൊണ്ടു പോകാനും പദ്ധതിയിട്ടതായി പോലീസ്. നടിയെ തട്ടിക്കൊണ്ടു പോയി മോചനദ്രവ്യം ആവശ്യപ്പെടാൻ പ്രതികള് തീരുമാനിച്ചെന്നാണ് ഐജി വിജയ് സാഖറെയുടെ വെളിപ്പെടുത്തൽ. കേസിൽ ഇതുവരെ ഏഴു പേരാണ് അറസ്റ്റിലായിട്ടുള്ളത്.\nഷംന പോലീസിൽ പരാതിപ്പെട്ടതു മൂലമാണ് തട്ടിക്കൊണ്ടു പോകാനുള്ള പദ്ധതി പരാജയപ്പെട്ടതെന്നാണ് പോലീസിൻ്റെ വിശദീകരണം. അതേസമയം, കേസിൽ അന്വേഷണം പൂര്‍ത്തിയായി. പ്രതികളുടെ കൂടെ സിനിമാരംഗത്തുള്ളവര് ഇല്ലെന്നും എന്നാൽ സംഘം സിനിമാരംഗത്തുള്ള കൂടുതൽ പേരെ സമീപിച്ചിരുന്നുവെന്നും ഐജി വിജയ് സാഖവെ വിശദീകരിച്ചു. കേസിൽ നാലു പേരെക്കൂടി അറസ്റ്റ് ചെയ്യാനുണ്ടെന്നും വിജയ് സാഖറെ പറഞ്ഞു.\nഇതിനിടെ നടി ഷംനാ കാസിമിൻ്റെ മൊഴിയെടുപ്പ് പൂര്‍ത്തിയായി. നിലവിൽ ഹൈദരാബാദിൽ നിന്നെത്തിയ നടി ഹോം ക്വാറൻ്റൈനിലായതിനാൽ വീഡിയോ കോൺഫറൻസിങ് വഴിയായിരുന്നു മൊഴിയെടുക്കൽ. തട്ടിപ്പ് ആസൂത്രണം ചെയ്തത് ഹെയര് സ്റ്റൈലിസ്റ്റായ ഹാരിസും ഷംനയുടെ വരനായി അഭിനയിച്ച റഫീഖ് എന്നയാളും ചേര്‍ന്നാണെന്നാണ് പോലീസ് നിഗമനം. എന്നാൽ ഇതുമായി ബന്ധപ്പെട്ട് പ്രചരിക്കുന്ന സ്വര്‍ണക്കടത്ത് കെട്ടുകഥയാണെന്നും ചില റിപ്പോര്‍ട്ടുകളുണ്ട്.\nഷംന കാസിമിനെ ഭീഷണിപ്പെടുത്തി പണം തട്ടിയെന്ന കേസിലും പെൺകുട്ടികളെ കെണിയിൽ വീഴ്ത്തിയെന്ന കേസിലുമായി എട്ടു പേരെയാണ് പോലീസ് അറസ്റ്റ് ചെയ്തിട്ടുള്ളത്. എന്നാൽ കേസിലെ മുഖ്യസൂത്രധാരനായ ഹെയര്‍സ്റ്റൈലിസ്റ്റ് ഹാരിസിന് കൊവിഡ് സ്ഥിരീകരിച്ചതിനാൽ ഇയാള് ചികിത്സയിലാണ്. ഇയാളുടെ നിരീക്ഷണകാലം കഴിയുന്ന മുറയ്ക്ക് കസ്റ്റഡിയിലെടുക്കാനാണ് പദ്ധതി.\nനിരീക്ഷണത്തിലുള്ളത് 1,84,657 പേർ; ആശങ്ക ശക്തമാക്കി മലപ്പുറം, കേരളത്തിലെ സമ്പൂർണ വിവരങ്ങൾആര്‍ട്ടിക്കിള് ഷോ\nshamna kasim news shamna kasim kidnap shamna kasim case shamna kasim blackmailing case Shamna Kasim shamna casim latest news IG Vijay Sakhare\nWeb Title : ig vijay sakhare says blackmailing case accused gang attempted to kidnap actor shamna kasim but failed


ശബരിമലയിലൂടെ കേരളം കലങ്ങിയപ്പോള് തെളിയുന്നത് | Life Glint | The Clarity Portal\nHome » സ്ഥിതി-ഗതി » ശബരിമലയിലൂടെ കേരളം കലങ്ങിയപ്പോള് തെളിയുന്നത്\nThu, 25-10-2018 06:48:14 PM ;\nശബരിമല കേരളത്തിന്റെ സാമൂഹിക അന്തരീക്ഷത്തെയും രാഷ്ട്രീയ അവസ്ഥയെയും നന്നായിട്ട് കലക്കിയിട്ടുണ്ട്. ഈ കലക്കവെള്ളത്തില് നല്ല വലയുള്ളവര്‍ക്കും വീശ് അറിയാവുന്നവര്‍ക്കും മികച്ച കോര് കിട്ടുന്ന സാഹചര്യമാണുള്ളത്. ഈ കലക്കല് സ്വാഭാവികമായി ഉണ്ടായതല്ല. ഇതിന്റെ പിന്നില് ഒരു ശ്രമമുണ്ട്. ആ ശ്രമത്തിന്റെ പിന്നില് ഒരു ലക്ഷ്യത്തെയും കാണാം. കലക്കം എന്താണെന്ന് നോക്കാം.\nകേരളത്തിലെ വിശ്വാസി സമൂഹം ഒരിക്കലുമില്ലാത്ത വിധം ഒന്നിച്ചിരിക്കുന്നു. എല്.ഡി.എഫിന് പരസ്യമായി അനുകൂല നിലപാട് സ്വീകരിച്ചിരുന്ന എന്.എസ്.എസ് തെരുവിലിറങ്ങിയ വിശ്വാസി സമൂഹത്തിന്റെ മുഖ്യധാരയെ സൃഷ്ടിച്ചു. അതിന്റെ നേതൃത്വമാകട്ടെ ബി.ജെ.പിക്കും. മുഖ്യമന്ത്രിയുടെയും ഇടതുപക്ഷത്തിന്റെയും പ്രധാന ആരോപണം ബി.ജെ.പിയുടെ നേതൃത്വത്തെ അരക്കിട്ടുറപ്പിക്കുകയും ചെയ്യുന്നു. കാരണം ബി.ജെ.പിയും ആര്.എസ്.എസ്സും ആണ് ഈ ശബരിമല വിഷയം കലാപത്തിലേക്ക് നയിക്കുന്നതെന്നാണ് ആരോപണം. കോണ്‍ഗ്രസിനെയും ആ കൂട്ടത്തിലേക്ക് എല്.ഡി.എഫ് മാറ്റി നിര്‍ത്തുന്നുണ്ട്. പ്രതിഷേധത്തിലേക്ക് നോക്കുമ്പോള് അത് ശരിയുമാണ്. പ്രതിഷേധക്കാരുടെ ശക്തി അനുനിമിഷം കത്തിക്കുകയും അതിലേക്ക് ഊര്‍ജ്ജം പകരുകയും ചെയ്യുന്നതാണ് മുഖ്യമന്ത്രിയുടെ നിലപാട്.\nനിലവില് ഈ പ്രതിഷേധത്തില് കാണുന്നത് ശക്തിപ്രാപിക്കുന്ന ബി.ജെ.പിയെയും, ക്ഷയം സംഭവിക്കുന്ന കോണ്‍ഗ്രസിനെയും ഐക്യ ജനാധിപത്യ മുന്നണിയെയുമാണ്. കോണ്‍ഗ്രസിനാകട്ടെ ഇപ്പോള് കേരളത്തില് മുല്ലപ്പള്ളി രാമചന്ദ്രനിലൂടെ ലഭ്യമായിരിക്കുന്നത് ഉന്മേഷഭരിതമല്ലാത്ത ഒരു നേതൃത്വത്തെയുമാണ്. വരുന്ന നിയമസഭാ തിരഞ്ഞെടുപ്പില് കേരളത്തില് ഒരു ത്രികോണ മത്സരത്തിനാണ് സാധ്യതയേറുന്നത്. അങ്ങനെ വരുമ്പോള് പ്രധാന മത്സരം ബി.ജെ.പിയും ഇടത് മുന്നണിയും തമ്മില് ആകും. അതില് സി.പി.എമ്മിനും ഇടതുപക്ഷത്തിനും സ്വാഭാവികമായി മേല്‍ക്കൈ നേടാന് കഴിഞ്ഞേക്കും. അതിലൂടെ അപ്രസക്തമാകുന്ന കോണ്‍ഗ്രസും ശക്തിപ്രാപിക്കുന്ന എന്.ഡി.എയും ഇടതുപക്ഷവും കേരളത്തിലെ രാഷ്ട്രീയ ധ്രുവീകരണത്തിന് രൂപം നല്‍കും. എന്നാല് അത് ഇടതുപക്ഷത്തിനും സി.പി.എമ്മിനും ഒരു തിരഞ്ഞെടുപ്പിനപ്പുറത്തേക്ക് എത്രമാത്രം ഗുണം ചെയ്യുമെന്നുള്ളത് കണ്ടറിയണം.


ആറ് വിമാനത്താവളങ്ങള് അദാനി ഗ്രൂപ്പിന്, ലോക്‌സഭയില് പ്രതിപക്ഷ പ്രതിഷേധം\nവിമാനത്താവളങ്ങള് ഏറ്റെടുക്കുന്ന കമ്പനിയുടെ പേര് പറയണമെന്ന് ആവശ്യപ്പെട്ട് ചോദ്യോത്തരവേളയില് പ്രതിപക്ഷം ബഹളം വെച്ചു. തുടര്‍ന്നാണ് അദാനി എന്റര്‍പ്രൈസസാണ് കമ്പനിയെന്ന് വ്യോമയാന സഹമന്ത്രി പറഞ്ഞത്...\n25 Jul, 2019 at 12:30 PM\nരാജ്യത്തെ ആറ് വിമാനത്താവളങ്ങള് സ്വകാര്യവല്‍ക്കരിക്കുന്നതിനെ ചൊല്ലി ലോക്‌സഭയില് പ്രതിപക്ഷ പ്രതിഷേധം. ചോദ്യോത്തരവേളയിലാണ് പ്രതിപക്ഷ അംഗങ്ങള് വിഷയം ഉന്നയിച്ചത്. പ്രതിപക്ഷ അംഗങ്ങള് നിര്‍ബന്ധിച്ചതോടെ അദാനി ഗ്രൂപ്പാണ് എയര്‍പോര്‍ട്ടുകള് ഏറ്റെടുക്കുന്നതെന്ന് വ്യോമയാന സഹമന്ത്രി ഹര്‍ദീപ് കൗര് പറഞ്ഞു.\nകൊല്‍ക്കത്ത വിമാനത്താവളം രണ്ടായിരം കോടി മുടക്കി നവീകരിച്ച ശേഷം സ്വകാര്യവല്‍ക്കരിക്കുന്നതിനെ കുറിച്ച് തൃണമൂല് അംഗം സൗഗത റോയിയാണ് ചോദ്യം ഉന്നയിച്ചത്.\nകൊല്‍ക്കത്ത ഉള്‍പ്പടെ രാജ്യത്തെ ആറു വിമാനത്താവളങ്ങള് സ്വകാര്യവല്‍ക്കരിക്കാനുള്ള നടപടികള് സുതാര്യമായാണ് നടത്തുന്നതെന്ന് വ്യോമയാന സഹമന്ത്രി ഹര്‍ദീപ് കൌര് മറുപടി നല്‍കി. മെച്ചപ്പെട്ട കരാറാണ് ഉണ്ടാക്കിയതെന്ന് പറഞ്ഞ മന്ത്രിയോട് ഏത് കമ്പനിക്കാണ് കരാര് നല്‍കിയതെന്ന് പ്രതിപക്ഷ അംഗങ്ങള് ചോദിച്ചു.\nഅദാനിയെ സര്‍ക്കാര് സഹായിക്കുകയാണെന്ന് പറഞ്ഞ് പ്രതിപക്ഷം പ്രതിഷേധമുയര്‍ത്തി. ഈ വിഷയത്തില് ചര്‍ച്ച നടത്താന് സര്‍ക്കാര് സന്നദ്ധമാണെന്നും കൊല്‍ക്കത്ത വിമാനത്താവളം ഇതുവരെ സ്വകാര്യവല്‍ക്കരിച്ചിട്ടില്ലെന്നും മന്ത്രി പറഞ്ഞു.\nവിമാനത്താവളങ്ങള് ഏറ്റെടുക്കുന്ന കമ്പനിയുടെ പേര് പറയണമെന്ന് ആവശ്യപ്പെട്ട് ചോദ്യോത്തരവേളയില് പ്രതിപക്ഷ അംഗങ്ങള് ബഹളം വെച്ചു. അദാനി എന്റര്‍പ്രൈസസാണ് കമ്പനിയെന്നും മുന്‍കാലത്തേക്കാള് മെച്ചപ്പെട്ട കരാര് ഉണ്ടാക്കിയിട്ടുണ്ടെന്നും വ്യോമയാന സഹമന്ത്രി ഹര്‍ദീപ് സിംഗ് പറഞ്ഞു.\nഅദാനിയെ സര്‍ക്കാര് സഹായിക്കുകയാണെന്ന് പ്രതിപക്ഷം ആരോപിച്ചപ്പോള് ഏതു തരത്തിലുള്ള ചര്‍ച്ചക്കും തയ്യാറാണെന്ന് മന്ത്രി മറുപടി നല്‍കി.


സ്കൈലാബ് – ചായില്യം\nSeptember 24, 2011 Rajesh Odayanchal Comments4comments\nനാസയുടെ 20 കൊല്ലം പഴക്കമുള്ള കൃത്രിമോപഗ്രഹമായ അപ്പര് അറ്റ്‌മോസ്ഫിയര് റിസര്‍ച് സാറ്റലൈറ്റ് ഇന്നു ഭൂമിയിലേക്ക് പതിക്കുന്നു. തലകുത്തിവീഴുന്നത് അമേരിക്കയിൽ തന്നെ ആണത്രേ. ഇതിനുമുമ്പ്, അമേരിക്കയുടെ സ്‌കൈലാബ് 1979- – ലും റഷ്യയുടെ മിര് 2001–ലും ഭൂമിയില് തകര്‍ന്നുവീണിരുന്നു. പടിഞ്ഞാറന് ഓസ്‌ട്രേലിയയിൽ ആണ് പണ്ട് സ്കൈലാബിന്റെ അവശിഷ്ടങ്ങൾ പതിച്ചത്. മിര്-നെ കൊണ്ടുപോയി പസഫിക് സമുദ്രത്തിലും തള്ളിയിട്ടു.സ്കൈലാബ് ഭൂമിയിലേക്ക് പതിക്കുന്ന സമയത്ത് ഇന്നത്തെ പോലെ വാർത്താമാധ്യമങ്ങൾ കേരളത്തിൽ വ്യാപകമായിരുന്നില്ല. ആകാശവാണി റേഡിയോയിലൂടെ ഉള്ള പ്രക്ഷേപണം തന്നെയായിരുന്നു പ്രധാനം. സ്കൈലാബ് വീഴുന്ന സ്ഥലത്തേക്കുറിച്ചും അന്ന് വ്യക്തമായ ധാരന ഉണ്ടായിരുന്നില്ല.കേരളത്തിലെ ഗ്രാമങ്ങളിൽ പലയിടങ്ങളിലും വൻ ആഘോഷങ്ങൾ അന്നു നടന്നിരുന്നുവത്രേ! ആടിനെയും പശുവിനേയും കോഴിയേയും ഒക്കെ കൊന്ന് കറിവെച്ചും വെള്ളമടിക്കുന്നവർ മൂക്കറ്റം വെള്ളമടിച്ചും എല്ലാവർരും മരണം വരിക്കാൻ തയ്യാറായിരുന്നുവത്രേ!! സ്കൈലാബ്…


ആക്രമിക്കാനെത്തിയവരെ ഒറ്റയ്ക്ക് നേരിട്ട് യുവാവ്; പാലാ ബിവറേജസിന് മുന്നില് നടന്ന അടിയുടെ വീഡിയോ\n11 February, 2016, 9:40 am by News Desk 1\nബിവറേജസിന് മുന്നില് പൊതുവെ മലയാളികള് സമാധാന പ്രിയരും ക്ഷമാശീലരുമാണ്. എന്നാല് ക്ഷമയ്ക്കും ഒരതിരുണ്ടല്ലോ. പാര്‍ക്കിങ് തര്‍ക്കത്തെ തുടര്‍ന്ന് പാലാ ബിവറേജസിനു മുന്നിലുണ്ടായ അടിപിടി രംഗങ്ങളാണ് ഈ വീഡിയോയില്. ഇവിടെ കാര് പാര്‍ക്ക് ചെയ്തതിനെ ചൊല്ലിയുള്ള തര്‍ക്കം ആണ് പ്രശ്നങ്ങള് തുടങ്ങാന് കാരണം.\nപ്രശ്‌നങ്ങള് പറഞ്ഞു തീര്‍ത്ത് യുവാവിനെ ഒരുവിധം വാഹനത്തില് കയറ്റിയെങ്കിലും നാട്ടുകാരും ഓട്ടോ ഡ്രൈവര്‍മാരും ചേര്‍ന്ന് യുവാവിനെ ആക്രമിക്കാനെത്തിയതോടെ വാഹനത്തില് നിന്നും ഇറങ്ങി യുവാവ് അടി തുടങ്ങി. കിട്ടിയവര് കിട്ടിയവര് പിന്‍വാങ്ങിയതല്ലാതെ യുവാവിനെ ചെറുക്കാന് ആര്‍ക്കുമായില്ല. പാലാ സ്വദേശി തന്നെയായ യുവാവ് ക്രിമിനല് കേസിലെ പ്രതിയും ഗുണ്ടാ പട്ടികയിലുള്ളയാളുമാണത്രെ. കരാട്ടെയും പഠിച്ചിട്ടുണ്ട്. ഈ മാസം മൂന്നിന് ബുധനാഴ്ചയായിരുന്നു സംഭവം. പരാതിക്കാരില്ലാത്തതിനാല് യുവാവിനെതിരെ പൊലീസ് കേസൊന്നുമില്ല.


Fr. jacob Naluparayil speech | പാലങ്ങൾ പണിയാം: നാലുപറയിലച്ചന്റെ ഞായറാഴ്ച ചിന്തകൾ വായിക്കാം... - MarunadanMalayali.com\nAugust 20, 2017 | 10:19 AM IST | Permalink\n2016ലെ ഫ്രാൻസീസ് പാപ്പായുടെ അമേരിക്കൻ സന്ദർശനം. അമേരിക്കൻ തെരഞ്ഞെടുപ്പ് പ്രചരണത്തിന്റെ കാലമായിരുന്നു അത്. പ്രചരണത്തിന്റെ കൊടുംമുടിയിൽ സ്ഥാനാർത്ഥി ട്രംപ് പറഞ്ഞു അമേരിക്കൻ - മെക്‌സിക്കോ, അതിർഥിയിൽ മതിൽ പണിയണമെന്ന്. അതിനോടുള്ള പാപ്പായുടെ പ്രതികരണം - 'മതിലു കെട്ടുന്നത് ക്രിസ്തീയമല്ല, പാലങ്ങൾ പണിയുന്നതാണ് ക്രിസ്തീയം.' (ഓഡിയോ കേൾക്കുക).\nനമ്മൾ പലയാവർത്തി കേട്ട ഈശോയുടെ ഉപമയാണിന്നത്തേത്. ശ്രദ്ധിക്കേണ്ടത് 26-ാമത്തെ വചനമാണ്. അതിന്റെ പശ്ചാത്തലം ധനവാനും, ലാസറും പരലോകത്ത് ചെല്ലുന്ന സന്ദർഭമാണ്. ധനവാന്റെ അപേക്ഷ ഒരു തുള്ളി വെള്ളത്തിനാണ്. അതിന് തസ്സമായി അബ്രഹാം പറയുന്നതാണ് 26-ാമക്കെ വചനം. 'കൂടാതെ നിങ്ങൾക്കും ഞങ്ങൾക്കും മധ്യേ ഒരു വലിയ ഗർത്തവും സ്ഥാപിക്കപ്പെട്ടിരിക്കുന്നു.' അതിനാൽ അങ്ങോട്ടും ഇങ്ങോട്ടും കടക്കാൻ പറ്റില്ലെന്ന്.\nഇതാണ് പ്രശ്‌നം - ഗർത്തം. പരലോകത്തെ ഈ ഗർത്തം ആരുണ്ടാക്കി? തമ്പുരാൻ ഉണ്ടാക്കിയതാണോ? ഒരിക്കലും ആയിരിക്കില്ല. പിന്നെ ആരുണ്ടാക്കി?\nഈ ഉപമയുടെ തുടക്കം ശ്രദ്ധിച്ചാൽ പരലോകത്തെ ഗർത്തത്തിന്റെ ഉറവിടം നമുക്ക് കണ്ടെത്താനാവും. 19-ാമത്തെ വചനം പറയുന്നു - ധനവാൻ മേൽത്തരം ഭക്ഷണവും വസ്ത്രവും ആസ്വദിച്ചു കഴിഞ്ഞുകൂടി. അവന്റെ പടിവാതിൽക്കൽ ലാസർ എന്നൊരു ദരിദ്രൻ. അവന്റെ ഭക്ഷണമോ? ധനവാന്റെ മേശപ്പുറത്ത് നിന്ന് വീഴുന്ന അപ്പക്കക്ഷണങ്ങൾ. വസ്ത്രമോ? കാര്യമായിട്ടൊന്നുമില്ല. കാരണം അവന്റെ ശരീരം മുഴുവൻ വൃണമായിരുന്നു. ധനവാനും അയാളുടെ വാതിൽക്കൽ കിടക്കുന്ന ലാസറും തമ്മിലൊരു ഗർത്തമുണ്ട്. വലിയൊരു ഗർത്തം. ചുരുക്കത്തിൽ സ്വർഗത്തിലെ ഗർത്തത്തിന്റെ ആരംഭം ഭൂമിയിലാണ്.\nഭൂമിയിലെ ഈ ഗർത്തം ആരുണ്ടാക്കി? ധനവാൻ ഉണ്ടാക്കിയതാണോ? ആയിരിക്കാൻ വഴിയില്ല. പിന്നെ എങ്ങനെ ഉണ്ടായി? കാലാകാലങ്ങളായി ഇവിടെ നിലനിന്നുവരുന്ന ഒരു സാമൂഹ്യവ്യവസ്ഥിതിയുടെ സംഭാവനയാകാമിത്. ഈ ഗർത്തത്തിിന് മുകളിലൂടെ പാലം പണിയാൻ ധനവാൻ ശ്രമിച്ചില്ല എന്നതാണ് പരലോകത്ത് ഗർത്തം ഉണ്ടാകാനുള്ള കാരണം.\nഎന്തുകൊണ്ടാണ്, ഭൂമിയിലെ ഗർത്തം ധനവാന് പരിഹരിക്കാൻ സാധിക്കാതെ പോയത്? അതിനുള്ള ഉത്തരം വ്യംഗ്യമായി കഥയിൽ പറയുന്നുണ്ട്. 23-മത്തെ വചനം :'അവൻ നരകത്തിൽ പീഡിപ്പിക്കപ്പെടുമ്പോൾ അവൻ കണ്ണുകൾ ഉയർത്തി നോക്കി. ദൂരെ അബ്രഹാത്തെയും അവന്റെ മടിയിൽ ലാസറിനെയും കണ്ടു.' സത്യംപറഞ്ഞാൽ, ഇപ്പോഴാണ് ധനവാൻ ലാസറിനെ ശരിക്ക് കാണുന്നത് - കണ്ണ് ഉയർത്തി നോക്കിയപ്പോൾ.\nപടിവാതില്ക്കൽ കിടന്നിരുന്ന ലാസറിനെ ധനവാൻ കണ്ടതായി പറയുന്നില്ല. അർഥം അയാൾ ശരിക്ക് അവനെ കണ്ടിട്ടില്ല. സ്വന്തം പടിവാതിൽക്കൽ കിടക്കുന്ന ദരിദ്രനെയാണ് അയാൾ കാണാതെ പോയത്. അതായത് സ്വന്തം വാതിൽപ്പടിക്കൽ കിടക്കുന്നവൻ. പുറത്തേയ്ക്ക് ഇറങ്ങുമ്പോഴും, അകത്തേയ്ക്ക് കടക്കുമ്പോഴും വാതിൽക്കൽ കിടക്കുന്നവനെ കവച്ചുവച്ചായിരിക്കണം ധനവാൻ പോയിരുന്നത്. അത്രയും അടുത്ത് കിടന്ന ദരിദ്രനെയാണ് ധനവാൻ കാണാതെ പോയത്.\nഇന്ന് ഈശോ എന്നോട് വ്യംഗ്യമായി ചോദിക്കുന്ന ചോദ്യമുണ്ട്. നിന്റെ പടിവാതിൽക്കൽ കിടക്കുന്ന ദരിദ്രനെ നിനക്ക് കാണാനാവുന്നുണ്ടോ? എന്തുകൊണ്ടാണ് ധനികന് ഭൂമിയിൽ വച്ച് ദരിദ്രനെ കാണാൻ സാധിക്കാഞ്ഞത്? പരലോകത്ത് അവൻ കണ്ണ് ഉയർത്തി നോക്കിയപ്പോഴാണഅ ലാസറിനെ കണ്ടത്. ഇവിടെ ഭൂമിയിൽ വച്ച് അവന് ലാസറിനെ കാണാൻ സാധിക്കണമായിരുന്നെങ്കിൽ കണ്ണ് താഴ്‌ത്തി നോക്കണമായിരുന്നു. കാരണം എല്ലാ അർത്ഥത്തിലും ദരിദ്രനായ ലാസർ താഴെയായിരുന്നു. താഴേയ്ക്ക് നോക്കാൻ നിനക്ക് സാധിക്കുന്നുണ്ടോ? അതാണ് ഈശോ ഇന്ന് എന്നോട് ചോദിക്കുന്ന ചോദ്യം. താഴേക്കിടയിലുള്ളവരെ കാണാൻ നിനക്ക് പറ്റുന്നുണ്ടോ?\nഒരു ഓഫീസിൽ നടന്ന ഒരു സംഭവം. താഴേയ്ക്ക് നോക്കുമ്പോൾ സംഭവിക്കുന്ന വ്യത്യാസം. (ഓഡിയോ കേൾക്കുക).\nതാഴേയ്ക്ക് നോക്കുമ്പോഴാണ് തമ്പുരാൻ നമുക്ക് തന്നിരിക്കുന്ന നന്മകളുടെ മഹത്വം നാം തിരിച്ചറിയുന്നത്. അപ്പോഴാണ് അത് താഴെ ഉള്ളവരുമായി പങ്കുവെയ്‌ക്കേണ്ടതാണെന്ന ചിന്ത വരുന്നത്.\nധനവാൻ ചെയ്ത കുറ്റം അവൻ സ്വന്തം സമ്പത്തും സൗകര്യങ്ങളും ലാസറുമായി പങ്കുവെച്ചില്ല എന്നതാണ്. സ്വന്തം സമ്പത്ത് പങ്കുവെയ്ക്കുന്നതിലൂടെ ദരിദ്രനിലേയ്ക്ക പാലം പണിതില്ല എന്നതാിരുന്നു അയാളുടെ തെറ്റ്. പാലം പണിയാനുള്ള അസംസ്‌കൃത വസ്തുവാണ് നിന്റെ സമ്പത്ത്. നിന്റെ സമ്പത്തെന്ന് പറയുന്നത് പല കാര്യങ്ങളാകാം - നിന്റെ ധനം, വസ്തുവകകൾ, നിന്റെ കഴിവുകൾ, നിന്റെ ശരീരം എല്ലാം ദൈവം തന്നിരിക്കുന്ന സമ്പത്താണ്. ഈ സമ്പത്തെല്ലാം ചെറിയവനുമായി പാലം പണിയാനും ബന്ധം സ്ഥാപിക്കാനുമുള്ള ഉപാധികളായി നീ മാറ്റണം. എങ്കിലെ ഈ ഗർത്തം അപ്രത്യക്ഷമാവുകയുള്ളു.\nഫ്രാൻസീസ് പാപ്പ കുട്ടികളോട് ചോദിക്കുന്ന ചോദ്യം; ഉത്തരങ്ങൾ (ഓഡിയോ കേൾക്കുക.)\nപരലോകത്ത് ചെല്ലുമ്പോൾ ഗർത്തം ഇല്ലാതാകാനുള്ള വഴി, ഇവിടെ ഭൂമിയിൽ പാലം പണിയുക എന്നതാണ്. നിന്റെ നന്മയും സമ്പത്തും നീ ദരിദ്രരുമായി പങ്കുവെയ്ക്കുക. അവരുമായുള്ള നിന്റെ ഗർത്തം അതിലൂടെ ഇല്ലാതാക്കുക.\nഅപ്പോൾ സംഭവിക്കുന്ന മറ്റൊരു കാര്യം കൂടിയുണ്ട്. കൊടുക്കുമ്പോൾ നിന്നിലെ ജീവൻ വളരുകയാണ് ചെയ്യുന്നത്. നിന്റെ പടിവാതിൽക്കലെ ദരിദ്രനെകൂടി ഉൾക്കൊള്ളാവുന്ന വിധം അത് വളരുന്നു. നിന്റെ സമ്പാദ്യം ഉപയോഗിച്ച് നിന്റെ ജീവൻ വളർത്താനുള്ള ഉപാധിയാണ് നിന്റെ സമ്പത്തെല്ലാം. അത് പങ്കുവെച്ച് നിന്റെ ജീവൻ വളർത്തി വളർത്തി അത് നിത്യമായ ജീവനായി രൂപാന്തരപ്പെടും. അപ്പോഴാണ് ഗർത്തം ഇല്ലാതാകുന്നത്, ഈ ഭൂമിയിലും, പരലോകത്തും. അതിനാൽ നമുക്ക് പാലം പണിയുന്നവരാകാം, പങ്കുവെയ്ക്കുന്നവരാകാം.


'ദൈവം കാത്തു', ചന്ദ്രയാൻ വിജയം എന്നുവരെ എഴുതാൻ മടിക്കാത്ത മാധ്യമങ്ങളുമാകുമ്പോൾ, ശാസ്ത്രത്തിനെ 'ദൈവം രക്ഷിക്കട്ടെ' എന്നേ പറയാനുള്ളൂ\nദൈവം കാത്തു, ചന്ദ്രയാൻ ...\nചന്ദ്രയാൻ2വിക്ഷേപിച്ചത് മനുഷ്യന്മാർക്കെല്ലാം സന്തോഷിക്കാവുന്ന സംഗതിയാണ്. അതിൽ ഇന്ത്യക്കാർക്ക് മാത്രമായിട്ട് അഭിമാനിക്കാനായി എന്തെങ്കിലുമുണ്ട് എന്നെനിക്കു തോന്നുന്നില്ല. കാരണം ശാസ്ത്രം എന്നത് ഒരു ദേശീയതാ വിനോദമല്ല എന്നത് തന്നെ. അങ്ങനെ രാജ്യത്തിന്റെ അതിരുകളിൽ ഒതുങ്ങിനിൽക്കുന്ന ഒന്നായിരുന്നു ശാസ്ത്രീയമായ അന്വേഷണങ്ങളും പരീക്ഷണങ്ങളും കണ്ടുപിടിത്തങ്ങളും വിജ്ഞാന വ്യാപനവുമൊക്കെയെങ്കിൽ ഇന്ത്യക്കാർ ഇപ്പോഴും പുഷ്പക വിമാനം പോയ വഴിക്ക് ജടായു പറക്കുന്ന രാമായണം വിസ്മയ ബാലെ കണ്ട് സങ്കൽപ്പ വായുവിമാനം വിട്ടിരിക്കുമായിരുന്നു.\nവംശീയതക്കും ക്ഷുദ്ര ദേശീയതക്കും എല്ലാം തടുക്കാനാവാത്ത ഒന്നായിരിക്കണം ശാസ്ത്രീയവിജ്ഞാനത്തിന്റെ മഹാപ്രപഞ്ചം. യൂറി ഗഗാറിൻ ബഹിരാകാശത്തെത്തിയപ്പോൾ അയാൾ അങ്ങനെയെത്തുന്ന ആദ്യ മനുഷ്യനായിരുന്നു. പിന്നാലെ പോയവരും വന്നവരുമെല്ലാം മനുഷ്യരാശിയുടെ ബഹിരാകാശദൂതികളായിരുന്നു.\nശാസ്ത്രീയ വിജ്ഞാനത്തേയും അതിന്റെ നേട്ടങ്ങളെയും മറ്റെന്തിനെയും പോലെ വില്പനച്ചരക്കാക്കുകയും ഭൂമിയെത്തന്നെ ഇല്ലാതാക്കാനുള്ള ആയുധങ്ങളാക്കുകയും ചെയ്തത് മുതലാളിത്തമാണ്. അതുകൊണ്ടുതന്നെ ശാസ്ത്രം മനുഷ്യർക്ക്, ശാസ്ത്രം സാമൂഹ്യവിപ്ലവത്തിനു എന്നൊരു മുദ്രാവാക്യം കൂടി ഓരോ ശാസ്ത്രീയ മുന്നേറ്റത്തിനുമൊപ്പം നാം വെക്കണം.\nഎന്നാൽ ഈ ചന്ദ്രയാൻ നേട്ടത്തോടൊപ്പം നാം ആശങ്കയോടെ കാണേണ്ട കാര്യം അത് വിക്ഷേപിക്കുന്നതിനു മുമ്പ് ISRO മേധാവി പുരോഹിതന്മാരെ കണ്ടും തിരുപ്പതിയിൽ പോയുമൊക്കെ അനുഗ്രഹം വാങ്ങിയെന്നാണ്. ഈ രാജ്യത്തെ ശാസ്ത്രപഠനത്തിന്റെ ദുരന്തത്തിലേക്കാണ് ഇത് വിരൽ ചൂണ്ടുന്നത്. അയാൾക്ക് ബഹിരാകാശ വിക്ഷേപണത്തിന്റെ സാങ്കേതികത മനസിലായിട്ടുണ്ടാകും, പക്ഷെ അയാൾക്ക് ശാസ്ത്ര ബോധമില്ല.\nശാസ്ത്രബോധം ഒരു ജീവിതമൂല്യം കൂടിയാണ്. അത് വെറും പാഠപുസ്തകങ്ങളിലൂടെ മാത്രം എത്തിക്കാനാവില്ല. നിരന്തരമായ സാമൂഹ്യ ഇടപെടലുകളും അശാസ്ത്രീയമായ അന്ധവിശ്വാസം നിറഞ്ഞ മതബദ്ധമായ പിന്തിരിപ്പൻ സാമൂഹ്യ വീക്ഷണത്തെ നിരന്തരം എതിരിട്ടുകൊണ്ടുമാത്രമേ അത് നേടാനാകൂ. അല്ലെങ്കിൽ പരിണാമ സിദ്ധാന്തത്തിന്റെ പരീക്ഷയ്ക്ക് നല്ല വിജയം കിട്ടാൻ ഡാർവിന്റെ പുസ്തകം പൂജയ്ക്കു വെക്കുന്ന മനുഷ്യരെയാണ് നാം സൃഷ്ടിക്കുക. അല്ലെങ്കിൽ ഇപ്പോൾ സൃഷ്ഠിച്ചുകൊണ്ടിരിക്കുന്നത്.\nദൈവം കാത്തു, ചന്ദ്രയാൻ വിജയം എന്നുവരെ എഴുതാൻ മടിക്കാത്ത മാധ്യമങ്ങളുമാകുമ്പോൾ ശാസ്ത്രത്തിനെ ദൈവം രക്ഷിക്കട്ടെ എന്നേ പറയാനുള്ളു!\nChandrayaan-2 national pride nationalism pushpaka vimanam racism science space superstitions


പ്രതികരണം – നേരിടം\nമാര് ആലഞ്ചേരിക്കെതിരെ കേസെടുക്കന് അവസാനം ഹൈക്കോടതി ഉത്തരവിറക്കി. സകലരും സഭ അദ്ധ്യക്ഷനായ ആലഞ്ചേരി ഉത്തരവാദിത്തമേറ്റെടുത്ത് സ്ഥാനമൊഴിയണമെന്ന് ആവശ്യപ്പെടുന്നു. പള്ളീലച്ചന്‍മാര് പ്രതിഷേധ പ്രകടനം നടത്തുന്നു. പക്ഷേ സത്യത്തില് ആലഞ്ചേരി ഒരു ഇരമാത്രമാണ്. അദ്ദേഹത്തെ ക്രൂശിക്കുന്നത് കൊണ്ട് പരിഹാരമൊന്നും ഉണ്ടാകാന് പോകുന്നില്ല. അത്ഭുതം തോന്നുന്നോ ഇത് കേട്ടിട്ട്? പ്രതികരണ തൊഴിലാളികളായ നാം കഴിഞ്ഞ കാലത്ത് നടത്തിയ പ്രതികരണങ്ങളെല്ലാം ഒന്ന് പുനര്‍പരിശോധിച്ചേ. ദളിതനെതിരായ ആക്രമണമായാലും, നടിക്കെതിരായ ആക്രമണമായാലും, സ്ത്രീകള്‍ക്കെതിരായ ആക്രമണമായാലും, ന്യൂനപക്ഷങ്ങള്‍ക്കെതിരായ ആക്രമണമായാലും നാം എങ്ങനെയാണ് പ്രതികരിച്ചത്? സംശയം വേണ്ട, നമുക്ക് … Continue reading മാര് ആലഞ്ചേരി ഒരു ഇര മാത്രമാണ് →\nTagged കുറ്റകൃത്യം, പ്രതികരണം, മതം, മുതലാളിത്തംLeaveacomment\nPosted on October 24, 2017 November 15, 2018 by admin\nഎലിക്ക് വിഷം കൊടുക്കുന്നതെങ്ങനെയാണ്? വിഷം നേരേ കൊടുത്താല് അത് തിന്നില്ല. അതിന് പകരം വിഷം അതിനിഷ്ടമുള്ള കപ്പ പോലുള്ള ആഹാര സാധനങ്ങള്‍ക്കകത്ത് ഒളിപ്പിച്ച് വെച്ച് അവയുടെ വഴിയില് വെക്കുകയാണ് നാം ചെയ്യുന്നത്. മനുഷ്യന്റെ മനസിലേക്ക് വിഷം കുത്തിവെക്കുന്ന രീതിയും ഇതില് നിന്ന് വ്യത്യസ്ഥമല്ല. ചന്തമാധ്യമങ്ങളിലാണ് അത് ആദ്യം പ്രചരിച്ചത്. എത്രപേര് കണ്ടു എന്നതിന് സ്ഥതിവിവരക്കണക്ക് വെച്ച് പിന്നട് കച്ചവടമാധ്യമങ്ങളില് വാര്‍ത്തയായി. കുറച്ച് കൂടി പ്രചാരം വന്നപ്പോള് ആ പാട്ട് പാടി നൃത്തംചെയ്തവരുമായും അതിന്റെ അണിയ പ്രവര്‍ത്തകരുമായ ആള്‍ക്കാരുമായുള്ള … Continue reading ചിന്ത ജെറോമിന്റെ വിമര്‍ശനാത്മക ചിന്ത →\nTagged പ്രതികരണം, പ്രതിഷേധം, സിനിമ1 Comment\nഎന്തിന് രാഷ്ട്രീയ പാര്‍ട്ടികളെ നികുതിയില് നിന്ന് ഒഴിവാക്കി\nനോട്ട് നിരോധന നാടകം തുടങ്ങി 40 ദിവസം കഴിഞ്ഞപ്പോള് കേന്ദ്ര സര്‍ക്കാരിന് ഒരു ബോധോദയം ഉണ്ടായി. തങ്ങളുടേയുള്‍പ്പടെയുള്ള പാവം രാഷ്ട്രീയ പാര്‍ട്ടികളെ പരിശോധനകളില് നിന്ന് ഒഴുവാക്കണം. കള്ളനോട്ടും കള്ളപ്പണവും പിടിക്കാനിറിങ്ങിയ റിസര്‍വ്വ് ബാങ്ക് ഉദ്യോഗസ്ഥര് തന്നെ തട്ടിപ്പ് നടത്തുന്ന കാലത്താണ് ഈ പുതിയ നടപടി എന്നത് രസകരമായ കാര്യം. എന്നാല് കെജ്രിവാളും മമതയും ഇതിനെതിരെ ശക്തമായി മുന്നോട്ടുവരുകയും പാര്‍ട്ടികളുടെ പണത്തിന്‍റെ ഉറവിടം അന്വേഷിക്കാന് കമ്മീഷന് രൂപവത്കരിക്കണം എന്നും ആവശ്യപ്പെട്ടു. ഒരൊറ്റ പ്രതിപക്ഷ പാര്‍ട്ടികളും രാഷ്ട്രീയ പാര്‍ട്ടികള്‍ക്ക് നികുതി … Continue reading എന്തിന് രാഷ്ട്രീയ പാര്‍ട്ടികളെ നികുതിയില് നിന്ന് ഒഴിവാക്കി →\nTagged ഇന്‍ഡ്യ, നികുതി, പ്രതികരണം, മോഡിLeaveacomment\nകേന്ദ്ര സര്‍ക്കാരിന്റെ നയങ്ങള്‍ക്കെതിരെ ഇടത് പാര്‍ട്ടികള് ദേശീയ ഹര്‍ത്താല് പ്രഖ്യാപിച്ചിരിക്കുന്നു. ഈ പ്രവര്‍ത്തികൊണ്ട് ഒരു ഗുണവും ഇല്ല. എന്നാല് അനാവശ്യമായി ജനത്തിന്റെ വെറുപ്പ് നേടുകയും ചെയ്യും. ഈ ഹര്‍ത്താല് രാഷ്ട്രീയം ഇനിയെങ്കിലും ഇടത് പാര്‍ട്ടികള് നിര്‍ത്തിക്കൂടെ? പ്രത്യേകിച്ചും കേന്ദ്രസര്‍ക്കാര് നോട്ട് പിന്‍വലിച്ച് ജനത്തിന് മേല് സാമ്പത്തിക അടിയന്തിരാവസ്ഥ പ്രഖ്യാപിച്ചിരിക്കുന്ന ഈ അവസരത്തില്. ഇത് ജനത്തെ ബോധവല്‍ക്കരിക്കാനും ബദല് സംരംഭങ്ങള് കണ്ടെത്താനുള്ള സമയമാണ്. വെറുതെ വെറുപ്പ് ചോദിച്ച് വാങ്ങി ആ അവസരങ്ങള് നശിപ്പിക്കരുത്. ഹര്‍ത്താലുകൊണ്ട് ഒന്നും നേടുന്നില്ല. നടത്തുന്നവര്‍ക്ക് … Continue reading ഹര്‍ത്താല് സാമൂഹ്യവിരുദ്ധം →\nTagged പ്രതികരണംLeaveacomment\nസഹകരണ സംഘങ്ങളുടെ ഹര്‍ത്താല് പിന്‍വലിക്കുക\nഹര്‍ത്താല് മൂലം ഒരു ഗുണവും കിട്ടില്ല. പകരം നെഗറ്റീവ് പബ്ലിസിറ്റിയാവും കിട്ടുക. കേന്ദ്ര സര്‍ക്കാര് സഹകരണ മേഖലയെ മൊത്തം ശത്രു പക്ഷത്താണ് നിര്‍ത്തിയിരിക്കുന്നത്. എന്ന് കരുതി സ്ഥാപനം അടച്ചിട്ട് എന്ത് കാര്യം. അതിന് പകരം സംഘങ്ങള് പ്രവര്‍ത്തിക്കുയും വരുന്ന ജനങ്ങളോട് പ്രശ്നങ്ങള് തുറന്ന് പറയുകയും ആണ് വേണ്ടത്. ഉദാഹരണത്തിന് ഈ കറന്‍സി പ്രശ്നം തുടങ്ങിയ അന്നു മുതല് ഏഷ്യാനെറ്റ് എന്ന rss ചാനല് സഹകരണ സംഘങ്ങള്‍ക്കെതിരെ ഒറ്റപ്പെട്ട സംഭവങ്ങളും കള്ളത്തരങ്ങളും ഉപയോഗിച്ച് ശക്തമായ ആക്രമണമാണ് നടത്തുന്നത്. എന്തുകൊണ്ട് … Continue reading സഹകരണ സംഘങ്ങളുടെ ഹര്‍ത്താല് പിന്‍വലിക്കുക →\nTagged പ്രതികരണം, മോഡി, സാമ്പത്തികശാസ്ത്രംLeaveacomment\nമഴയെ പ്രതീക്ഷിച്ചുള്ള പുതിയ വൈദ്യുതോല്‍പ്പാദനം ഉപേക്ഷിക്കുക\nPosted on May 31, 2016 March 8, 2019 by admin\nഅതിരപ്പള്ളിയില് അണക്കെട്ട് വേണോ വേണ്ടയോ എന്ന തര്‍ക്കം പരിസ്ഥിതി സ്നേഹികളായ ജനങ്ങളും വൈദ്യുതി വകുപ്പിലെ ഉന്നതരും തമ്മില് വീണ്ടും തുടങ്ങി. കേരളത്തിലെ വൈദ്യുതി വകുപ്പിനെ സംബന്ധിച്ചടത്തോളം വൈദ്യുതി എന്നാല് ജലവൈദ്യുതി മാത്രമേയുള്ളു. ദശാബ്ദങ്ങളായി അവര് ചെയ്യുന്ന പ്രവൃത്തിയില് നിന്ന് അത് വ്യക്തമാണ്. മഴയെ ആശ്രയിച്ചാണ് ജലവൈദ്യുത പദ്ധതികള് പ്രവര്‍ത്തിക്കുന്നത്. മനുഷ്യന് കാരണമായി ആഗോളതപനവും അതിനാലുണ്ടാകുന്ന കാലാവസ്ഥാ മാറ്റവും ലോക കാലാവസ്ഥയില് വലിയ മാറ്റങ്ങള് ഇപ്പോള് തന്നെയുണ്ടാക്കി. ഇനി ഭാവിയില് എന്തൊക്കെ മാറ്റം വരും എന്ന് ആര്‍ക്കും പ്രവചിക്കാനാവില്ല. … Continue reading മഴയെ പ്രതീക്ഷിച്ചുള്ള പുതിയ വൈദ്യുതോല്‍പ്പാദനം ഉപേക്ഷിക്കുക →\nTagged അണക്കെട്ട്, ഊര്‍ജ്ജം, കേരളം, പ്രതികരണംLeaveacomment\nPosted on July 20, 2015 August 4, 2018 by admin\nNAACP യുടെ വാര്‍ഷിക സമ്മേളനത്തില് ഒബാമ ഇങ്ങനെ പറഞ്ഞു: "അമേരിക്കയില് ലോകത്തെ മൊത്തം ജനങ്ങളുടെ 5% മാത്രമാണ് താമസിക്കുന്നത്. എന്നാലും ലോകത്തെ മൊത്തം തടവുകാരില് 25% വും അമേരിക്കക്കാരാണ്. ആലോചിച്ച് നോക്കൂ. നമ്മുടെ incarceration തോത് ചൈനയുടെ നാല് മടങ്ങാണ്. യൂറോപ്പിലെ മുകളിലത്തെ 35 രാജ്യങ്ങളിലെ മൊത്തം തടവുകാരെക്കാള് കൂടുതലാണിത്. എപ്പോഴും ഇങ്ങനെയായിരുന്നില്ല. ഈ പൊട്ടിത്തെറിക്കുന്ന incarceration തോത്. 1980 ല്5ലക്ഷം പേരേ അമേരിക്കയില് ജയിലുണ്ടായിരുന്നുള്ളു. ഇന്നത് 22 ലക്ഷമാണ്. 1980 നേക്കാള് നാല് … Continue reading ഒബാമ എന്തുകൊണ്ട് ബാങ്കുകാരെ ജയിലിലടച്ചില്ല →\nTagged അമേരിക്ക സാമ്രാജ്യം, കാര്‍ട്ടൂണ്, ജയില്, നീതി, പ്രതികരണം, സാമ്പത്തികശാസ്ത്രം1 Comment\nPosted on July 10, 2015 August 4, 2018 by admin\nനാം കേള്‍ക്കുന്ന വാര്‍ത്തകള് വൈകാരികമായി നമ്മേ ബാധിക്കുമെങ്കിലും അതില് നാം അടിപ്പെടരുത്. നാം വൈകാരികമായി പ്രതികരിക്കണം എന്നാണ് അവരുടെ ആഗ്രഹം. എങ്കിലേ അവര്‍ക്ക് ബഹുജനങ്ങളുടെ എതിര്‍പ്പില്ലാതെ നമ്മുടെ മേല് കൂടുതല് അക്രമം അഴിച്ചുവിടാനാവൂ. അതുകൊണ്ട് നാം വിവേകത്തോടെ പ്രവര്‍ത്തിക്കുകയാണ് വേണ്ടത്. ബഹിഷ്കരിക്കുരണമാണ് അതിനുള്ള വഴി. എണ്ണയുടെ ഉപയോഗം കഴിയുന്നത്ര കുറക്കുക. പൊതു ഗതാഗതമോ വൈദ്യുത വാഹനങ്ങളോ ഉപയോഗിക്കുക. നാം നേരിട്ട് വാങ്ങിക്കുന്ന എണ്ണ മാത്രമല്ല, രാസവളം, പ്ലാസ്റ്റിക്കുകള് തുടങ്ങി രാസവ്യവസായ ഉത്പന്നങ്ങളുപയോഗിക്കുന്നതും കുറക്കുക. ആഹാരം കുറച്ച് കഴിക്കുക. … Continue reading അനീതിക്കെതിരെ ബഹിഷ്കരിച്ച് പ്രതികരിക്കുക →\nTagged പ്രതികരണം, പ്രതിഷേധംLeaveacomment\nആം ആദ്മിയുടെ അഭിപ്രായം ആഹാര വില വര്‍ദ്ധനവിനെക്കുറിച്ച്\nPosted on February 14, 2014 October 1, 2017 by admin\nകുറച്ച് ദിവസങ്ങള്‍ക്ക് മുമ്പ് കേരളത്തിലെ ആം ആദ്മിയുടെ നേതാവുമായുള്ള (പേര് മനോജ് പ്രഭാകരന് എന്നാണെന്ന് തോന്നുന്നു) അഭിമുഖത്തിന്റെ കുറച്ച് ഭാഗം കാണാനിടയായി. ആം ആദ്മിയുടെ പ്രവര്‍ത്തവും ലക്ഷ്യങ്ങളും മറ്റും അദ്ദേഹം വിവരിച്ചു. സാങ്കേതിക വിദഗ്ദ്ധനായ അദ്ദേഹത്തിന്റെ ജീവിതത്തിലെ ആദ്യത്തെ രാഷ്ട്രീയ ഇടപെടലാണ് ഇതെന്ന് അദ്ദേഹം പറയുകയുണ്ടായി. ഈ പാര്‍ട്ടിയിലേക്ക് വരുന്ന ധാരാളുകളുടേയും അവസ്ഥ ഇതാണ്. അതില് തെറ്റില്ല. ജനാധിപത്യം വിജയിക്കണമെങ്കില് മുഴുവന് ജനങ്ങളും അതില് പങ്കാളികളായാലേ മതിയാവൂ. വോട്ട് ചെയ്യുക പിന്നീട് വീട്ടില് പോയി ടെലിവിഷന് കാണുക … Continue reading ആം ആദ്മിയുടെ അഭിപ്രായം ആഹാര വില വര്‍ദ്ധനവിനെക്കുറിച്ച് →\nTagged ഇന്‍ഡ്യ, പ്രതികരണം, രാഷ്ട്രീയംLeaveacomment\nPosted on December 4, 2013 July 18, 2018 by admin\nസൌരോര്‍ജ്ജ പാനലുകള്‍ക്ക് വില കൂടുതലാണ്. അവയെല്ലാം നിര്‍മ്മിക്കുന്നത് വിദേശ രാജ്യങ്ങളുമാണ്. അപ്പോള് അമേരിക്കന് കുത്തകക്കമ്പനികള് നിര്‍മ്മിക്കുന്ന സോളാര് വൈദ്യുത മൊഡ്യൂളുകള് ഇന്ത്യയെപ്പോലെയുള്ള രാജ്യങ്ങില് വിറ്റ് അതേ കുത്തകകള് സഹസ്ര കോടികള് കൊള്ളയടിക്കുന്നതിനെ നാം അനുകൂലിക്കണോ എന്നത് വലിയൊരു ചോദ്യമാണ്. കെ എസ് ഇ ബി നാലുരൂപക്ക് വില്‍ക്കുന്ന വൈദ്യുതിക്ക് പകരം അമേരിക്കന് കുത്തകക്കമ്പനികളുടെ സോളാര് പാനലുകള് വെച്ച് 20 രൂപക്ക് സാധാരണക്കാരന് വിറ്റാല് ലാഭകരമാകുമോ? സത്യത്തില് ഇത്തരം ചോദ്യങ്ങളെല്ലാം തട്ടിപ്പാണ്. ഇതുമായി നേരിട്ട് ബന്ധമില്ലാത്ത ചിലകാര്യങ്ങള് നോക്കൂ. … Continue reading സോളാര് പാനലുകള് അമേരിക്കന് കുത്തകകള്‍ക്ക് നമ്മേ കൊള്ളയടിക്കാനുള്ള അവസരമൊരുക്കുകയാണോ →\nTagged അഭിപ്രായം, പ്രതികരണം, സൗരോര്‍ജ്ജം4 Comments


പച്ചക്കറിയില് വിളയുന്ന മനുഷ്യസ്നേഹം\nഅട്ടക്കുളങ്ങര സെന്‍ട്രല് സ്കൂളിന്‍റെ പുറകുവശത്ത് പച്ചക്കറി തൈകളുമായി ഷണ്‍മുഖന്‍റെ നേതൃത്വത്തിലുള്ള സംഘം തടമൊരുക്കി മേയറെ കാത്തിരിക്കുകയായിരുന്നു. ഒരു ഭാഗത്ത് രാധാകൃഷ്ണന്, അശോകന് എന്നിവരുടെ നേതൃത്വത്തില് കന്നുകള് കൂട്ടിയിട്ട് വാഴ നടാനുള്ള ഒരുക്കത്തിലായിരുന്നു.\nകോവിഡ് സുരക്ഷയുടെ ഭാഗമായി നഗരസഭ അട്ടക്കുളങ്ങര സെന്‍ട്രല് സ്കൂളില് പാര്‍പ്പിച്ച യാചകരുള്‍പ്പെടെയുള്ളവരുടെ ക്യാമ്പിലേക്ക് ശനിയാഴ്ച രാവിലെ മേയറെത്തിയപ്പോള് അവിടമാകെ വലിയൊരു കാര്‍ഷികോത്സവത്തിന്‍റെ അന്തരീക്ഷമായിരുന്നു.\nമേയര് കെ. ശ്രീകുമാറും അന്തേവാസികളും ചേര്‍ന്ന് ആഘോഷമായിതന്നെ സ്കൂളിലെ 75 സെന്‍റിലായി ചീരയും, തക്കാളിയും, മുളകും പടവലവും വാഴയുമൊക്കെ നട്ടു. തഹസീല്‍ദാര് പി.കെ. സുരേഷ് കുമാര്, ഹെല്‍ത്ത് ഇന്‍സ്പെക്ടര് അനില്‍കുമാര്, സനല്, ഷീജ എന്നിവരും പങ്കെടുത്തു.\nമുഖ്യമന്ത്രി ലോക് ഡൗണിന്‍റെ ഭാഗമായി വീടുകളില് കഴിയുന്നവര് പച്ചക്കറി കൃഷിയില് ഏര്‍പ്പെടണമെന്ന് ആഹ്വാനം ചെയ്തിരുന്നു. എന്നാല് ക്യാമ്പുകള് കൂടി മുഖ്യമന്ത്രിയുടെ വാക്കുകള് ഏറ്റെടുക്കുന്ന കാഴ്ചയായിരുന്നു അട്ടക്കുളങ്ങര സ്കൂളിലേത്.\nനഗരത്തില് അലഞ്ഞുതിരിഞ്ഞ് നടന്നിരുന്നവരെ ഉള്‍പ്പെടെ സ്കൂളിലേക്ക് നഗരസഭ മാറ്റി പാര്‍പ്പിച്ചപ്പോള് തുടക്കത്തില് പലരും അസ്വസ്ഥത പ്രകടിപ്പിച്ചിരുന്നു. എന്നാലിപ്പോള് എല്ലാവരും ഹാപ്പിയാണ്. ഇവര്‍ക്ക് മൂന്നു നേരവും നഗരസഭ ഭക്ഷണം എത്തിച്ചു നല്‍കുന്നുണ്ട്. പ്രത്യേകമായി മെഡിക്കല് ക്യാമ്പും സംഘടിപ്പിച്ചു.\nകൃഷിമാത്രമല്ല സ്കൂള് പരിസരം മുഴുവനായും ഇവരുതന്നെ സ്വമേധയാ മോഡി പിടിപ്പിക്കുന്നുണ്ട്. അതിന്‍റെ ഭാഗമായി കല്ലുകള് വിരിച്ച് മനോഹരമായ പൂന്തോട്ടം കാണിച്ചുതന്ന് അവരിലൊരാള് പറഞ്ഞു. ഇവിടം കാടുപിടിച്ച് കിടക്കുകയായിരുന്നെന്ന്.\nചിലര് ടി വി യില് വാര്‍ത്ത കാണുന്നു. മറ്റ് ചിലര് പത്രം വായിക്കുന്നു. വേറെ ചിലര് അകന്നിരുന്ന് തന്നെ സൊറ പറയുന്നു. ഇതൊക്കെയാണ് ക്യാമ്പിലെ കാഴ്ചകള്.\nകൃഷി 75 സെന്‍റില് മാത്രം ഒതുക്കാതെ സ്കൂളില് ഒഴിഞ്ഞുകിടക്കുന്ന സ്ഥലം മുഴുവന് വ്യാപിപ്പിക്കാനുള്ള തയ്യാറെടുപ്പിലാണ് അന്തേവാസികള്.\nഇതൊക്കെ നിങ്ങള്‍ക്ക് വിളവെടുക്കാന് കഴിയുമോ എന്ന ചോദ്യത്തിന് ڇകോവിഡ് കഴിഞ്ഞ് സ്കൂളൊക്കെ തുറന്ന് ഇവിടത്തെ പിള്ളേര് വരുമ്പോ അവര്‍ക്ക് വേണ്ടിയുള്ള ഞങ്ങളുടെ സമ്മാനമാണ് ഇതൊക്കെയെന്ന് രാധാകൃഷ്ണന് ചേട്ടന് പറഞ്ഞുڈ. ആ വാക്കുകളില് മനുഷ്യ സ്നേഹത്തിന്‍റെ വലിയ ലോകവും തങ്ങള്‍ക്ക് തണലൊരുക്കിയ മനുഷ്യരോടുള്ള നന്ദിയും പ്രകടമായിരുന്നു


ജാമിയ നഗറില് സംഘര്‍ഷത്തിന് ആഹ്വാനം; മുന് കോണ്‍ഗ്രസ് എംഎല്‍എ ഉള്‍പ്പടെ മൂന്ന് പേര്‍ക്ക് വ്യക്തമായ പങ്കെന്ന് അന്വേഷണ സംഘം, സമന്‍സ് അയച്ചു :: Janmabhumi Daily\nജാമിയ നഗറില് സംഘര്‍ഷത്തിന് ആഹ്വാനം; മുന് കോണ്‍ഗ്രസ് എംഎല്‍എ ഉള്‍പ്പടെ മൂന്ന് പേര്‍ക്ക് വ്യക്തമായ പങ്കെന്ന് അന്വേഷണ സംഘം, സമന്‍സ് അയച്ചു\nFriday 24 January 2020 12:31 pm IST\nന്യൂദല്‍ഹി : ജാമിയ നഗറില് സംഘര്‍ഷത്തിന് ആഹ്വാനം നല്‍കിയെന്ന് ആരോപിച്ച് കോണ്‍ഗ്രസ് മുന് എംഎല്‍എ ഉള്‍പ്പടെ മൂന്ന് പേര്‍ക്ക് അന്വേഷണ സംഘം സമന്‍സ് അയച്ചു. ജാമിയ നഗറിലെ കലാപങ്ങള്‍ക്ക് പിന്നില് ഇവര്‍ക്ക് വ്യക്തമായ പങ്കുണ്ടെന്ന് കണ്ടെത്തിയതിന്റെ അടിസ്ഥാനത്തിലാണ് നടപടി.\nആസിഫ് മുഹമ്മദ് ഖാന്, ആഷു ഖാന്, ആക്ടിവിസ്റ്റ് ജാമിയ ചന്ദന് കുമാര് സിങ് എന്നിവര്‍ക്കാണ് സമന്‍സ് അയച്ചിരിക്കുന്നത്. കഴിഞ്ഞ ഡിസംബര് 15ന് ജാമിയ നഗറില് നടന്ന കലാപത്തില് ഇവര് പങ്കെടുത്തതായും, ജനങ്ങളെ സംഘര്‍ഷമുണ്ടാക്കാന് പ്രേരിപ്പിക്കുന്നതായും തെളിവ് ലഭിച്ചിട്ടുണ്ട്. സംഘര്‍ഷത്തില് കോണ്‍ഗ്രസ്സിന് പങ്കുണ്ടെന്നും റിപ്പോര്‍ട്ടുകള് സൂചന നല്‍കുന്നുണ്ട്.\nജാമിയ ന്യൂ ഫ്രണ്ട്‌സ് കോളനിയിലുണ്ടായ സംഘര്‍ഷമാണ് സര്‍വ്വകലാശാലയിലേക്കും വ്യാപിക്കുകയായിരുന്നു. തുടര്‍ന്ന് നടന്ന പ്രക്ഷോഭങ്ങളില് പൊതു മുതല് ഉള്‍പ്പടെ നിരവധി വാഹനങ്ങള് വാഹനങ്ങള് തീവെച്ച് നശിപ്പിക്കുകയും ചെയ്തിരുന്നു.\nഅന്വേഷണം നടത്തിയതോടെയാണ് സംഘര്‍ഷത്തിനു പിന്നില് സര്‍വകലാശാലയ്ക്ക് പുറത്തുള്ളവര് ആണെന്ന് കണ്ടെത്തിയത്. ക്രിമിനല് പശ്ചാത്തലമുള്ളവരാണ് കലാപമുണ്ടാക്കിയതെന്നും അന്വേഷണ സംഘം അറിയിച്ചിരുന്നു. അനല്, ജുമാന്, യൂനുസ്, അന്‍വര് കാല എന്നീ നാലുപേര് സംഘര്‍ഷം നടത്തുന്നതിന്റ ചിത്രങ്ങളും പുറത്തുവിട്ടിരുന്നു.


kerala reports 9735 covid cases ഇന്ന് 9735 പേർക്ക് കൊവിഡ്\nസംസ്ഥാനത്ത് ഇന്ന് 9735 പേർക്ക് കൊവിഡ് സ്ഥിരീകരിച്ചു\nസംസ്ഥാനത്തെ രോഗവ്യാപനം കുറയുന്നു. ഇന്ന് 9735 പേർക്ക് കൊവിഡ് സ്ഥിരീകരിച്ചു. 151 മരണവും സ്ഥിരീകരിച്ചു. കഴിഞ്ഞ 24 മണിക്കൂറിനിടെ 93,202 സാമ്പിളുകളാണ് പരിശോധിച്ചത്. ടിപിആർ 10.44 % ആണ്. ( kerala reports 9735 covid cases )\nതൃശൂർ 1367, തിരുവനന്തപുരം 1156, എറണാകുളം 1099, കോട്ടയം 806, പാലക്കാട് 768, കൊല്ലം 755, കോഴിക്കോട് 688, മലപ്പുറം 686, കണ്ണൂർ 563, ആലപ്പുഴ 519, പത്തനംതിട്ട 514, ഇടുക്കി 374, വയനാട് 290, കാസർഗോഡ് 150 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 93,202 സാമ്പിളുകളാണ് പരിശോധിച്ചത്. പ്രതിവാര ഇൻഫെക്ഷൻ പോപ്പുലേഷൻ റേഷ്യോ (ണകജഞ) പത്തിന് മുകളിലുള്ള 368 തദ്ദേശ സ്വയംഭരണ പ്രദേശങ്ങളിലായി 745 വാർഡുകളാണുള്ളത്. ഇവിടെ കർശന നിയന്ത്രണമുണ്ടാകും.\nനിലവിൽ 1,24,441 കോവിഡ് കേസുകളിൽ, 11.1 ശതമാനം വ്യക്തികൾ മാത്രമാണ് ആശുപത്രി/ഫീൽഡ് ആശുപത്രികളിൽ പ്രവേശിപ്പിക്കപ്പെട്ടിട്ടുള്ളത്.\nകഴിഞ്ഞ ദിവസങ്ങളിലുണ്ടായ 151 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 25,677 ആയി.\nഇന്ന് രോഗം സ്ഥിരീകരിച്ചവരിൽ 36 പേർ സംസ്ഥാനത്തിന് പുറത്ത് നിന്നും വന്നവരാണ്. 9,101 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 529 പേരുടെ സമ്പർക്ക ഉറവിടം വ്യക്തമല്ല. 69 ആരോഗ്യ പ്രവർത്തകർക്കാണ് രോഗം ബാധിച്ചത്.\nStory Highlights: kerala reports 9735 covid cases\nകക്കി ആനത്തോട് ഡാം തുറക്കുന്നതിന് മുന്നോടിയായി പത്തനംതിട്ട ജില്ലയിൽ കളക്ടർമാരുടെ അവലോകന യോഗം ചേർന്നു